আসন্ন নির্বাচনের আগে বড় খবর! নিজের রাজ্যে হিন্দি সেল গঠন করলেন মুখ্যমন্ত্রী মমতা বন্দ্যোপাধ্যায়! - GNE Bangla\nHome/রাজ্য/আসন্ন নির্বাচনের আগে বড় খবর! নিজের রাজ্যে হিন্দি সেল গঠন করলেন মুখ্যমন্ত্রী মমতা বন্দ্যোপাধ্যায়!\nআসন্ন নির্বাচনের আগে বড় খবর! নিজের রাজ্যে হিন্দি সেল গঠন করলেন মুখ্যমন্ত্রী মমতা বন্দ্যোপাধ্যায়!\nBig news before the upcoming election! Chief Minister Mamata Banerjee formedaHindi cell in her state!\nGNE NEWS DESK: আসন্ন নির্বাচন। পাখির চোখ করেছে সেই নির্বাচনকে সমস্ত রাজনৈতিক দল ।অর্জুন এর মত করে নিশানা করতে হবে। না হলে নিশানা ফস্কে যাওয়ার সম্ভাবনা প্রবল ।তাই সেই নিশানা ঠিক করতে প্রত্যেকটি রাজনৈতিক দলই ভীষণ তৎপরতা দেখাতে শুরু করেছে। সেই সূত্রে মুখ্যমন্ত্রী মমতা বনার্জী (mamata Banerjee) এবার হিন্দিভাষীর মানুষজনদের ও নিজের দলের প্রতি উদ্বুদ্ধ করার জন্য হিন্দি দিবস পালন করলেন।নতুন হিন্দি সেল গঠন করা হয়েছে। সেলের চেয়ারম্যান করা হয়েছে প্রাক্তন সাংসদ দীনেশ ত্রিবেদীকে (Dinesh trivedi)। তৃণমূলে হিন্দি সেলের সভাপতি হয়েছেন বিবেক গুপ্ত।\nটুইটে হিন্দি দিবসের শুভেচ্ছা জানিয়েছেন মুখ্যমন্ত্রী। তিনি লিখেছেন, ‘‘রবীন্দ্রনাথ ঠাকুরের বৈচিত্রের মধ্যে ঐক্যের ধারণা বাংলা মূল্যবোধের সংস্কৃতি নিয়ে তুলে ধরেছে। বাংলায় হিন্দি শিক্ষা, সংস্কৃতি ও কল্যাণের কাচে রাজ্য সরকারের ভূমিকা রয়েছে।’’\nএই সেলের চেয়ারম্যান করা হয়েছে প্রাক্তন সাংসদ দীনেশ ত্রিবেদীকে। তৃণমূলে হিন্দি সেলের সভাপতি হয়েছেন বিবেক গুপ্ত। যেহুতু কেন্দ্রে বিজেপির প্রভাব বেশি তাই হিন্দি ভাষীদের উপরেও প্রভাব বেশি গেরুয়া শিবিরের।সেই প্রভাব কে কম করতেই এই ব্যবস্থা বলে মনে করছেন একাধিক রাজনৈতিক মহল।\nসেই সঙ্গে বাংলা ভাষীদের ও নিরাশ করছেন না জননেত্রী। জাতীয় শিক্ষানীতিতে যাতে বাংলা ভাষাকে যুক্ত করা হয় সে জন্য এই হিন্দি দিবসের দিনই আবেদন জানান তিনি।\nমূলত যে সব জায়গায় হিন্দি ভাষীদের বাস বেশি সেসব জায়গা তেই এই সেল এক্টিভেট করা হবে। আসন্ন নির্বাচনের আগে সব দিক গুছিয়ে নিচ্ছে ঘাসফুল শিবির। যাতে কোনো দিক বিজেপির প্রভাবে হাতছাড়া না হয়ে যায় সেদিকে খেয়াল রাখা হচ্ছে ভালো ভাবে।\nBangali news Bangla news Dinesh trivedi Mamat Banerjee West Bengal west Bengal news


কি শুধু হিংস্রতা হতে পারে? - একটি গুরুত্বপূর্ণ নৈতিক প্রশ্ন\nসহিংসতা মানুষের মধ্যে সামাজিক সম্পর্ক বর্ণনা করার জন্য একটি কেন্দ্রীয় ধারণা, নৈতিক এবং রাজনৈতিক তাত্পর্য সঙ্গে লোড একটি ধারণা। কিছু কিছু সম্ভবত, অধিকাংশ পরিস্থিতিতে, এটা স্পষ্ট যে সহিংসতা জঘন্য; কিন্তু, কিছু ক্ষেত্রে কারো চোখে আরো বিতর্কের সৃষ্টি হয়: যেহেতু সহিংসতা কি সঠিক হতে পারে?\nআত্মরক্ষা হিসাবে হিংস্রতা\nসহিংসতার সবচেয়ে সম্ভাব্য যুক্তি যখন এটি অন্য সহিংসতা ফেরত আভ্যন্তরীণ হয়।\nযদি একজন ব্যক্তি মুখোমুখি দাঁড়ায় এবং তা করার জন্য তাত্ত্বিক মনে হয়, তাহলে শারীরিক সহিংসতার চেষ্টা এবং সাড়া দেওয়ার জন্য এটি উপযুক্ত বলে মনে হতে পারে।\nএটা লক্ষ্য করা গুরুত্বপূর্ণ যে সহিংসতা বিভিন্ন ধরনের হতে পারে, সহিংস সহিংসতা এবং মৌখিক সহিংসতা সহ। তার মৃদু রূপে, স্ব-প্রতিরক্ষা হিসাবে সহিংসতার পক্ষে আর্গুমেন্ট দাবি করে যে, কিছুটা সহিংসতা হ'ল, সমানভাবে হিংসাত্মক প্রতিক্রিয়া ন্যায্য হতে পারে। উদাহরণস্বরূপ, উদাহরণস্বরূপ, একটি মুষ্ট্যাঘাত আপনি একটি মুষ্ট্যাঘাত সঙ্গে সাড়া বৈধ হতে পারে; এখনও, mobbing (মনস্তাত্ত্বিক, মৌখিক সহিংসতা, এবং প্রাতিষ্ঠানিক একটি ফর্ম), আপনি একটি মুষ্ট্যাঘাত (শারীরিক সহিংসতার একটি ফর্ম) সঙ্গে উত্তর করার ক্ষেত্রে ন্যায়সঙ্গত হয় না।\nআত্মরক্ষার নামে সহিংসতার সমর্থনযোগ্যতার একটি আরো অদ্ভুত সংস্করণে, যেকোনো ধরনের সহিংসতা অন্য যেকোনো ধরনের সহিংসতার জবাবের জন্য যথাযথ হতে পারে, তবে স্ব-রক্ষায় ব্যবহৃত সহিংসতার কিছুটা ন্যায্য ব্যবহার থাকলেও ।\nসুতরাং, শারীরিক সহিংসতা ব্যবহার করে জনসাধারণের প্রতি প্রতিক্রিয়া জানাও উপযুক্ত হতে পারে, তবে সহিংসতা এমন কোনও পদক্ষেপের বাইরে নয় যা স্বতঃপ্রতিষ্ঠা নিশ্চিত করার জন্য পর্যাপ্ত অর্থদণ্ড বলে মনে হয়।\nস্ব-আত্মরক্ষা নামে সহিংসতার ন্যায্যতার একটি এমনকি আরও ভয়ঙ্কর সংস্করণ এটা একমাত্র সম্ভাবনা যে ভবিষ্যতে সহিংসতা আপনার বিরুদ্ধে জোর করা হবে, সম্ভাব্য অপরাধী বিরুদ্ধে সহিংসতা ব্যায়াম যথেষ্ট কারণ আপনি দেয়\nযদিও এই দৃশ্যকল্প দৈনন্দিন জীবনের বারবার আসে, এটি অবশ্যই আরো কঠিন একটি ন্যায্যতা: কিভাবে আপনি জানেন, সব পরে, যে একটি অপরাধ অনুসরণ করবে?\nহিংস্রতা এবং শুধু যুদ্ধ\nরাষ্ট্রের মধ্যকার সম্পর্কের জন্য আমরা কি কেবল ব্যক্তির স্তরেই আলোচনা করেছি তা নিয়েও আলোচনা করা যেতে পারে। একটি রাষ্ট্র একটি সহিংস আক্রমণে সহিংসভাবে প্রতিক্রিয়াশীল হতে পারে - এটি শারীরিক, মানসিক, বা মৌখিক সহিংসতা হত্তয়া হতে হবে। সমানভাবে, কিছু অনুযায়ী, এটি কিছু আইনি বা প্রাতিষ্ঠানিক সহিংসতার জন্য শারীরিক সহিংসতা সাড়া উপযুক্ত হতে পারে। উদাহরণস্বরূপ, রাষ্ট্র S1 অন্য রাজ্য S2 উপর একটি নিষেধাজ্ঞা imposes, যাতে অধিষ্ঠিত একটি অতীব গুরুত্বপূর্ণ মুদ্রাস্ফীতি, প্রাথমিক পণ্য অভাব, এবং একটি ফলনশীল বেসামরিক বিষণ্নতা অভিজ্ঞতা হবে। যদিও কেউ যুক্তি দিতে পারে যে S1 S2 এর উপর শারীরিক সহিংসতা প্রদান করেনি, S2 এর S2 এর একটি শারীরিক প্রতিক্রিয়া জন্য কিছু কারণ থাকতে পারে বলে মনে হয়।\nযুদ্ধের ন্যায্যতা সংক্রান্ত বিষয়গুলি পশ্চিমা দর্শনের ইতিহাসে এবং এর বাইরেও আলোচনা করা হয়েছে। কেউ কেউ বারংবার একটি শান্তির দৃষ্টিকোণ সমর্থন করে, অন্য লেখক জোর দিয়ে বলেন যে কিছু কিছু ক্ষেত্রে এটি কিছু অপরাধী বিরুদ্ধে যুদ্ধের জন্য অনিবার্য।\nআদর্শবাদী বনাম বাস্তবতাবাদী নীতিমালা\nহিংস্রতা সমর্থন নেভিগেশন বিতর্ক বিন্দু সেটিং মধ্যে একটি মহান মামলা আমি নৈতিকতা যাও আদর্শবাদী এবং বাস্তবিক দৃষ্টিভঙ্গি লেবেল কি।\nআদর্শবাদী বলবে, কোনও ব্যাপার না, সহিংসতা কখনোই ন্যায়সঙ্গত হতে পারে না: মানুষকে আদর্শ আদর্শের প্রতি লক্ষ্য রাখতে হবে যাতে সহিংসতা কোনও পরিসংখ্যান দেয় না, যে আচরণটি প্রযোজ্য বা না তা বিন্দু অতিক্রম নাও হতে পারে। অন্য দিকে, লেখক যেমন মাচিয়াভেলি জবাব দিলেন, তত্ত্বগতভাবে একটি আদর্শবাদী নৈতিকতা পুরোপুরি ভাল কাজ করবে, এমন অভ্যাসের অনুসরণ করা যাবে না; আবার আমাদের ক্ষেত্রে বিন্দু বিবেচনায়, অনুশীলনের মধ্যে মানুষ হিংস্র, এইভাবে চেষ্টা এবং একটি অহিংস আচরণ আছে একটি কৌশল যা ব্যর্থ হবে নির্ধারিত।\nঅস্কার গ্রান্টের শুটিং মৃত্যু: আপনি কি জানতে চান?\nশুরু গীটার 101\nস্নেক মাংস খান\nটেবিল লবণ কি?


বেইজিংয়ের করোনার গোপন তথ্য ফাঁস করলেন ‘লি’\nবিশ্ব সংবাদ ডেস্ক আপডেট জুলা ১২, ২০২০\nচীন করোনা ভাইরাস সম্পর্কে অনেক আগে থেকেই জানত বলে বিস্ফোরক তথ্য দিয়েছেন ভাইরাস বিশেষজ্ঞ ডা. লি মেং ইয়াং। তিনি হংকং স্কুল অফ পাবলিক হেলথের ভাইরাস এবং ইমিউনলজির একজন বিশেষজ্ঞ। তার দাবি, করোনা ভাইরাস নিয়ে গবেষণায় তিনিই বিশ্বের প্রথম বিজ্ঞানী।\nতিনি অভিযোগ করেছেন, চীন গুরুত্বপূর্ণ গবেষণায় করোনা প্রতিরোধে ভূমিকা নিতে পারত। কিন্তু তাতে পাত্তা দেয়নি নামকরা বিশেষজ্ঞরা। তিনি চীনের একটি গবেষণা প্রতিষ্ঠানের দায়িত্বরত ছিলেন এবং গত এপ্রিল মাসে তিনি চীন থেকে পালিয়ে যান।\nএকটি গোপন স্থানে লি-এর ইন্টারভিউ নেয় আন্তর্জাতিক সংবাদমাধ্যম ফক্স নিউজ। সাক্ষাৎকারে ডা. লি দাবি করেছেন, অনেক আগেই তিনি এই ভাইরাসের বিষয়ে তার প্রতিষ্ঠানের শীর্ষকর্তাকে জানিয়েছিলেন। কিন্তু এর পরেই তার মতো ‘বিদেশিদের’ কাজ বন্ধ করে দেয় চীন। হংকংয়ের বাসিন্দা হয়েও কাজ চালিয়ে যাওয়ার অধিকার ছিল না তার।\nভাইরাস সম্পর্কে ২০২০ সালের জানুয়ারিতে ডব্লিউএইচও এক বিবৃতিতে জানায়, চীনা কর্তৃপক্ষের মতে, ভাইরাসটি কিছু রোগীদের মধ্যে গুরুতর অসুস্থতার কারণ হয়ে দাঁড়িয়েছে এবং এটি মানুষের মধ্যে সহজেই সংক্রমণ ছড়িয়ে পড়ে না। সামগ্রিক ঝুঁকির বিষয়ে সেখানে সীমিত তথ্যও দেয়া হয়নি বলে অভিযোগ করেছেন লি।\nতিনি আরও অভিযোগ করেন, হু-এর অনুমোদিত গবেষণাগারের প্রধান প্রফেসর মালিক পেইরিস করোনার সমস্ত বিষয়ই জানতেন কিন্তু এ বিষয়ে কোনো মন্তব্য করতে চাননি।\nচীনের পরিস্থিতি সম্পর্কে লি জানায়, বহু রোগীই ঠিক মতো চিকিৎসা পরিষেবা পাচ্ছিল না। আমাদের চুপ করিয়ে রাখা হতো। মাস্ক পরে থাকতে হতো শুধু।\nগত ২৮ এপ্রিল শুধু পাসপোর্ট আর টাকার ব্যাগ নিয়ে চীন থেকে যুক্তরাষ্ট্রে পালিয়ে যান হংকংয়ের বিজ্ঞানী ড. লি মেং ইয়াং। তার স্বামীকে সঙ্গে যেতে অনুরোধ করেছিলেন এবং বোঝাতে চেয়েছিলেন, তার স্ত্রী একজন স্বনামধন্য বিজ্ঞানী। যদিও প্রথমদিকে তার গবেষণার সমর্থক দিয়েছিলেন কিন্তু পরবর্তীতে তার সিদ্ধান্ত বদল করেন।\nএখনো চীনেই রয়েছেন লি মেং-এর পরিবার। দুঃস্বপ্নের মতো এই সময়ে লি নিজেকে বিশ্বাস করাচ্ছে আর দেখা হবে না কারো সঙ্গে। কারণ তার দৃঢ় ধারণা, চীন সরকার তাকে কঠিন শাস্তি দিতে চায়।\nলি দাবি করেছেন, চীন সরকার এখন তার খ্যাতি নষ্ট করার, তার উপর সাইবার-আক্রমণ চালানোর এবং চীনে তার পরিবারকে ভয় দেখানোর চেষ্টা করছে।\nকরোনা মহামারী আকারে ছড়িয়ে পড়ে সারা বিশে^র ১ কোটি ২৮ লাখের বেশি মানুষ আক্রান্ত হয়েছেন এবং মারা গেছেন ৫ লাখ ৬৭ হাজার ছাড়িয়েছে।\nআইসোলেশন থেকে পালানো ৮ বাংলাদেশিকে খুঁজছে মালদ্বীপ


কুষ্টিয়ায় জমিজমা সংক্রান্ত বিরোধের জেরে অবরুদ্ধ কৃষক ! - সোনালী স্বপ্ন কুষ্টিয়ায় জমিজমা সংক্রান্ত বিরোধের জেরে অবরুদ্ধ কৃষক ! - সোনালী স্বপ্ন\nশুক্রবার, ৩০ জুলাই ২০২১, ০৬:৫৩ অপরাহ্ন\nকুষ্টিয়ায় জমিজমা সংক্রান্ত বিরোধের জেরে অবরুদ্ধ কৃষক !\nনিজস্ব প্রতিনিধিঃ কুষ্টিয়ার মিরপুর উপজেলার মালিহাদ ইউনিয়নের গোপীনাথপুর পাগলা এলাকায় জমি জমা সংক্রান্ত বিরোধের জেরে এক কৃষক পরিবারকে অবরুদ্ধ করে রাখা হয়েছে বলে অভিযোগ উঠেছে। এবিষয়ে মিরপুর থানায় একটি লিখিত অভিযোগ দিয়েছেন ভুক্তভোগী কৃষক রমজেদ আলী মন্ডল ।\nএরপর ভুক্তভোগী ঐ কৃষক মিরপুর সিনিয়র সহকারী জজ আদালতে রাষ্ট্রীয় অধিগ্রহণ ও প্রজাস্বত্ব আইনের ৯৬ ধারায় প্রিয়েমশন মূল্যে পেতে আবেদন করেন। ভুক্তভোগী কৃষক রমজেদ আলী জানান,এই আবেদন করার পরথেকেই ক্রয় সূত্রে মালিকানা দাবীদার আইন উদ্দিন মন্ডল ও তার সহযোগীরা অব্যাহত ভাবে নানা ভয়ভীতি ও হুমকি ধামকী দিয়ে যাচ্ছে । ভয়ে রাস্তাঘাটে হাটে বাজারে আমার পরিবারের সদস্যরা বের হতে পারছে না।কখন কি হয়ে যায় তা নিয়ে একরকম অনিশ্চয়তা ও আতংকের মধ্যে দিন কাটাচ্ছি আমরা।


শীতে এক উপাদানেই বাজিমাত! শীতে এক উপাদানেই বাজিমাত! – bangla24bdnews.com\nশীতে এক উপাদানেই বাজিমাত!\nকোলকাতার রূপবিশেষজ্ঞ শর্মিলা সিংহ ফ্লোরার মতে, মুখে জমে থাকা তেল, ধুলো-ময়লা দূর করতে বাড়ি ফিরে গ্লিসারিন ব্যবহার করে ধুয়ে নিন মুখ। গভীর ভাবে ত্বক পরিষ্কার করার ক্ষমতা আছে গ্লিসারিনের। ক্লিনজিং মিল্কের পরিবর্তে এই উপাদানেই দূর করতে পারেন মুখের যাবতীয় ক্লেদ।


পাঁচ বলে চার উইকেট! :: উৎপল শুভ্র\nপাঁচ বলে চার উইকেট!\nতাঁরা তিনজন: মরিস অ্যালম, ক্রিস ওল্ড ও ওয়াসিম আকরাম\nটেস্ট ক্রিকেটে এই রেকর্ড আছে মাত্র তিনজনের, এ থেকেই বুঝে নেওয়া যায় পাঁচ বলে চার উইকেটের মাহাত্ম্য। এদের মধ্যে ক্রিস ওল্ড আর ওয়াসিম আকরাম নিজেদের একটু দুর্ভাগাই ভাবেন হয়তো, পাঁচ বলের মধ্যে চার উইকেট পেলেও হ্যাটট্রিক করা হয়নি তাঁদের। ওয়াসিম আকরাম অবশ্য সেই দুঃখ ভুলেছেন পরপর দুই টেস্টে হ্যাটট্রিক করে।\n২০০৭ বিশ্বকাপে দক্ষিণ আফ্রিকার বিপক্ষে চার বলে চার উইকেট নিয়ে আন্তর্জাতিক ক্রিকেটকে 'ডাবল হ্যাটট্রিক' কথাটির সঙ্গে পরিচয় করিয়ে দিয়েছেন লাসিথ মালিঙ্গা। চার বলে চার উইকেট ‘ডাবল হাটট্রিক' হয় কীভাবে?\nব্যাখ্যাটা হলো, প্রথম তিন বলে তিন উইকেটে একটি হ্যাটট্রিক। দ্বিতীয় বল থেকে ধরলে আবার তিন বলে তিন-আরেকটি হ্যাটট্রিক! আন্তর্জাতিক ক্রিকেটেই প্রথম ডাবল হ্যাটট্রিক বলাতে পরিষ্কার, টেস্ট ক্রিকেটে কারও এই কীর্তি নেই। তবে পাঁচ বলে চার উইকেট আছে তিনজনের। ইংল্যান্ডের মরিস অ্যালম ও ক্রিস ওল্ড এবং পাকিস্তানের ওয়াসিম আকরামের।\nঅ্যালমের কীর্তি টেস্ট ক্রিকেটে তাঁর অভিষেকের দিনটিতেই, সেটি (১৯২৯-৩০ মৌসুমের ক্রাইস্টচার্চ টেস্ট) ছিল আবার নিউজিল্যান্ডের অভিষেক টেস্টও। অ্যালমের মেডেন অষ্টম ওভারের শেষ পাঁচ বলে চার উইকেট, দ্বিতীয় বলটি ছিল ‘ডট'। পাঁচ বলে চার উইকেট নেওয়া তিন কীর্তিমানের মধ্যে হ্যাটট্রিক হয়েছিল শুধু অ্যালমেরই। ওল্ডের সুযোগটা নষ্ট করেছিলেন তিনি নিজেই, ওভারের দ্বিতীয় ও তৃতীয় বলে উইকেট নেওয়ার পর একটি 'নো' বল করে ফেলে। পরের দুই বলে আবার উইকেট (১৯৭৮ সালে পাকিস্তানের বিপক্ষে এজবাস্টনে)।\nওয়াসিম আকরামের পাঁচ বলে চার উইকেট নেওয়ার কীর্তি ১৯৯০-৯১ সিরিজে ওয়েস্ট ইন্ডিজের বিপক্ষে লাহোর টেস্টে। ওয়েস্ট ইন্ডিজের দ্বিতীয় ইনিংস শেষ হয়েছিল তাঁর এই তাণ্ডবেই। ওভারের দ্বিতীয় ও তৃতীয় বলে ডুজন ও অ্যামব্রোসকে আউট করার পর হ্যাটট্রিকও প্রায় হয়েই গিয়েছিল। চতুর্থ বলটি ইয়ান বিশপের ব্যাটের কানায় লেগে উঠে গিয়েছিল শূন্যে। সে টেস্টেই অভিষিক্ত ব্রায়ান লারার আত্মজীবনী 'বিটিং দ্য ফিল্ড'-এ লেখা হয়েছে, মিড অনে ইমরান খান ক্যাচটি 'ড্রপ' করেন। তবে উইজডেন অ্যালমানাকের রিপোর্ট বলছে, 'বিশপ এজড্ দ্য বল জাস্ট ওয়াইড অব ইমরান।'\nযেটিই সত্যি হোক, বিশপ ১ রান নিয়ে নন স্ট্রাইকিং প্রান্তের নিরাপদ আশ্রয়ে চলে যান। পরের দুই বলে মার্শালকে বোল্ড ও ওয়ালশকে এলবিডব্লু করে ইনিংস শেষ করে দেন ওয়াসিম আকরাম। ওল্ড আর টেস্ট হ্যাটট্রিকের দেখা না পেলেও ওয়াসিম আকরাম সেই দুঃখ ভুলেছেন ওয়ানডের পর টেস্টেও দুটি হ্যাটট্রিক করে। টেস্টে একবার চার বলে তিন উইকেটও আছে এই বাঁহাতি পেসারের (১৯৯২ সালে ইংল্যান্ডের বিপক্ষে লর্ডসে)।


১-৪. কীসের গন্ধ বেরোচ্ছে – Bangla Book । বাংলা লাইব্রেরি\n১-৪. কীসের গন্ধ বেরোচ্ছে\nলাইব্রেরি » বুদ্ধদেব গুহ » উপন্যাস সমগ্র - বুদ্ধদেব গুহ » ঋক » ১-৪. কীসের গন্ধ বেরোচ্ছে\nঋক – উপন্যাস – বুদ্ধদেব গুহ\n৪-৮. রাত প্রায় ভোর »


চাই রুচিশীল ও পরিচ্ছন্ন ব্লগ, যা হবে শিক্ষা, যোগাযোগ ও নির্দোষ বিনোদনের মাধ্যম – মোহাম্মদ মোজাম্মেল হক\nPosted on অগাস্ট ৬, ২০১০ November 11, 2019 | মোহাম্মদ মোজাম্মেল হক\nব্লগে লেখা পত্রিকায় লেখার মতো। ছদ্মনামে কলাম লেখার একটা প্রচলন আছে বটে, কিন্তু পত্রিকার কোনো কলাম লেখক এখন আর আর ছদ্মনামে লিখেন না, আমি যতদূর জানি। আর কোনো রিপোর্টারই ছদ্মনামে রিপোর্ট করে না। অতএব, ছদ্মনামে, কিম্ভুতকিমাকার ছবিতে ব্লগিং করার বিষয়টি আমার কাছে কোনোক্রমেই গ্রহণযোগ্য মনে হয় না।\nপ্রত্যেকের ব্যক্তিগত পরিচয় সহকারে ব্লগিং করা হলে অশালীন গালি দেয়ার প্রবণতা থাকবে না। ব্লগ যদি হয় কমিউনিটি ইন্টারেকশনের ফোরাম বা ডিজিটাল আড্ডাস্থল তাহলে নাক-মুখ বেধে কথা বলার মতো এই তথাকথিত নিক-সংস্কৃতির নিতান্ত অভদ্রজনোচিত গালিচর্চার কী মানে হতে পারে?\nচট্টগ্রামের লোকসংস্কৃতির প্রভাবে ছোটবেলায় গ্রামে থাকতে যে ধরনের গালিচর্চা করতাম, সামু ব্লগে এসে পরিত্যক্ত সেই পুরনো অভ্যাস আবার ফিরে আসার দুর্বল হলেও খানিকটা আশংকাবোধ করছি। কারণ, মানুষ প্রায়শ যা শুনে, দেখে, ব্যক্তি নিজেও অজান্তে খানিকটা সে রকমের হয়ে পড়ে। আপনি অপছন্দের কোনো ফালতু গান সবসময় আশেপাশে শুনলে দেখবেন, কখন জানি আপনি মনের অজান্তেই সেই গান গেয়ে উঠছেন।\nতাই, সামু ব্লগে গালিচর্চার এই ধারা বন্ধ করার জন্য স্বনামে, নিজের সাম্প্রতিক ছবি ও সংক্ষেপে হলেও ব্লগারের প্রকৃত পরিচয় প্রকাশের নিশ্চয়তা দাবি করছি। গালাগালি বন্ধ করার এরচেয়ে বেশি ফলপ্রসূ কোনো পদ্ধতি আপনার জানা থাকলে বলতে পারেন।\nঅবশ্য, যারা গালিচর্চা করেন, তারা কোনো মন্তব্য করবেন না। গালি দেয়ার যে দারুণ মজা তা ছোটবেলার অভিজ্ঞতা হতে বুঝতে পারি। অন্ধকারে কাউকে আচ্ছা মতো গালি দেয়ার মতো যে কোনো বিরোধী মতামতদানকারীকে যে কোনো লেংথে গালি দেয়ার এ সুযোগ বন্ধ হোক, গালিবাজরা তা কখনো চাইবে না। তাই এই পোস্টে তাদের মন্তব্য অনভিপ্রেত। আমি চাই, সামু ব্লগ এ ধরনের বিকৃত গালিচর্চা হতে বের হয়ে আসুক।\nআমার কাছে ব্যক্তিস্বাধীনতার আইকন হলেন ভলতেয়ার। যিনি বলেছিলেন, আমি তোমার মতের বিরোধিতা করলেও তোমার মতপ্রকাশের অধিকার রক্ষার জন্য জীবন দিতে প্রস্তত।\nকোনো অবস্থাতেই যেন কোনো অশ্লীল শব্দ কারো পোস্টে না আসে। আসলে যদি সাথে সাথে ব্যবস্থা নেয়া হয়, তাহলে এ ধরনের শব্দ প্রয়োগের প্রবণতা কমতে বাধ্য। লক্ষ্য করেছি, ‘সেইফ’ থেকে ‘জেনারেলে’ ডিমোশন পাওয়াকে সবাই বেশ ভয় করে।\nযে ধরনের বাক্যালাপ আমরা সামনাসামনি করি না, ব্লগে কেন সে রকম করব? এক্ষেত্রে পত্রিকার কথা বলে লাভ নাই। কোনো পত্রিকায়ই ছদ্মনামে এ ধরনের গালিচর্চার নজির নাই, যদিও সকল পত্রিকার স্বতন্ত্র ‘সম্পাদকীয় নীতি’ থাকে।\nকেউ যদি মনে করেন, গালি থেরাপি দিয়ে বিরোধীদের তাড়ানো যাবে, এটি ভুল। বরং যা হবে এবং যা হচ্ছে, সেটি হলো ভদ্ররাও গালিচর্চায় জড়িয়ে পড়বে।\nচাই রুচিশীল ও পরিচ্ছন্ন ব্লগ, যা হবে শিক্ষা, যোগাযোগ ও নির্দোষ বিনোদনের মাধ্যম।\nসাজিদ: “সামু ব্লগে এসে পরিত্যক্ত সেই পুরনো অভ্যাস আবার ফিরে আসার দুর্বল হলেও খানিকটা আশংকাবোধ করছি। কারণ, মানুষ প্রায়শ যা শুনে, দেখে, ব্যক্তি নিজেও অজান্তে খানিকটা সে রকমের হয়ে পড়ে।”\nএই কথাটা অনেকে অস্বীকার করতে পারে, তবে ১০০% সত্যি মনে করি। একটা এফেক্টে পড়েই। তবে গালিগালাজ করাটা অনেকে জন্মগত অধিকার মনে করে, তখন আর কী করবেন? এরকম চেষ্টা আমার জানা মতে অনেকেই করেছে, তবে লাভ হয় নাই। এখানে আপনি একজন বিশ্ববিদ্যালয়ের শিক্ষকের পরিচয় দিয়েই লিখেন, পরিচয় গোপন করে নয়। আপনার অনেক সময় ব্যয় করে যেসব লেখা, আপনি কি পারবেন সবাইকে বলতে– আমি ওখানে লিখি? কারণ, এমন এমন সব ভাষা ব্যবহার করে যেগুলো কেউ এসে এখানে দেখলে আপনি নিজেই হয়ত বিব্রত হবেন। যেমন ‘সাপ্তাহিক অপরাধ কণ্ঠে’ যদি বিল গেটস কলাম লিখে, কেমন হবে ব্যাপারটা? আপনি চেষ্টা করে যান, পেছন থেকে সাথে আছি। মেইল দিয়েন।\nমোহাম্মদ মোজাম্মেল হক: সবচেয়ে বেশি পপুলার ব্লগটি সবচেয়ে সুন্দর হোক, এই কামনা। সবচেয়ে পপুলার ব্লগটি যথেষ্ট শালীন নয়– এটি মানতে খারাপ লাগছে। যারা পার্টিসিপেন্ট তারা তো অশিক্ষিত বাস ড্রাইভার বা হেলপার নয়। সবাই যথেষ্ট শিক্ষিত। নেট কানেকশন আছে, বাংলা টাইপ করেন– এরা নিশ্চয়ই দেশের এলিট শ্রেণীভুক্ত।\nসুতরাং, সরল প্রত্যাশা– এরা ন্যূনতম ভাষাগত ভদ্রতা বজায় রাখবেন। না রাখলে তারা চিহ্নিত হবেন। প্রয়োজনে গালিবাজদের বিরুদ্ধে উপযুক্ত ব্যবস্থা গ্রহণ করা হবে।\nবোবা ছেলে: আপনি দয়া করে একটু খেয়াল করলে দেখতে পাবেন, শুধু মাত্র একটি দলের কর্মী-সমর্থকরাই গালাগালিতে বেশি ব্যস্ত। এরা দিনের বেলায় করে ছিনতাই, চান্দাবাজি, ইভটিজিং, ক্যাম্পাসে ধর্ষণ, আর রাত হলেই ব্লগে এসে খিস্তিখেউড়।\nমোহাম্মদ মোজাম্মেল হক: এ বিষয়ে আমার কোনো বক্তব্য নাই। তবে আমি মনে করি, অশ্লীল ও অশালীন ভাষা ব্যবহার আধুনিক শিক্ষিতদের একাংশের গোপন মানসিক রোগ, ব্লগিংয়ের সময় যা ধরা পড়ে। এদের সংশোধনের ব্যবস্থা করা দরকার।\nএরা ডেমোক্রেটিক এক্সেপশনালিস্ট।\nমোহাম্মদ সাজ্জাদ হোসেন: অদ্ভুত ছদ্মনাম মানুষ কেন যে ব্যবহার করে!\nআপনার কথা ঠিক, আজকাল পত্রিকার রিপোর্টও আর আগের মতো বেনামে ছাড়া হয় না। ব্রিটিশ যুগ শেষ। এখন কেন মানুষ তার নাম গোপন রাখবে? যারা নাম গোপন রাখে তাদের দুর্বলতা কোথায়? অবাধ গালাগাল করতে চায়? সুন্দর লেখার জন্য অনেক ধন্যবাদ।\nমোহাম্মদ মোজাম্মেল হক: অশালীন লেখার কোনো পক্ষ থাকতে পারে না। অশালীন লেখার জন্য তেমন প্লাটফরম মানানসই। সামহোয়্যারই হলো বাংলাভাষীদের সবচেয়ে বড় ব্লগ সাইট। দেশের একজন সচেতন নাগরিক ও ব্লগিংয়ে আগ্রহী একজন হিসাবে চাই পরিচ্ছন্ন একটি ব্লগ।\nযদি এমন শোনা যায়, বাংলাদেশের সবচেয়ে বহুল পঠিত পত্রিকাটিতে অশ্লীলতার অবাধ চর্চা হয়, অজুহাত দেয়া হয় প্রসঙ্গের, তাহলে নিশ্চয় আমাদের খুব খারাপ লাগবে! তাই না?\nনিঃসঙ্গ: হুম কয়েক দিন পরে সামুতে ঢুকতে হলে ভোটার আইডি কার্ড নিয়ে ঢুকতে হবে মনে হইতেছে। :-<\nমোহাম্মদ মোজাম্মেল হক: আপনার কথা বলতে পারবো না, তবে ব্যক্তিগত পরিচয়ে যারা লিখতে চান না, তাদের আত্মপরিচয় গোপনের হেতু কী?\nকোন পত্রিকায় কয়জনে ছদ্মনামে লেখে? ইত্তেফাক, সংবাদ ইত্যাদি পুরনো পত্রিকায় ছদ্মনামে যারা লিখতেন তারা তৎকালীন বিশেষ রাজনৈতিক পরিস্থিতির প্রেক্ষিতে পরিচয় গোপন করতেন, যা আজকালকার সংবাদপত্র-সংশ্লিষ্টরা করেন না।\nআমার কথা হলো, ব্লগ যদি হয় উন্মুক্ত-সংবাদপত্র, তাহলে কেন পরিচয় গোপনের মাধ্যমে গালিচর্চার এ অনাকাংখিত পরিবেশ?\nতোমোদাচি: আপনি সৎ উদ্দেশ্য নিয়ে লেখাটি লিখেছেন সেটা বুঝতে পারছি। কিন্তু সমাধান হিসাবে যা বলেছেন তাতে বিশাল গলদ আছে। আপনি কীভাবে যাচাই করবেন কোনটা কার আসল নাম বা ছবি? মনে করেন, আমি খুব খারাপ প্রকৃতির লোক। মোঃ (মোহাম্মদ-এর স্থলে) মোজাম্মেল হক নামে একটা নিক খুললাম। নেট থেকে নিয়ে একটা ছবিও সংযুক্ত করলাম এবং সমানে অশ্লীল ব্লগিং করতে থাকলাম। সব দোষ গিয়ে পড়ল আপনার উপর!\nতবে আসলেই ব্লগকে পরিচ্ছন্ন করা দরকার, সুস্থ ব্লগারদের এখানে থাকায় দায় হয়ে পড়েছে! এর একটা সমাধান হতে পারে এ রকম:\nব্লগে একটা অটোমেটিক স্ক্যানিং সফটয়ার সংযোজন করতে হবে, যা পোস্ট বা কমেন্টের অশ্লীল শব্দ ডিটেক্ট করতে পারবে। কেউ ব্লগে অশ্লীল শব্দ ব্যবহার করলে সাথে সাথে তা ব্লগারকে সংক্রিয়ভাবে নোটিশ দিবে। সর্বোচ্চ তিন বার নোটিশ পেলে উক্ত ব্লগ অটোমেটিক বাতিল হবে। কাজটি খুব কঠিন হবে বলে আমার মনে হয় না, এতে নিরপেক্ষতাও বজায় থাকবে।\nমোহাম্মদ মোজাম্মেল হক: হ্যাঁ ভাই, কথায় বলে ইচ্ছা থাকলে উপায় হয়। সম্মানিত মডারেটর মহোদয়বৃন্দ যদি ব্লগকে গালাগালমুক্ত রাখতে চান, তা কোনো না কোনো উপায়ে করতে পারেন।\nকিন্তু আসলেই কি তারা সেটি চান? চাইলে, আমারটা না হোক, এ ধরনের কোনো লেখাকে স্টিকি করে মতামত নিয়ে সেটি বাস্তবায়নের চেষ্টা করতে পারেন।\nহয়তো তারা চান না ব্লগার কমে যাক!\nতবে ব্লগে গালিবাজরা যতটা নিরাপত্তা পাবেন, নিরীহরা ততটাই বিপন্নবোধ করবেন।\nলেখাজোকা শামীম: কয়েক দিন আগে একটা নির্দোষ লেখা লিখে যথেষ্ট গালাগালি খাওয়ার পর আপনার এই পোস্ট। সেদিন আপনি অনর্থক গালাগালি খেয়েছেন।\nআমিও আপনার সাথে সহমত। তবে আমরা এটা করতে পারব না, করতে পারবে মডুরা।\nমোহাম্মদ মোজাম্মেল হক: গালি খেয়েও উত্তর দেয়া, পোস্ট দেয়ার উদ্দেশ্য হচ্ছে গালিবাজরা যাতে লজ্জা পেয়ে সংশোধন হওয়ার সুযোগ ও প্রেরণা লাভ করেন।\nজীবনানন্দদাশের ছায়া: আপনার পোস্ট ভালো লাগলো। আর লেখার হাতও আপনার বেশ ঝরঝরে। আসলে ছদ্মনামকে নেগেটিভলি না নিয়ে এডপ্ট করাই শ্রেয়।\nগালাগালির ব্যাপারে ফিডব্যাক মেইল পাঠাতে পারেন। আসলে এখানে শত মানুষ, তাই মতামতও শতাধিক।\nমোহাম্মদ মোজাম্মেল হক: কীভাবে ফিডব্যাক মেইল পাঠানো যায়?\nএই শত মানুষদের সবাই কিন্তু শিক্ষিত সজ্জন ব্যক্তি। ধারণা করি, এনারা শুধুমাত্র ব্লগেই অশালীন কথাবার্তা বলেন! ব্যক্তিগত, পেশাগত ও সামাজিক জীবনে খুব সম্ভবত তেমনটি করেন না।\nতাহলে, ব্লগে কেন করবেন? অথবা, একটা নির্দিষ্ট মাত্রা পর্যন্ত তা কেন সহ্য করা হবে?\nলেখাটির সামহোয়্যারইন ব্লগ লিংক


শাসক বাঙালি, শোষিত পাহাড়ি/উপজাতি/নৃ গোষ্ঠি- বাঙালির আদিবাসী দাবিতে ফ্যাসিবাদী চরিত্র! | blog.bdnews24.com - pioneer blog for citizen journalism in bangladesh\nশাসক বাঙালি, শোষিত পাহাড়ি/উপজাতি/নৃ গোষ্ঠি- বাঙালির আদিবাসী দাবিতে ফ্যাসিবাদী চরিত্র!\nরবিবার ১৯ আগস্ট ২০১২, ১২:২৬ পূর্বাহ্ন\nআপনার কর্মক্ষেত্রে ক’জন উপজাতি সহকর্মী আছে?\nআপনার সহপাঠিদের মধ্যে ক’জন পাহাড়ি?\nবা আপনার স্কুল/কলেজ/বিশ্ববিদ্যালয়ে কতজন আদিবাসী গোত্রীয় কাউকে চোখে পড়ে?\nএই প্রশ্নের উত্তর হিসেবে কোনভাবেই যে বিশাল সংখ্যাতাত্ত্বিক পরিসংখ্যান আসবে না তা হলফ করে বলা যায়। সংরক্ষিত আসনের কারণে সরকারি বিশ্ববিদ্যালয়গুলোতে কিছু আদিবাসী দেখা যায় কিন্তু এছাড়া বাকি ক্ষেত্রগুলোতে আদিবাসী আর বাঙালিদের একত্রিত পদচারণা নেই -এর বরাবর। তাই আপনার আর আদিবাসীদের মধ্যে বিস্তর আত্ত্বিক-তাত্ত্বিক-সামাজিক ফারাক তো থাকবেই। আপনি তথা আমি তথা আমরা হলাম বাঙালি, সমাজের মূল ধারার মানুষ। দেশ পরিচালনা, সিদ্ধান্ত গ্রহণের কলকাঠি আমাদের হাতে- আমরা শাসক শ্রেণী। আমরা মূল জাতি। আমাদের উপজাত হলো উপজাতি। উপজাতিরা চেহারায় ভিন্ন। আচারে-অনুষ্ঠানে ভিন্ন। বসবাসের তরিকায় ভিন্ন। আমরা যখন উচ্চ শিক্ষিত, ওদের তখন ঠিক ক’জনের নামদস্তখত করার যোগ্যতা আছে তা জানেন কি?\nআমরা সুবিধাভোগী। আমরা সুবিধা প্রদানকারিও বটে। কিন্তু ওরা কতটা সুবিধাপ্রাপ্ত ? স্বাস্থ্য-চিকিৎসার ন্যুনতম সুবিধাটুকু থেকেও তো আদিবাসীরা বঞ্চিত। ১৯৯৭ সালের এক জরিপে দেখা যায়, দেশের এ প্রান্ত থেকে ওপ্রান্তে পোলিও’র টিকা প্রদান করা হলেও আদিবাসীরা এই স্বাস্থ্যসেবা থেকে বঞ্চিত। হাজার হাজার পাহাড়ি শিশু অপুষ্টির শিকার এবং বিনা চিকিৎসাতেই মারা যাচ্ছে।\nপাহাড়ি/উপজাতি/আদিবাসী যে নামেই ডাকি, ওরা সংখ্যায় কতজন ? সরকারি বা বেসরকারি সঠিক কোন তথ্য নেই। অথবা সঠিক তথ্য সহজলভ্য নয়। ১৯৯৭ সালের এক ভোটার তালিকা থেকে প্রাপ্ত উপাত্ত অনুসারে এদের সংখ্যা ৪,৪২,৫৮১ জন। ২০০৮ সালের এক হিসেব বলছে ২ মিলিয়ন, অন্যদিকে খোদ আদিবাসীরা বলছে তাদের সংখ্যা ২.৫ মিলিয়নের মত।\nবাংলাদেশের কোন কোন অঞ্চলে এদের বাস? পার্বত্য চট্টগ্রাম ছাড়াও মোটামুটি তিনটি অঞ্চলে এদের বসবাস- সিলেট, ময়মনসিংহ (টাঙ্গাইল, জামালপুর নিয়ে) এবং উত্তর-পশ্চিমাঞ্চলের রাজশাহী, দিনাজপুর, রংপুর, বগুড়া। রাজশাহী অঞ্চলের কিছু এলাকা যেমন – গোদাগারি, নাচোল, মুণ্ডামালা, কাতোনহাট এলাকায় শুধুমাত্র আদিবাসীরাই বাস করে।\nখুবই সত্যি কথা যে, আইন কেবল বৈধ দখলকৃত জায়গাতেই বসবাসের অনুমতি দেয়। ওদিকে সমতলের মানুষ দেশের কোণায় কোণায় বসত গড়েও তৃপ্ত হয়নি। পাহাড়ও চাই তার । কিন্তু সমতলের মানুষ কি করে পাহাড়ি এলাকাতে তাদের জমি দাবি করে? সেই ১৯৪৭ সাল হতে, বা স্বাধীনতা পরবর্তী সময় হতে আদিবাসীদের নিজস্ব আবাদি জমি, নিজের গৃহ, গবাদিপশু সবই ছিল বলা চলে। কিন্তু প্রয়োজনীয় শিক্ষা বঞ্চিত পাহাড়িদের কাছে এসব জমি, সম্পত্তির লিখিত কাগজপত্র সংরক্ষিত ছিল না। ফলে ভূমি-জরিপের সময় অধিকাংশই প্রয়োজনীয় কাগজপত্র দেখাতে ব্যর্থই হয়। এর সুযোগ নিতে দেরি হয়নি সমতলের মানুষের। পাহাড়িদের জায়গায় নাম লিখিত হয় স্থানীয় সমতলের মানুষজনের। আশুই গৃহহীন হয়ে পড়ে পাহাড়িরা। হুমকিধামকিতে ভীত পাহাড়িরা তাদের ন্যায্য সম্পত্তি ফিরে পেতে আইনের সরণাপন্ন হওয়া থেকে বিরত থাকে। উপায়ান্তর না দেখে অনেকেই ভারত পাড়ি জমায়। কিন্তু সেখানেও স্থায়ী বসতি গড়ে তুলতে ব্যর্থ হলে অগত্যা বাংলাদেশে ফিরে এসে ছিন্নমূলের মত বসবাস শুরু করে।\nআদিবাসীদের জমি-জমা, সম্পত্তির মালিকানা হস্থান্তরের বিষয়ে সুস্পষ্ট নীতিমালা রয়েছে বাংলাদেশ ভূমি আইনে। সম্পত্তির মালিকানা বদলের ক্ষেত্রে তৎকালিন মালিকের সম্মতি অত্যাবশ্যকীয়। এরকম একটি আইন থাকার পরও বেদখল হয়ে আদিবাসীরা প্রায় ছিন্নমূল হয়ে যায় কি করে! নিঃসন্দেহে, মালিকানা হস্তান্তরের প্রায় কোনটিই স্বেচ্ছায় ঘটেনা। এর পেছনে দারিদ্র, ভয়-ভীতি, বলপ্রয়োগ কাজ করে। এবং আদিবাসীদের অশিক্ষা আর সরলতার সুযোগ নেয় স্থানীয় সমতলের বাসিন্দারা। ফলে প্রজন্মের পর প্রজন্ম ধরে যে জমি তারা চাষ করে, এমনকি নিয়মিত সরকারি খাজনাও পরিশোধ করে, তা নিমিষেই অন্যের অধিগ্রহণে চলে যায়।\nআইন কতটা সহায়ক ভূমিকা পালন করছে? আইএলও’র (ILO-International Labour Organization) ১০৭ তম সভায় পরিস্কারভাবে উল্লেখ করা হয় যে, আদিবাসীদের সম্পত্তি অবশ্যই সংরক্ষণ করা হবে এবং সম্পত্তির অধিকারে তাদের কোনভাবেই সুবিধা বঞ্চিত করা যাবেনা। যদি নাগরিক সুবিধার্তে কখনো জমি অধিগ্রহণের প্রয়োজন পড়েই তবে যথাযথ পাওনা পরিশোধ করা অত্যাবশ্যকীয়। ২২শে জুন ১৯৭২ এর এই সভায় অন্যান্য দেশের মত বাংলাদেশও এই বক্তব্য সমর্থন করে। কিন্তু বাস্তবিক কর্মকাণ্ড কী বলছে? ময়মনসিংহের মাধুপুর পাহাড়ি এলাকায় জাতীয় উদ্যান পড়ে তোলার নামে বন বিভাগ প্রায় ৫০০০ আদিবাসীকে উদ্বাস্তু করে। বন কেটে সাফ হয়। টাঙ্গাইলে প্রায় ২৫,০০০ গারো ও কচ্ গোষ্ঠিকে স্থানান্তরিত করা হয়। যথাযথ মালিকানার অধিকার এড়িয়ে জমি অধিগ্রহণ আইনের আওতায় ফেলে রাজশাহী, দিনাজপুরে বলা চলে সুকৌশলে, অন্যায়ভাবেই জমি অধিগ্রহণ চলে। মৌলভীবাজারের প্রায় ৬৫টি গ্রামে দশ হাজারের মত আদিবাসী বছরের পর বছর ধরে বাস করছে জমি রেজিষ্ট্রেশনের কাগজপত্র ছাড়া। ২০০৭ এর জুলাইয়ে আদিবাসী নেতা, মুখপাত্র ও মহিলাদের উপস্থিতিতে এক সভায় স্থানীয় কর্তৃপক্ষ এর সমাধান দেয়ার প্রতিশ্রুতি দিলেও তার প্রকৃত বাস্তবায়ন হয়নি।\nএ ছাড়াও এক চটুল পদ্ধতিতেও সম্পত্তি হাতিয়ে নেয়ার নজির রয়েছে। আদিবাসীদের মাতৃতান্ত্রিক পরিবার প্রথার সুযোগ নিয়ে সমতলের অসংখ্য মুসলিম পুরুষেরা গারো মেয়েদের বিয়ে করে, ফুসলিয়ে সম্পত্তি নিজের নামে লিখিয়ে নিয়ে মেয়েদের তালাক দিয়ে দিচ্ছে।\nএরকম বহুমুখী প্রতারণার ফলে সৃষ্ট ভূমিহীনতা, সম্পত্তি হীনতা আদিবাসীদের জন্য অস্তিত্ব রক্ষার মত সমস্যা হয়ে দেখা দিয়েছে। আর এভাবে মানবাধিকার লংঘিত হচ্ছে বছরের পর বছর।\nআশ্চর্য এই, যে দেশের মানুষ Save Gaza বলে মানবতার মাতম করে, সেই দেশেই নির্দ্বিধায় মানবাধিকার লঙ্ঘিত হলো পাহাড়িদের। এক ইকো-পার্কের বিরোধীতা করায় প্রতিরক্ষা বাহিনীর হাতে খুন হলো অনেক আদিবাসী। ২০০৪ সালে ইকো-পার্ক বিরোধী র‌্যালীতে পুলিশের গুলিতে নিহত হয় পিরেন স্ন্যাল। পাহাড়িদের প্রতি সমতলীদের আক্রমণের ঘটনা আজকের নয় মোটেও। ২০০৭ সালের নভেম্বরে উত্তরবঙ্গের নওগাঁও জেলায় এক সাঁওতালী গ্রামে প্রায় দুইশত সমতলী আদিবাসীদের উচ্ছেদ করতে আক্রমণ করে। ভূমি দখলের জের হিসেবে ২০০০ সালে সাঁওতাল গোত্র-প্রধান, আলফ্রেড সোরেন, খুন হয়। এ ঘটনাগুলোর প্রেক্ষিতে মামলা করা হলেও এখন পর্যন্ত কোন অভিযুক্ত সমতলী আটক হয়নি বা তাদের বিচারকার্য হয়নি । উল্টো আদিবাসীদের বিরুদ্ধে ভুয়া মামলা করা হয়। ২০০৩-২০০৪ সালের ইকো-পার্ক বিরোধী আন্দোলনের সময় বন বিভাগ ও পুলিশ প্রায় ২৪টি মামলা দায়ের করে আদিবাসীদের বিরুদ্ধে। ২০০৭ সালের ১৮ই মার্চ চলেশ্ রিচিল’কে আটক করা হয় এবং অকথ্য নির্যাতনের মুখে তার মৃত্যু হয়। প্রতাপ জাম্বিল, তুহিন হাদিমা, পিরেন সিমসাং নামের অপর তিন আদিবাসীও আটক হয়ে নির্যাতনের শিকার হয়, যদিও পরর্তীতে তাদের ছেড়ে দেয়া হয়েছিল।\nঅত্যাচারের সবচেয়ে স্পর্শকাতর জায়গায় অবস্থান করে আদিবাসী শিশু ও নারীরা। আদিবাসীদের মধ্যে ত্রাস সৃষ্টির জন্য ধর্ষণ এক মোক্ষম অস্ত্র। অসংখ্য মহিলা ও অল্প বয়সী মেয়েদের ধর্ষণের পর হত্যা করা হয়। ২০০৮ -এ গরু চরাতে গিয়ে ধর্ষিত হয় ১৪ বছরের অর্চত চাকমা। ২০০৮ -এ নয় বছরের এক বালিকা, ২০০৭ -এ ৬ থেকে ২৩ বছর বয়সী বেশ কয়েকজন মেয়ে ও তরুনী ধর্ষণ ও হত্যাকাণ্ডের শিকার হয়। এসব জঘন্য কীর্তিকলাপে নিরাপত্তা রক্ষীদের হাত ছিল বৈকি । ৭১’এ আমাদের মা-বোনের উপর নির্যাতনের জন্য রাতদিন দুয়ো দেই পাকবাহিনী আর রাজাকারদের। একরাশ ঘৃণা নিয়ে বিচার চাই যুদ্ধাপরাধীদের। কিন্তু এই যে সমতলীরা সুযোগমত আদিরসে নিজেদের ভোগলিপ্সা চরিতার্থ করে নিচ্ছি পাহাড়ি মেয়েদের উপর শারীরিক নির্যাতন করে, তা উপলব্ধি করে লজ্জা জাগে কি আমাদের?\nপাহাড়িরা তাদের হকের জমি পেলেই খুশী। তারা কিন্তু অন্যান্য ক্ষেত্রগুলোতে তাদের সমপদচারণা নিয়ে হৈ-চৈ করছেনা। তারপরও যেভাবে কাশ্মীরকে জ্বলতে দেখি সেভাবেই আমাদের পাহাড় জ্বলছে, পাহাড়ি মরছে। শান্তিচুক্তি করে পরিস্থিতি নিয়ন্ত্রণে আনতে হচ্ছে। নিরাপত্তা বাহিনী মোতায়েন হচ্ছে। সেনাবাহিনী ক্যাম্প স্থাপন হচ্ছে। চোখে চোখে থাকুক পাহাড়ি। নিখুঁত থাকুক সীমানা। ফখরুদ্দিন সরকার আমলে আসলে যে সেনাবাহিনী কর্তৃক কলকাঠি নড়ছিল তা নিয়ে হাজারো বিশ্লেষণ, সেনাবাহিনী শহরে দু’বার টহল দিলেই আমাদের টনক নড়ে সেনাক্ষমতায়ন হচ্ছে কিনা ভেবে, কেবল তারা পাহাড়ে তাবু গেঁড়ে বসলে আমরা কোন বিপদের আভাস পাইনা। বরং কেউ কেউ উল্টো যুক্তি দেই সেনাবাহিনী থাকাতেই হয়ত বা পরিস্থিতি নিয়ন্ত্রণে। কি হতো তা না হলে! পার্বত্য চট্টগ্রাম হাতছাড়া হয়ে যেতো বাংলাদেশ ভূখণ্ড হতে? এমন দাবি কি আদৌ উঠেছে আদিবাসীদের কাছ থেকে ? লিখিত বক্তব্য এসেছে কোথাও? কোন মিটিং-মিছিল? তাহলে আমরা সমতলীরা, সভ্য শহুরেরা সীমান্ত নিয়ে উদ্বিগ্ন কেন? কেন প্রবলভাবে বাঙালি হয়ে, অন্ধ দেশপ্রেমে প্রশ্ন উত্থাপিত হবে–কেউ কি চান পার্বত্য চট্টগ্রাম বাংলাদেশ থেকে আলাদা হয়ে যাক? এই প্রশ্নের মধ্যেই কেমন সংখ্যাগরিষ্ঠ আধিপত্যের গন্ধ ভুরভুর করছে। যেন আমরাই কেবল সিদ্ধান্ত নেয়ার দাবি রাখি। আমরা ”না” বললে ”না জয়যুক্ত হয়ে” পার্বত্য চট্টগ্রাম আমাদেরই ভূখণ্ড থেকে যায়। আমরা ”হ্যাঁ” বললে, ”হ্যাঁ জয়যুক্ত হয়ে” আদিবাসীরা তাদের স্বাধীনতা লাভ করে! পার্বত্য চট্টগ্রাম বাংলার ভূখণ্ড, কিন্তু পাহাড়িরা অবাঙালি! তাই ওদের উপর চরম অত্যাচারকালীন সময়ও আমরা আদিবাসী মুখগুলোর চেয়েও আমাদের প্রাণপ্রিয় ভূখণ্ড সহিসালামাত আছে কিনা সেই চিন্তায় উৎকণ্ঠিত হই। যে দেশের মানুষ কাশ্মীরের স্বাধীনতার দাবির প্রতি মানবিক সমর্থন দেয়, সে দেশের মানুষ অমানবিকভাবে ব্যতিব্যস্ত নিজের সীমানা কাটায় কাটায় মেপে নিতে! ৭১’এ পাকিস্তানও চেয়েছিল আমাদের ’অন্যায়’ আবদারকে রুখে দিয়ে তাদের সীমানা যথাযথ রাখতে, এক গৌরবময় দৃষ্টান্ত স্থাপন করে আমরাই তো বাংলাদেশ নামক একটি আলাদা দেশ পেয়েছিলাম, তাই না? অতঃপর যখন আমরা শাসক হয়ে যাই, তখন স্বার্থপরের মত ঠিকই শুষে খেয়ে ফেলি যত দাবি। ঠিকই সবলের মত শোষণ করি দুর্বলকে।\nবাঘাইছড়ির ঘটনা (২০১০ সালের) বলা চলে বিশ্বব্যাপী গণমাধ্যমে তোলপাড় তুলেছিল। তাতে আমরা বাঙালি হিসেবে বিব্রত ছিলাম। আমাদের ভাবমূর্তি ক্ষুন্ন হয়েছিল। আমরা এতে বিদেশী শক্তির কূটচাল দেখেছিলাম। আমরা এতে ভারতের কালো হাত খুঁজে পেয়েছিলাম। আমরা ভারতের লাভ দেখি। বাংলাদেশ-ভারত সীমান্তে ভারতীয় সীমান্তরক্ষীদের গুলিতে আমাদের সীমান্ত রক্ষীরা মরলে আমরা গালির তুবড়ি ছোটাই। কিন্তু যখন আমরা বাঙালিরা আদিবাসীদের মারছি, জ্বালাচ্ছি তখন চোখ-কান বন্ধ করে আঁতেলিয় ভঙ্গিতে বলছি, আসলে যা দেখানো হচ্ছে, তা একপেশে, আমাদের বরং প্রকৃত সত্যটা জানা দরকার। আমরা শান্তি চাই। আশু সমাধান চাই। কি সেই সমাধান যাতে করে শান্তি আসবে? পাহাড়িদের অধিকারের জমি ফিরিয়ে দিয়ে নাকি কাহিনী ধামাচাপা দিয়ে, প্রতিরক্ষা বাহিনীতে লোকবল বাড়িয়ে, সেনাবাহিনী দিয়ে ঘিরে পাহাড়িদের আমাদের আয়ত্তে আনতে পারলে?\nকি সেই সমাধান যার পরিকল্পনায়, প্রয়োগে প্রশাসন হিমশিম খায়? নাকি আমাদের মূলধারার জাতি নিয়েই এতো এতো সমস্যা যে উপজাতিদের দিকে নজর ফেরানোর সময় কোথায়! প্রয়োজন আসলে আদি ও অকৃত্রিম সদিচ্ছা এবং সৎসাহস। আদিবাসীদের পুনর্বাসনে সম্ভাব্য বিবেচ্য বিষয়গুলো যা হতে পারে –\n১. আদিবাসীরা সংখ্যায় কত এবং কোথায় কোথায় তাদের বাসস্থান তা জরিপ করে সেই উপাত্ত লিপিবদ্ধ করা।\n২. এলাকা ভিত্তিক ভূমি নিষ্পত্তিকরণ নথিপত্রগুলো ঘেঁটে সেখান থেকে জমির মালিকানার ইতিহাস বার করতে হবে। এসব পুরনো দলিল-কাগজপত্র জেলা অথবা থানা তফসিল অফিসগুলোতে পাওয়া যাওয়ার কথা।\n৩. বিশেষত ১৯৭৪ সাল হতে আদিবাসীদের হস্তান্তরিত জমির চুক্তিনামাগুলো থেকে জানা যেতে পারে পূর্বেকার মালিক কে, কেন/কিভাবে জমি হস্তান্তরিত হয়েছিল। স্থানীয় রেজিস্ট্রি অফিসগুলোতে সংরক্ষিত রেজিস্ট্রিশন ভলিউম বই থেকে আসল কাগজপত্র পাওয়া যাওয়ার কথা।\nবিদেশে আমাদের সাথে তৃতীয় শ্রেণীর নাগরিকের মত আচরণ করা হয় বলে আমরা বাঙালিরা নাকিকান্না করি। ক্ষোভ দেখাই। নিজ দেশে আমরা যখন প্রথম শ্রেণী, আমরা যখন মূলধারার জাতি, তখন শ্রেণীকরণের এই খেলায় আমরাই বা কম কিসে! সেলুনে চুল-মুখ-হাত-পায়ের নখ পরিচর্যার জন্য এই আদিবাসী/পাহাড়ি/উপজাতিদের গড়েপিঠে তুলছি না আমরা!!\nঅবশ্য আদিবাসীদের নিয়ে এতো ভাবনার সময় কোথায়! পাহাড়িদের লাশ পড়ুক না হয়, আমরা বাঙালিরা বরং কিভাবে একটি খাস ভূখণ্ড হাতছাড়া হওয়া থেকে রক্ষা করা যায় তাই নিয়ে সতর্ক থাকি!\nট্যাগঃ: adivasi ILO আইএলও আদিবাসী আদিবাসী দিবস উপাজাতি চাকমা পাহাড়ি\nরবিবার ১৯আগস্ট২০১২, পূর্বাহ্ন ০২:২৪\nঅভিনন্দন আইরিন সুলতানা। এতো চমৎকার সরল-সোজা ভাষায় মূল সমস্যা নিয়ে দেয়া পোস্ট আশাকরি জাত্যাভিমানী বাঙ্গালী অর্ধমূর্খদের একটি ধাক্কা দেবে। এই অর্ধমূর্খরা নিজেদের স্বাধীনতা যুদ্ধের গৌরবগাঁথা রচনা করে অথচ ভুলে যায় এই স্বাধীনতা যুদ্ধের মূল কারন ছিলো পাকিস্তানীদের শোষন, তাচ্ছিল্য এবং হত্যাকান্ড। আজ সেই একই শোষন, তাচ্ছিল্য এবং হত্যাকান্ড পাহাড়ি ও অন্যান্য জাতিগত সংখ্যালঘুদের উপর চালানো হচ্ছে এবং তা হালাল বিবেচিত হচ্ছে। লেখক সত্যিই বলেছেন যে পাহাড়িরা বিচ্ছিন্ন হতে চায় এমন কোন প্রামানিক তথ্য নেই, এটি প্রধানতঃ সেনাবাহিনীর একটি যুক্তি। আজ শ্রদ্ধার সাথে মানবেন্দ্র নারায়ন লারমাকে স্মরন করে বলতে হয়, বাংলাদেশের সকল গনতান্ত্রিক ফোরামে আপ্রান চেষ্টা করেও তিনি পাহাড়িদের জন্য স্বীকৃতি আদায়ে ব্যর্থ হন।\nআবার আপনাকে ধন্যবাদ আইরিন সুলতানা।\nমঙ্গলবার ২১আগস্ট২০১২, অপরাহ্ন ০১:৫৫\nযদি শেখ মুজিব শাসনামলে মুজিব সরকার সামান্যগুরুত্ব দিয়েও মানবেন্দ্র লারমার উত্থাপিত দাবির সুরাহা করতেন, তবে পরবর্তীতে এদের মধ্যে বিদ্রোহী, বিচ্ছিন্নতাবাদি জনরোষের প্রতিফলন ছড়াতো না। মানবেন্দ্র লারমা এমপি হওয়ার পর পাহাড়িদের সমস্যার কথা উত্থাপন করেন, কিন্তু সেই সময় শেখ মুজিব তাদের বাঙালি হওয়ার আহবান জানান। এই আহবান একটি ভুল আহবান ছিল বঙ্গবন্ধুর পক্ষ থেকে, আমি নিশ্চিত নই এর পেছনে কী কী যুক্তি থাকতে পারে বঙ্গবন্ধু সরকারের।\nআর সেনাবাহিনী …? দেশে সেনাবাহিনী শাসন চললে, আমরা অনেক সাধারণ মানুষ বলি, এরা থাকলে দেশে নিরাপদে চলা যায়, ছিনতাই হয় না, কিন্তু তাই বলে কি আমরা জলপাই শাসনের অধিভূক্ত রাষ্ট্র চেয়েছি কখনো?\nরবিবার ১৯আগস্ট২০১২, পূর্বাহ্ন ০২:৫০\nআ.য.ম.মইন উদ্দিন শাহেদ. বলেছেনঃ\nআপনাকে ধন্যবাদ 1অনেক কষ্ট করেছেন 1পাহাড়ীরা আমাদের ভাই1তারা এদেশের নাগরিক 1\nবাংলাদেশের সংবিধান নাগরিকদের সুরক্ষা দিয়েছে 1আমাদের জাতীয় পরিচয় সংবিধানের ৬ অনুচ্ছেদে আছে 1সকল নাগরিক সমান [অনু;১৯] উপজাতিদের অধিকার রক্ষা করবে রাষ্ট্র [অনু;২৩ক] সম্পত্তি অর্জন ও ধারণ করার অধিকার প্রত্যেক নাগরিকের আছে [অনু;৪২] নাগরিকের মৌলিক অধিকার নিশ্চিত করবে রাষ্ট্র [অনু;২৬_৩৯] কোনও নাগরিকের প্রতি রাষ্ট্র কোনও বৈষম্য করছে না 1\nবাংলাদেশে উপজাতি আছে ,আদিবাসী নাই 1 বাঙ্গালীরাই এদেশ আবাদ করেছে 1 জিয়াউর রহমান পাহাড়ে শান্তি নষ্ট করেছেন 1এর জন্য রাষ্ট্র দায়ী নয় 1বাঙ্গালীরাও দায়ী নন 1অযথা বিতর্ক উচিত নয় 1সবাই ভাল থাকুন,শান্তিতে থাকুন 1\nরবিবার ১৯আগস্ট২০১২, অপরাহ্ন ০১:০৬\nউপজাত – মানে বাই প্রোডাক্ট। উপজাতি তাহলে কী দাঁড়াল একটু ভেবে দেখবেন? যে বিশেষ গোষ্ঠি নিয়ে কথা হচ্ছে, তারা তাদের সংস্কৃতি, আচার-প্রথাগত দিক দিয়ে স্বতন্ত্র। তাদেরকে জোর পূর্বক আমাদের উপজাত করে দেয়াটা কি যৌক্তিক হচ্ছে আদৌ? হচ্ছে না। তাই উপজাতি শব্দটি রীতিমত অবমাননাকর।\n২৩ (ক) -তে বলা আছে –\nরাষ্ট্র বিভিন্ন উপজাতি, ক্ষুদ্র জাতিসত্তা, নৃ-গোষ্ঠী ও সম্প্রদায়ের অনন্য বৈশিষ্ট্যপূর্ণ আঞ্চলিক সংস্কৃতি এবং ঐতিহ্য সংরক্ষণ, উন্নয়ন ও বিকাশের ব্যবস্থা গ্রহণ করিবেন।\nএখানে উপজাতি অর্থেই কি ক্ষুদ্র জাতিসত্তা বোঝানো হয়েছে? অথবা ক্ষুদ্র জাতি সত্তাদেরই কি নৃ-গোষ্ঠি বলে অভিহিত করা হয়েছে? এই ধারায় উল্লেখিত গোষ্ঠিদের নাম একে অন্যের সমার্থক কিনা সেটি স্পষ্ট নয়। যদি আলাদা হয়ে থাকে, তবে প্রতিটি গোষ্ঠিভূক্তদের নাম তালিকা জরুরী। সেটি কি সরকারি-বেসরকারিভাবে সহজলভ্য?\nমঙ্গলবার ২১আগস্ট২০১২, অপরাহ্ন ০২:৫১\nজিয়াউর রহমান, রাষ্ট্র, বাঙালি কিভাবে দায়ি হতে পারে তার আরেকটি নমূনা দিচ্ছি –\n১৯৫১ সালের এক সমীক্ষায় দেখা গেছে, পার্বত্য চট্টগ্রামের মোট জনসংখ্যার ৯% হলো বাঙালি। ১৯৯১ সালের এর জরিপে দেখা গেল, জনসংখ্যা বেড়ে মোট জনসংখ্যার ৪৯% বাঙালি। খাস জমির দখলদারিত্বে কিভাবে আমরা অগ্রসর হয়ে গেছি স্বল্প সময়ে।\nমঙ্গলবার ২১আগস্ট২০১২, অপরাহ্ন ০১:৩৪\nভাই, আপনি কি নিবন্ধিত ব্লগার? তাহলে অনুগ্রহ করে লগইন মন্তব্য করুন। অতিথি মন্তব্যকারীরা পুনরায় ফিরে এসে জবাব দেবেন কি দেবেন না, এটা বোধগম্য হয় না। আর নিবন্ধিত হয়ে থাকলে, তার অতিথি মন্তব্য পুরো আলোচনায় একটি অসম্পূর্ণ অংশগ্রহণ বলে মনে হয়।\nযা হোক, রাষ্ট্রকে দায়ি করতে চাননি, জিয়াউর রহমানকে দায়ি করেছেন। জিয়াউর রহমান যখন বাঙালিদের ঠেলে পাঠাচ্ছিলেন খাস জমি দখলে তখন তিনি রাষ্ট্রপ্রধান ছিলেন। আর তার আগে এবং বর্তমান অবধি সরকার ব্যবস্থাপনা সঠিক কোন সমাধান দিতে পারেনি। শান্তি চুক্তি একটি অসামান্য চুক্তি হয়ে উঠতে যেয়েও হয়েছে কিনা বা আলোচনা সাপেক্ষ। অথবা শান্তি চুক্তির ফলে পরিস্থিতি এখনো যার যার সীমার মধ্যে দৃশ্যত আছে। … রাষ্ট্র যেহেতু সঠিক সমাধা দিতে পারছে না, বিতর্ক-ক্ষোভ জারি আছে- তাই রাষ্ট্রের ব্যর্থতায় রাষ্ট্র এভাবে দায়ি হবে।\nআর বাঙালি কিভাবে দায়ি? আপনাকে অনেক বেশি কষ্ট পোহাতে হবে না, ব্লগেই দেখবেন অনেক বাঙালি আপনার মত করেই পাহাড়িদের ভাই বলে বুকে জড়িয়ে ধরে তাদের ’বাঙালি’ করে দিতে চায়। পাহাড়ে বাঙালি হত্যা হয়েছে বলে ক্ষোভ প্রকাশিত হয়… কিন্তু আলোচনায় সন্তর্পনে আড়াল রাখা হয় কত বছর ধরে পাহাড়িরা কতভাবে বঞ্চনার শিকার.. কত কত পাহাড়ি কত কত ভাবে হত্যা হয়েছে … বাঙালিরা এভাবেই নিজ দোষেই দায়ি…\nরবিবার ১৯আগস্ট২০১২, পূর্বাহ্ন ১০:১৩\nআপু, আপনি এরকম একটা বিষয় নিয়ে লিখেছেন তার জন্য আপনাকে ধন্যবাদ। কিন্তু শুরুতেই বলে নিচ্ছি, আপনার লেখা মুলতঃ পাহাড়ের কিছু স্বার্থান্বেসী মানুষের কথার প্রতিধ্বনি হয়েছে মাত্র। আপনার কাছে যতসামান্য কিছু তথ্য আছে বলে মনে হয়। পূর্ণ চিত্র নেই। তাই অনেকটাই একপেষে এই লেখাটি আদৌ আপনি লিখেছেন নাকি অন্য কারো লিখা আপনার নামে চালিয়ে দেয়া হল – সেটা নিয়ে কিছুটা সন্দেহের মধ্যে আছি। সন্দেহ ভুল হলে ক্ষমা করবেন।\nযাইহোক আপনার লেখার কিছু উত্তর আমি দিব।\nআমি স্বীকার করে নিচ্ছি আমার উত্তর মূলতঃ পার্বত্য চট্টগ্রাম ভিত্তিক হবে কারন অন্য এলাকার ক্ষুদ্র নৃ গোষ্ঠী সংক্রান্ত কোন তথ্য এ মুহুর্তে আমার হাতে নেই। তবে যেহেতু পার্বত্য চট্টগ্রামেই সর্বাধিক ক্ষুদ্র নৃ গোষ্ঠী (মোট জনবল) বাস করে তাই আমার তথ্য “মেজরিটি” তত্বের উপর নির্ভরশীল। ক্ষুদ্র নৃ গোষ্টীর মোট জনবল যা ই হোক সেটা বাংলাদেশের আদি জনগোষ্টী’র তুলনায় শতকরা কত ভাগ সেটা আগে হিসেব করুন। উদাহরন স্বরুপ ক্ষুদ্র নৃ গোষ্টীর মোট জনবল যদি ৫ লক্ষ হয় তাহলে সেটা ১৫ কোটি আদি জনসংখ্যার তুলনায় ০.৩৩ ভাগ। তাহলে সহজ সমীকরণ হল চাকূরী ক্ষেত্রে প্রতি ১০০ জনে আপনি ০.৩৩ জন ক্ষুদ্র নৃ গোষ্টী জনবল পাবেন। প্রতি ৩০০ জনে একজন। আপনআর কাছে কি এমন কোন নির্ভরযোগ্য তথ্য আছে যা দিয়ে আপনি বলতে পারবেন যে তারা এই অনুপাত অনুযায়ী চাকুরী পান নাই?\nক্ষুদ্র নৃ গোষ্টী’র অন্তরভুক্ত ছাত্রছাত্রী দেখতে চান? তাহলে চট্টগ্রাম বিশ্ববিদ্যালয়ে এবং চট্টগ্রামের বিভিন্ন কলেজে আসুন। ঢাকা, রাজশাহী, জাহাঙ্গীরনগর সহ অন্যান্য বিশ্ববিদ্যালয়েও আছে। আপনি সংখ্যাটা না দেখে অনুপাত দেখুন এবং তারপর হিসেব করুন। আপনার জ্ঞ্যাতার্থে একটি তথ্য এখানে জানাতে চাই। ২০০৯ সালে আমি পার্বত্য চট্টগ্রামে’র একটি উপজেলায় বিশেষ একটি জরিপে অংশ নিয়েছিলাম। সেই উপজেলায় বসবাসরত ক্ষুদ্র নৃ গোষ্টী’র শিক্ষার হার ছিল ৬৯%, একই উপজেলায় বসবাসকারী বাঙ্গালীদের শিক্ষার হার ছিল মাত্র ৭%। বাঙ্গালীদের হিসেব করার সময় আমরা এমন সবাইকেই গননায় ধরেছিলাম যারা শুধুমাত্র নাম লিখতে পারে বা স্বাক্ষর করতে পারে। আমাকে বলুন – এই ব্যবধানকে আপনি কিভাবে দেখছেন? আসুন উচ্চশিক্ষার কথা আরো একটু বলি। কোটা সিস্টেম এর ফলে জনসংখ্যার আনুপাতিক হিসেবে ক্ষুদ্র নৃ গোষ্টী’র ছাত্র -ছাত্রীরা মেডিকেল, ইঞ্জিনিয়ারিং বা পাবলিক বিশ্ববিদ্যালয়ে কয়টি আসন পাওয়া উচিত এবং কয়টা তারা পাচ্ছে? শুধুমাত্র কোটার জোরে অত্যন্ত নিম্ন জিপিএ গড় নিয়ে আপনার ভাষায় আদিবাসী ছাত্র-ছাত্রীরা মেডিকেল-ইঞ্জিনিয়ারিং এ ভর্তি হয়ে ডাক্তারী পড়ার সুযোগ পাচ্ছে অপরদিকে এই বছরই জিপিএ ৫ পাওয়া হাজার হাজার বাঙ্গালী আদিবাসী ছাত্র-ছাত্রী মেডিকেল এ চান্স পাবে না। আরো জানাচ্ছি, ২০০৯ সালে অস্ট্রেলিয়া সরকার শুধুমাত্র ক্ষুদ্র নৃ গোষ্টী’র ছাত্র-ছাত্রীদের জন্য উচ্চশিক্ষার ২৯ টী বৃত্তি দেয়। আমাকে বলুন ঐ বছরে অস্ট্রেলিয়া সরকার এদেশের মূল আদিবাসী বা আমাদের ছেলেমেয়েদের জন্য কয়টি বৃত্তি দিয়েছিল? উত্তর – একটাও না। শুধু অস্ট্রেলিয়া নয়, প্রতি বছর বিশ্বের বিভিন্ন দেশ যেমন জাপান, নরওয়ে, কানাডা ইত্যাদি দেশ শুধুমাত্র আমাদের ক্ষুদ্র নৃ গোষ্টী’র ছাত্র-ছাত্রীদের টার্গেট করে কয়েকশত বৃত্তি প্রদান করে থাকে যার খবরও আপনি বা আমি বা আমরা বা আমাদের সন্তানেরা জানতেও পারি না। এই বৃত্তিগুলো শক্ষা মন্ত্রনালয় হয়ে প্রসেস হয় না।\nতারপরও যেভাবে কাশ্মীরকে জ্বলতে দেখি সেভাবেই আমাদের পাহাড় জ্বলছে, পাহাড়ি মরছে। শান্তিচুক্তি করে পরিস্থিতি নিয়ন্ত্রণে আনতে হচ্ছে। নিরাপত্তা বাহিনী মোতায়েন হচ্ছে। সেনাবাহিনী ক্যাম্প স্থাপন হচ্ছে।\nআমার প্রশ্ন পাহাড়ে সেনাবাহিনী কি খুশীতে নাচতে নাচতে গিয়েছিল? নাকি সরকারের উপর চাপ প্রয়োগ করে তারা গিয়েছিল? তারা সরকারের একটি বিশেষ আদেশে “ইন এইড টু সিভিল পাওয়ার” আইনের আওতায় মোতায়েন হয়েছিল। আজ সরকার আদেশ করুক , কালই তারা সমতলে চলে আসবে। যদি বলেন পাহাড়ে থাকার ব্যাপারে সেনাবাহিনীর স্বার্থ ছিল তাহলে বলবো আমার লেখার বাকী অংশ পরূন। আমার বন্ধুরা কয়েকজন সেনাবাহিনিতে কর্মরত ছিল। শান্তি চুক্তির আগে যখন ওরা পার্বত্য চট্টগ্রামে বদলী যেত তখন ওরা আমাদের কাছ থেকে, ওদের পিতা-মাতার কাছ থেকে চিরবিদায় নিয়েই যেত, কারন ওরা জানত না সেখান থেকে বেচে আসতে পারবে কিনা। খুশীতে ডুগডুগি বাজিয়ে কেউ মরতে যায়? ১৯৭৬ সালের ১৮ জুলাই বিলাইছড়ি’র তক্তানালা’র কাছে পুলিশ বাহিনীর উপর এম্বুশ করে যেই শান্তি বাহিনীর সশস্ত্র যাত্রা শুরু হয়েছিল – সেখান থেকে ১৯৯৭ সালে শান্তি চুক্তি পর্যন্ত কতজন সেনাবাহিনী সদস্য শান্তি বাহিনীর গুলিতে প্রান দিয়েছে, চিরতরে পঙ্গু হয়ে গেছে কিংবা ম্যালেরিয়ায় মারা গেছে তার পরিসংখ্যান আপনার কাছে আছে কি? কিসের জন্য তাদের এই আত্মদান? কিসের স্বার্থ? যদি সেটা হয় স্বাধীনতা-সার্বভৌমত্ত , তাহলে আমি বলবো এটাই তো তাদের কাজ। এজন্যই তো হাজার হাজার কোটি টাকা দিয়ে আমরা তাদের পুষি। সেনাবাহিনীর পাশাপাশি গত ৪০ বছরে নিরিহ বাঙ্গালী’র রক্তের হিসাব না হয় নাই চাইলাম। আপু, একটা সময়ে পার্বত্য চট্টগ্রাম নিয়ে কথা বলা যেন ছিল একটা “ট্যাবু”। তবে সেটা প্রযোজ্য ছিল কেবল সরকারের বেলায়। ১৯৭৮ থেকে ১৯৯১ সাল পর্যন্ত যখন পাহাড়ে বাঙ্গালীরা মরছে নির্বিচারে, সেনাবাহিনী মরছে শত শত, তখন সরকার বা মিডিয়া আমাদের জানতে দেয়নি কি হচ্ছিল সেখানে। আর এসবে বিশ্বাস করে আপনারাও ওদের ভাষাতেই কথা বলে গেছেন। অথচ শান্তি বাহিনী ও তাদের দেশী – বিদেশী দোসররা কিন্তু দেশে বিদেশে তখনও এবং এখনও সাদা প্রপাগান্ডা চালিয়েই যাচ্ছে। আজও তাই সুলতানা কামালের মত স্বার্থান্বেসীরা যখন পার্বত্য চট্টগ্রামে যান, তারা শুধু তাদের টার্গেট গ্রুপ অর্থাত পাহাড়িদের কথাই শুনেন, সেখানকার বাংগালীরাও যে কিভাবে নির্যাতিত নিষ্পেষিত-বঞ্চিত হয়েছেন বা হচ্ছেন – সেটা জানার চেষ্টা করেন না। সেনা ক্যাম্প নিয়েও আপনি মনগড়া তথ্য দিয়েছেন। পুর্বে কয়টি সেনা ক্যাম্প ছিল – বর্তমানে কয়টি আছে – সেই পরিসংখ্যান নিয়ে কথা বলুন। নিজের খেয়াল খুশিমত বা অনুমান নির্ভর পরিসংখ্যান দিয়ে এধরনের উস্কানীমূল্ক পোষ্ট আপনার কাছ থেকে পাঠক আশা করা না।\nবাঘাইছড়ির ঘটনা (২০১০ সালের) বলা চলে বিশ্বব্যাপী গণমাধ্যমে তোলপাড় তুলেছিল। তাতে আমরা বাঙালি হিসেবে বিব্রত ছিলাম।\nবাঘাইছড়ির ঘটনা সম্মন্ধে আপনি যা জানেন – সেটা আপনার পাহাড়ী বন্ধুরা বা তাদের পক্ষভূক্ত প্রপাগান্ডা এলিমেন্ট আপনাকে রং-চং মাখিয়ে যেটা বলেছেন সেটাই। আমি পার্বত্য চট্টগ্রামে দীর্ঘ দিন ছিলাম। আমার অনেক পাহাড়ী বন্ধু আছে তাদের কেউ জেএসএস কেউ ইউপিডিএফ এর সমর্থক। ইউপিডিএফ এর এক নেতার সাথে আলোচনার সময় আমি তাকে জিজ্ঞেস করেছিলাম তারা যে পাহাড়ে স্বায়ত্বশাষন চাইছেন সেটা আসলে কি? তিনি আমাকে অতি উদ্ধত ভাবে উত্তর দিয়েছিলেন ” স্বায়ত্বশাষন হলো স্বাধীনতার প্রথম স্তর”। আমি স্তম্ভিত হয়ে তাকে আবার ও জিজ্ঞেস করলাম তিনি ঐ থিওরি আদৌ বিশ্বাস করেন কিনা? তিনি উত্তর দিয়েছিলেন ” কেন? আপনারাও তো একইভাবে স্বায়ত্বশাষন এর পথ ধরে স্বাধীনতা এনেছেন।” আমি চিন্তা করে দেখলাম তাই তো? বঙ্গবন্ধু কি ‘৬৬ সালের ছয় দফায় কোথাও স্বাধীনতার কথা বলেছেন? কিন্তু স্বাধীকার আন্দোলনের সেই পথ ধরেইতো আমরা স্বাধীনতা পেলাম? ২০০৯ সালে’র মাঝামাঝি সময়ে ইউপিডিএফ এর একটি অতি উচ্চ পর্যায়ের নীতি নির্ধারনী বৈঠকে ২০০৯ সালেরই অক্টোবর মাসে অন্য আরেকটি জায়গায় (সেই নামটাও আমাকে বলেছিলেন কিন্তু এ মুহুর্তে আমি মনে করতে পারছি না) এই ধরনের সাম্প্রদায়িক দাংগা বাধানোর পরিকল্পনা করা হয়েছিল বলে আমাকে নিশ্চিত করেছিলেন ইউপিডিএফ এর ঐ কেন্দ্রীয় নেতা। আমি তার নিরাপত্তার জন্য নামটা প্রকাশ করলাম না। কিন্তু তাদের গোপন পরিকল্পনা ফাস হয়ে যাওয়াতে এবং প্রশাসনের পক্ষ থেকে সতর্কতা মূলক ব্যবস্থা নেয়াতে তারা মূল পরিকল্পনা থেকে সরে গিয়ে “স্ট্যান্ড বাই” পরিকল্পনা বাস্তবায়ন করে খাগড়াছরি’র বাঘাইছরিতে। যদি সেটাও ফাস হয়ে যেত তাহলে তাদের আরো একটা পরিকল্পনা ছিল। আপনার জ্ঞ্যাতার্থে আরো জানাচ্ছি যে খাগড়াছরির ঘটনায় সেনাবাহিনী যদি হস্তক্ষেপ না করতো তাহলে ইউপিডিএফ তাদের পরিকল্পনা অনুযায়ী অন্তত কয়েকশত লাশ পেতে পারতো। আপনি কি এটাও জানেন যে ঐ ঘটনায় যে মামলা হয়েছিল তাতে পাহাড়ী আসামীরা ২৪ ঘন্টায় জামিন পেয়েছিল কিন্তু বাংগালী আসামীরা ৩-৬ মাসেও জামিন পায় নি? আইন তো সবার জন্য সমান তাহলে প্রসাশনের পক্ষ থেকে ঐ বৈসম্য কেন করা হয়েছিল? কারন একটাই, যাতে ওই একই ইস্যুতে স্বার্থান্নেসী গোষ্টী আবারো পরিস্থিতি উত্তপ্ত করতে না পারে।\n. আদিবাসীরা সংখ্যায় কত এবং কোথায় কোথায় তাদের বাসস্থান তা জরিপ করে সেই উপাত্ত লিপিবদ্ধ করা।এলাকা ভিত্তিক ভূমি নিষ্পত্তিকরণ নথিপত্রগুলো ঘেঁটে সেখান থেকে জমির মালিকানার ইতিহাস বার করতে হবে। এসব পুরনো দলিল-কাগজপত্র জেলা অথবা থানা তফসিল অফিসগুলোতে পাওয়া যাওয়ার কথা।\nবিশেষত ১৯৭৪ সাল হতে আদিবাসীদের হস্তান্তরিত জমির চুক্তিনামাগুলো থেকে জানা যেতে পারে পূর্বেকার মালিক কে, কেন/কিভাবে জমি হস্তান্তরিত হয়েছিল। স্থানীয় রেজিস্ট্রি অফিসগুলোতে সংরক্ষিত রেজিস্ট্রিশন ভলিউম বই থেকে আসল কাগজপত্র পাওয়া যাওয়ার কথা।\nআপনার জ্ঞ্যাতার্থে জানাচ্ছি যে পার্বত্য চট্টগ্রামে বাঙ্গালী পুনর্বাসনের সময় বাংগালীদেরকে যেই জমি দেয়া হয়েছিল – সেগুলি ছিল খাস জমি। দেশের অন্যান্য অঞ্চল এবং পার্বত্য চট্টগ্রামে খাস জমির বন্দোবস্তির নিয়ম আলাদা। বাংগালীদের আসার পুর্বে এবং এখনও পাহাড়ীরা মূলতঃ জুম চাষের জন্য এলাকার/মৌজা’র হেডম্যান এর নিকট থেকে মৌখিক অনুমতি নিয়ে খাস জমি বন্দোবস্তি নিয়ে থাকেন। হেডম্যানের কাছেও কিন্তু জমির কোন লিখিত রেকর্ড নেই। তবে তার মোটামুটি জানা থাকে কোন এলাকায় কতটুকু জমি কাকে দেয়া হচ্ছে। অনেক ক্ষেত্রে হেডম্যানরাও ভুল করেন ফলে এমনকি পাহাড়িদের মধ্যেও জমি নিয়ে মারামারি হয়। তবে তারা আপোষ করে নেন। এক্ষেত্রে প্রতিপক্ষ বাঙ্গালী হলে অর্থাত ভুল করে বাঙ্গালীর জমি হেডম্যান বন্দোবস্তি দিয়ে ফেললে বিষয়টা আপোষে সীমাবদ্ধ থাকে না। তখন এটাতে সাম্প্রদায়িক রঙ লাগানো হয়। উভয় পক্ষই এই রঙ লাগায়। বাঙ্গালীরা জমি পেয়েছিল মুলতঃ জেলা এবং উপজেলা প্রশাসন এবং একে অন্যের কাছ থেকে ক্রয় সুত্রে যদিও অনেক ক্ষেত্রেই তার আইনি ভিত্তি নেই। যেহেতু এগুলি খাস জমি তাই অধিকাংশ সময়েই প্রশাসন জানত না যে ঐ জমি হেডম্যান কাউকে বন্দোবস্ত দিয়েছেন কিনা। তবে জমি ছিল নির্দিষ্ট। পাহাড়ে জুম চাষের জন্য একটি পাহাড়ী পরিবার কিন্তু বার বার একই জমি ব্যাবহার করে না। সে প্রতি বছর জমি পালটায়। মূল সমস্যা এখানেই। জেলা বা থানা প্রশাসনের কাগজ হাতে নিয়ে বাঙ্গালী জমি দখল বা চাষ-বাস করেছে। কিন্তু শান্তি চুক্তি’র পর ভারত ফেরত ক্ষুদ্র নৃ-গোষ্টীভুক্ত মানুষ যখন এলাকায় ফিরে দেখে তার জমিতে (অর্থাত তার পুর্বে চাষকৃত জমিতে) অন্য কেউ চাষবাস করছে অথবা এখানেই থেকে যাওয়া পাহাড়ি যখন দেখে প্রতি বছর জুম চাষের জন্য নতুন নতুন জমি সে পাচ্ছে না , তখনই সমস্যা শুরু হয়। আমি এমন ও দেখেছি একজন পাহাড়ি টাকার প্রয়োজনে একজন বাঙ্গালীকে তার কিছু জমি বিক্রি করে দেয়। যেহেতু খাস জমি বিক্রি’র কোন আইনগত ভিত্তি নেই তাই এধরনের বিক্রি রেজিষ্ট্রি করা হয় না। সাদা কাগজে লিহে এসব জমি বিক্রি হয়। কয়েক মাস পর সেই পাহাড়ি বলছে আমার জমি ফেরত দাও। বিক্রির কথা সম্পূর্ণ অস্বীকার করছে সে। সাদা কাগজের কথা মানছে না যেহেতু পার্বত্য চট্টগ্রামের কোন আদালতে ঐ কাগজের কোন ভিত্তি নেই। ব্যাস শুরু হয়ে গেল সমস্যা। আমি দেখেছি একজন বাঙ্গালীকে যদি আপনি চাষের জন্য ৩ একর জমি দেন সে ঐ ৩ একরেই চাষবাস করবে। কিন্তু একজন পাহাড়ীকে নির্দিষ্ট করে ৩ একর দিলে তার হবে না কারন, ঐ জুম চাষ। প্রতি বছর তার চাই নতুন জমি। তা না হলে পাহাড়ে এখনও যে পরিমান চাষযোগ্য পাহাড়ি জমি আছে সেটা দিয়ে পাহাড়ী -বাঙ্গালী নির্বিষেশে আরো অন্তত ১০-২০ লক্ষ লোকের মাঝে জমি বন্টন করা যাবে। তবে সেটা আমাদের পরিবেশের উপর মারাত্মক প্রভাব ফেলবে। মনে রাখবেন জুম চাষও পরিবেশের জন্য অত্যন্ত ক্ষতিকর।\nপাহাড় নিয়ে আপনারা ভাবতে শুরু করেছেন এটা ভাল দিক। কিন্তু দয়া করে দেশের স্বাধীনতা-সার্বভৌমত্ত নিয়েও ভাবতে হবে। সেনাবাহিনী আমার আপনার কারো শত্রু নয়। কথায় কথায় তাদেরকে আসামীর কাঠগড়ায় দাড় করিয়ে দেয়াটা তাদের জন্য এবং আমাদের জন্যও অত্যন্ত মর্মপীড়াদায়ক। ২০০৭ সালে সেনাবাহিনী’র ভুমিকা নিয়ে আলাদা আলোচনা হবে পারে। অনেক কিছুই আমরা জানি না। তবে এটুকূ জানি সেনাবাহিনী জোর করে তত্ত্বাবধায়ক নামের সিন্দাবাদের ভুত জাতি’র ঘাড়ে চাপায়নি। আমাদের প্রথম সারির রাজনৈতিক দলের অনেকের প্রত্যক্ষ উস্কানি এবং সমর্থন ছিল পুরো ব্যাপারটায়। তাহলে দোষের বেলায় তারা একা কেন আসামী’র কাঠগড়ায় দাঁড়াবে? মইনুদ্দিন এখন আমেরিকার গ্রীন কার্ড পেয়েছেন, তাই হয়তো আর এদেশে আসবেন না। এলে এবং মুখ খুললে জানা যেত অনেক কিছু।\nআর পাহাড়ী বাঙ্গালী বিষয়ে যখন লিখবেন দয়া করে মুদ্রার দুই পিঠ দেখে নিতে হবে। তবে লিখা বন্ধ করা চলবে না। লিখার মাধ্যমেই দেশের এক দশমাংস এলাকা নিয়ে আমরা মূল আদিবাসীরা যে অন্ধকারে ছিলাম বা রয়েছি এখনও- সেটা উম্মোচিত হবে। তবে অসম্পুর্ন তথ্য শুধু বিভ্রান্তি বাড়াবে, উস্কানি যোগাবে। জেএমবি’র বাংলা ভাইয়েরা কোরআনের একটি নির্দিষ্ট আয়াত নিয়ে মানুষকে ভুল বুঝাতো, সম্পূর্ণ আয়াত তারা বলতো না। পাহাড় বিষয়ে লেখার আগে আপনারাও আশা করি অসম্পূর্ণ “আয়াত” উলেখ করবেন না। আরো অনেক কিছুই লেখার ছিল। সময়াভাবে লিখতে পারলাম না। কাল ঈদ। আপনাকে সহ সবাইকে ঈদের শুভেচ্ছা রইল।\nমঙ্গলবার ২১আগস্ট২০১২, অপরাহ্ন ০১:৪৯\nআপনার মন্তব্যের জবাব প্রদানের পূর্বে সামান্য ব্যক্তিগত আলাপচারিতা সেরে নেয়া ভাল … আপনি ঠিক কী ধরনের পোস্ট লেখা আমার কাছে প্রত্যাশা করেন তা জানিয়ে যাবেন কি? তবে আপনার ফরমায়েশি লেখা আমি লিখব এমন কোন প্রকার প্রতিশ্রুতি দিতে আমি অপারগ।\nলেখাটি আমার লেখা নয়, কারো লেখা নিজের নামে চালিয়ে দিচ্ছি, এ ধরনের আপত্তিকর বক্তব্য প্রদানের সময় সতর্ক থাকুন। জেনে রাখুন, এতে আপনার নিজস্ব যুক্তির ভাণ্ডারের শূণ্যতা প্রকাশ পায়, এবং পোস্টদাতার দৃষ্টিকে অন্যদিকে ঘুরিয়ে দেয়ার মনোবাঞ্ছা প্রকাশ পায়। লেখায় যথেষ্ট তথ্যই দেয়া আছে, তবে পাহাড়ি/নৃগোষ্ঠিদের বঞ্চনার সাপেক্ষে এই সকল তথ্য যে কম তা আমি স্বীকার করি বরাবরই। যদিও এই লেখায় এট এ গ্ল্যান্স বাঙালির ফ্যাসিজমের চমৎকার ধারনা পেতে দেরি হয় না… ওই ধারনা দেয়াটাই উল্লেখযোগ্য কারণ ছিল লেখাটার.. ধরে নিচ্ছি আমি তাতে স্বার্থক!\nএবার আলোচনায় আসা যাক …\nমঙ্গলবার ২১আগস্ট২০১২, অপরাহ্ন ০২:৫৩\nআপনআর কাছে কি এমন কোন নির্ভরযোগ্য তথ্য আছে যা দিয়ে আপনি বলতে পারবেন যে তারা এই অনুপাত অনুযায়ী চাকুরী পান নাই?\nচাকুরি পাওয়ার পূর্বের কথা হচ্ছে, চাকুরি পর্যন্ত আসার মত স্বাভাবিক পরিস্থিতি এই গোষ্ঠীতে বিরাজ করে কিনা। অর্থ্যাৎ সেই শিক্ষা (সেটা কারিগরি হোক, একাডেমিক হোক) সুবিধা তারা পান কিনা… আমি ছোটবেলা থেকে পাহাড়িদের একটি বিশেষ পেশাতে জড়িত হতে দেখেছি, সেটা হল ঢাকার পার্লারগুলোতে … এখন পার্লার সংখ্যা হু হু করে বেড়ে যাওয়ায় অনেক বাঙালিকেও দেখা যাচ্ছে যদিও। তবে আমার এলাকায় একটা সাধারণ পার্লার, যেখানে প্রধান গ্রাহক হলো সংলগ্ন গার্মেন্টস এর শ্রমজীবী নারীরা, সেই পার্লারের মালিকও একজন নাক বোঁচা পাহাড়ি খোঁজেন তার পার্লারের শো-অফ করার জন্য।\nআদিবাসী জনগোষ্ঠী শুমারি জানতে চাইলে, পোস্টে দেখুন এক অংশে বলা আছে, সরকারি সঠিক কোন পরিসংখ্যান নেই। সুতরাং এই যে, আপনার কাছে না থাকা অথবা আমার সঠিক পরিসংখ্যান দিতে না পারার সম্ভাব্য অপারগতা, এর কারণ রাষ্ট্রিয় গড়িমসি।\n১৯৯১ সালের আদমশুমারিতে ২৯টি আদিবাসী গোষ্ঠির কথা জানা যায়। অপরদিকে বিভিন্ন সংস্থা, কিংবা ব্যক্তিগত গবেষণা থেকে দেখা যায়, কেউ জানিয়েছেন ৪৫টি সম্প্রদায়ের কথা, কেউ বলেছেন ২১ থেকে ৩৩টি, কোন গবেষক বলেছেন ৩৭টি।\nকোন একটি আর্টিকেলে পড়েছিলাম বাংলাদেশে ৪৮টি সম্প্রদায়ের ৩০ লাখ আদিবাসী বাস করে।\nআমার সংগ্রহে আরো কিছু পুরনো আর্টিকেল থাকার কথা, খুঁজে থেকে এর থেকেও সঠিক উপাত্ত পাওয়া গেলে তা অবশ্যই জানাব।\nআপনার মন্তব্যের বাকি অংশগুলো নিয়েও আলোচনায় আসছি… আশা করছি আপনার ঈদ ভাল কেটেছে …\nশুক্রবার ২৪আগস্ট২০১২, পূর্বাহ্ন ০১:০৫\nসেই উপজেলায় বসবাসরত ক্ষুদ্র নৃ গোষ্টী’র শিক্ষার হার ছিল ৬৯%, একই উপজেলায় বসবাসকারী বাঙ্গালীদের শিক্ষার হার ছিল মাত্র ৭%।\nপ্রথমে আপনাকে আপনার কথিত উপজাতিদের শিক্ষার হার সম্পর্কে একটি ধারণা দেয়ার চেষ্টা করি।\nসাধারণত মনে হয় চাকমারা গোষ্ঠির শিক্ষায় এগিয়ে আছে আদিবাসীদের মধ্যে, অবশ্য অনেক গবেষণা বলে চাকমার চেয়েও লুসেই ও রাখাইন আদিবাসীরা শিক্ষার হারে এগিয়ে আছে। তবে খুমি (৮%), ম্রো, ত্রিপুরা এরা তুলনামূলকভাবে বেশ পিছিয়ে। সামগ্রিকভাবে বাংলাদেশের নারীরা যতটা পিছিয়ে তুলনামূলকভাবে আদিবাসী মেয়েরা তার চেয়েও শিক্ষায় পিছিয়ে আছে।\nকেন? কারণ হচ্ছে –\nপরিবারের নিম্ন আয়, যাতায়াত সমস্যা, পরিবহন সমস্যা, স্থানীয় শিক্ষকের অভাব, পর্যাপ্ত উৎসাহের অভাব শিক্ষার প্রসারে অন্তরায় হয়ে দাঁড়াচ্ছে।\nঠিক বলেছেন, স্বাক্ষর জরিপগুলোতে নাম লিখতে পারে, এমন জনদেরও যোগ করা হয়। এই পদ্ধতির জরিপে আদিবাসীদের পরিস্থিতি দেখুন তবে –\nআবারও বলে নিচ্ছি, শিক্ষিত বলতে যারা স্বাক্ষর করতে সক্ষম তাদের ধরা হয়েছে বেশীর ভাগ ক্ষেত্রেই। নয়তো এদের (আদিবাসীদের) অনেকেই হয়তো কখনই স্কুলে পাঠ প্রক্রিয়া সম্পন্ন করেনি। ১৯% আদিবাসী ১ম থেকে ৫ম গ্রেড সমাপ্ত করেছে। অধিকাংশের ক্ষেত্রেই দেখা যায় ১-২ বছর পড়াশোনা চালানোর পর তা ছেড়ে দেয়, পরবর্তীতে চর্চার অভাবে সবই ভুলতে বসে । কিন্তু শিক্ষিতের হারের পরিসংখ্যানগুলোতে কিন্তু তাদেরও শিক্ষিত ধরা হয়!\nবুঝুন তবে!!! ভাই, ব্যবধান দৃষ্টি গোচরীভূত হচ্ছে কি?\nএই যে আপনি কোটা পদ্ধতি এবং বিদেশি বিশেষ বৃত্তি নিয়ে সামান্য ক্ষোভ প্রকাশ করলেন (এবং সেই সুযোগে বাঙালিকে মূল আদিবাসী হিসেবেও সম্বোধন করলেন), তাতে একটা বিষয় প্রথমে বুঝতে হবে। কোটা ব্যবস্থাপনা কেন? বিশেষ বৃত্তিগুলো (দেশি বা বিদেশি) কেন? সুবিধাবঞ্চিত বা আন্ডারপ্রিভিলেজড জনগোষ্ঠি/সম্প্রদায়দের রাষ্ট্রের সংখ্যাগরিষ্ঠ/মূলধারা/সুবিধাপ্রাপ্তদের আর্থ-সামাজিক-পারিপার্শ্বিক-শিক্ষা-চাকুরি ইত্যাদি ব্যবস্থাপনার সাথে তাল মেলাতে একটি সুবিধা করে দেয়া। আমার এবং আপনার মনে রাখতে হবে, আমরা বাঙালিরা নানাভাবে সুবিধা প্রাপ্ত – যেমন ধরেন শহর আর গ্রামের মধ্যেকার সুবিধাগত ব্যবধান! রাষ্ট্রের দায়িত্ব যারা রাষ্ট্রিয় সুযোগ-সুবিধাগুলো যথাযথভাবে পাচ্ছে না, তাদের মৌলিক অধিকার – যেমন শিক্ষা, অর্জনের ক্ষেত্রে সহযোগিতা করা, যেন এই সকল প্রান্তিক গোষ্ঠি তাদের পশ্চাদপদ অবস্থান থেকে উত্তরণ লাভ করে। একই যুক্তি খাটে বিদেশি বৃত্তিগুলোর ক্ষেত্রেও। এটা প্রয়োজন। এর জন্য আমাদের বাঙালিদের বিশাল কোন অবমূল্যায়ন ঘটেনি, বা অস্ট্রেলিয়ার বিশেষ বৃত্তিগুলো বাঙালিদের জন্য না হলেও আরো অসংখ্য বৃত্তি আছে অস্ট্রেলিয়া সহ বিভিন্ন দেশে, যেখানে বাঙালিরাও আবেদন করেন…\nমঙ্গলবার ২১আগস্ট২০১২, পূর্বাহ্ন ১০:২৮\n@প্রিয় এলডোরাডো, ঈদ মোবারক।\nঅন্ততঃ দুবার পাহাড়িদের সংগ্রামের সাথে জেএমবি’র তুলনা করা হয়েছে। এ তুলনাটি পরিষ্কার আপেলের সাথে নারকেলের তুলনার মতো। যেখানে পাহাড়িরা তাদের উপর বঞ্চনা, লুন্ঠন, তাচ্ছিল্য ও অসাম্যের বিরুদ্ধে লড়ছে, সেখানে হারামখোর মার্কিন স্বার্থসংরক্ষনকারী মধ্যপ্রাচ্যীয়দের অর্থে ধর্মান্ধ ও ধর্ষকামী ভন্ড ইসলাম ব্যবসায়ী জেএমবির তুলনা হতেই পারেনা। জেএমবি ‘সর্বহারা’ খতমের নামে স্থানীয় ছিঁচকে চোর এবং অসংখ্য নিরাপরাধ মানুষদের মধ্যযুগীয় কায়দায় খুন করে প্রচুর মোবারকবাদ পেয়েছে। সত্যিকার সর্বহারারা সে সময়কালে সংগঠিত থাকলে, কাঠমোল্লারা হুজরাখানায় বসে তসবিহ নিয়ে ইয়া নাফসি ইয়া নাফসি করতো।\nআপনি পাহাড়ের প্রশাসনিক ও আইনগত ব্যাখ্যার যতো থিসিসই লিখুন। আমাদের পরিষ্কার কথা, স্বার্থান্বেষী লুটেরা বাঙ্গালীদের স্বার্থ রক্ষা করতে সেনাবাহিনী অবশ্যই ধেঁই ধেঁই করে নাচতে নাচতে পাহাড়ে যেয়ে পাকিস্তানী কায়দায় হত্যা, নির্যাতন ও পোড়ামটি নীতির অপরাধ করে যাচ্ছে। আপনি যেখানে সেনাবাহিনীর যাওয়ার কারন হিসেবে সিভিল অর্ডার মান্যের একটি উদাহরন দিয়ে সেনাবাহিনীর দোষস্খালন করার প্রয়াস পেয়েছেন, সেখানে আমি একশ উদাহরন দিয়ে দেখাতে পারবো, সেনাবাহিনী সিভিল অর্ডারের কচুরও ধার ধারেনা। সেনাবাহিনী (প্রতিরক্ষা বাহিনী) যদি অতই সিভিল অর্ডার মান্যকারী প্রতিষ্ঠান হতো তাহলে অতীতে দু দুজন রাষ্ট্রপতিকে তারা হত্যা করতোনা বা সাম্প্রতিককালে ঢাকা ক্যান্টনমেন্ট ঢাকার বাইরে নিয়ে যাওয়ার সিভিল অর্ডারকে বৃদ্ধাঙ্গুলীও দেখাতোনা কিংবা ঢাকার মেট্রো রেলপথের পথ পরিবর্তন করতে সিভিল সরকারকে বাধ্য করার সাহসও দেখাতোনা। এলডোরাডো, কান টানলে মাথা আসে। এখন সময় এসেছে সব কথা প্রকাশ্যে বলে তরুন ও সচেতন “ব্লাডি সিভিলিয়নদের” সোচ্চার করা।\nআরেকটি কথা বলে শেষ করছি। যে জনগোষ্টির লিখিত ভাষা থাকে তাদেরকে নৃতত্বের কোন সংঙাতেই উপজাতি বলা যায়না। অথচ আপনি নির্বিচারে তা ব্যবহার করে সে সব জাতিগত সংখ্যালঘুদের প্রতি সংখ্যাগরিষ্ঠদের তাচ্ছিল্য প্রদর্শন করেছেন। আপনার মতো বিদগ্ধ ব্লগারের কাছ থেকে আমি আন্তরিকভাবে তা আশা করিনা।\nমঙ্গলবার ২১আগস্ট২০১২, অপরাহ্ন ০২:৩৩\nআপনার ১.১ মন্তব্যের সাহসিকতার জন্য স্যালুট। আজ এই ঢক্কনিনাদের যুগে যে কেউ এরকম সাহসিকতার সাথে শেখ মুজিবও ভুল করেছেন এমন কথা বলতে পারেন, তার সাহস অতুলনীয়। এমন ভুলের সংখ্যা একটি নয়। অজস্র। আমাদের প্রথম যৌবনকাল কেটেছে ঠিক সেই সময়টিতে। তাই আজকের বানোয়াট ও ফরমায়েশী ইতিহাস যখন তরুন প্রজন্মকে গেলানো হয় তখন আমরা ক্রুদ্ধ হই।\nআপনাকে আবারও অভিবাদন।\nমঙ্গলবার ২১আগস্ট২০১২, অপরাহ্ন ১০:৩৭\nঅস্ট্রেলিয়া বা কানাডার বৃত্তি বড় কথা নয়, কথা হচ্ছে জনগনের প্রতি রাষ্ট্রের ভুমিকা নিরপেক্ষ বা সমতার ভিত্তিতে গোচরীভূত হচ্ছে কিনা। নটরডেম বা হলিক্রস কলেজে খ্রিস্টিয়ান কিংবা আদিবাসী ছেলে মেয়েরা বরাবরই একটু বারতি সুবিধা পেয়ে থাকে। তাই বলে কি এ নিয়ে বা ঐ কলেজ গুলোর শিক্ষার মান নিয়ে আদৌ কখন কোন প্রশ্ন উঠেছে কিনা?\nআর একটি কথা, পাহাড়ি আদিবাসীদের বা তাদেরকে নিয়ে সমস্যা আর সমগ্র বাংলাদেশী আদিবাসীদের সমস্যা এক কথা নয়।\nআজ যেমন গার্মেন্টসের মালিক-শ্রমিক সম্পর্কের টানা পোড়ায় তৃতীয়পক্ষ বা অনান্য বহু পক্ষের সুবিধা আদায়ের অপচেষ্টা চলছে, তেমনি ভাবে রাষ্ট্র ও আদিবাসীদেরকে একে অপরের প্রতিপক্ষ করে দেশী বিদেশী বহুপক্ষের সুবিধা লোটার চেষ্টা চলছে বহুকাল ধরে।\nতবে রাষ্ট্রেরই সর্বদা মুখ্য ভুমিকা নেয়া বাঞ্ছনীয় বৈকি। কোন ক্রমেই রাষ্ট্র তার দায় ও দায়িত্ব এড়াতে পারে না। আর সংখ্যাগরিষ্ট হিসাবে বাঙ্গালিদেরকে অবশ্যই আন্তরিকতা সাথে সকল সমস্যার সমাধানে অগ্রণী ভুমিকা পালন করতে হবে।\nআর আদিবাসীদের কোন কোন বিশেষ (দেশী বিদেশী) গোষ্ঠী হতে সুবিধা গ্রহনকেও বা কোঠা প্রথাকে আমি অন্যায় মনে করিনা। কারণ যারা মাত্র ০.৩৩ ভাগ, তারা তো চাইবেই জনসংখ্যা দিক থেকে এগোতে না পারলেও, তারা যেন শিক্ষাদীক্ষা বা অন্যান্য ক্ষেত্রে এগিয়ে গিয়ে নিজেদের অবস্থান সুদৃঢ় করতে পারে। জামাতি মন্ত্রির গাড়িতে জাতীয় পতাকা বহন যেমন তাদের রাজনৈতিক সাফল্য, আদিবাসী মন্ত্রির ক্ষেত্রও তেমনটাই বটে।\nতবে আফসোসের কথা হচ্ছে, রাজনৈতিক কুটচালে জামাতিদেরকে রাষ্ট্র (বর্তমান মুক্তিযুদ্ধের স্বপক্ষের দাবিদার চার দলীয় জোটও) দমন করতে না পারলেও, আদিবাসীদের দমন পিড়নের ক্ষেত্রে সব সরকারের আমলেই প্রায় একই ভুমিকা দেখা যায়।\nতাই রাষ্ট্রের এই বিমাতাসুলভ আচরন কোন কোন ক্ষেত্রে আমার বা আমাদের পক্ষে সুবিধাজনক হলেও, সচেতন নাগরিক হিসাবে এই পক্ষপাতিত্ব কোন ক্রমেই সমর্থন করা উচিৎ নয়।\nআমাদের সকলেরই মনে রাখা উচিৎ, আমরা প্রত্যেকেই কোন না কোন ভাবে, কোন কোন ক্ষেত্রে সংখ্যালঘু!\nবুধবার ২২আগস্ট২০১২, পূর্বাহ্ন ১২:৪৩\nঈদের ছুটির সময় এলো আপনার এই পোষ্টটি। ব্লগে মাঝে মাঝে একটু ঢুঁ মারা হয়েছে, তবে সব পোস্ট দেখা হয়ে ওঠেনি। মিস করেছিলাম আপনার এই পোষ্টটি – আজ মন্তব্যের সুত্র ধরে দেখা হল, পড়া হল। এক কথায় অসাধারণ হয়েছে।\nএলডোরাডোর মন্তব্য পড়তে পড়তে কিছু কথা লিখার কথা ভাবছিলাম। কিন্তু আপনার জবাব, হৃদয়ে বাংলাদেশ আর অর্ঘ্য এর দারুন মন্তব্য পড়ে আর কিছু লিখার প্রয়োজন আছে বলে মনে করছি না। কামণা করি আমাদের দেশের এই বঞ্চিত, দুঃখী মানুষগুলো পাক তাঁদের যৌক্তিক, ন্যায্য সব অধিকার। অনেক শুভকামণা আপনার জন্য।\nবুধবার ২২আগস্ট২০১২, পূর্বাহ্ন ১১:২৮\n@জাহেদ, ঈদ মোবারক, সামাজিক কারনে।\nকিছু না লিখে স্রেফ বুড়ি ছুঁয়ে কোন বাড়িতে মুরগীর রান চিবুতে ছুটছো তাতো আগে আমাদের জানা দরকার। অন্যরা কি বলেন?\nরবিবার ২৬আগস্ট২০১২, অপরাহ্ন ০১:৩৮\nউপজাতিদের অধিকার আদায় হোক, একজন মানুষ হিসেবে তা আমিও চাই। কিন্তু কেউ যা তা বিষয় মাথায় তুলে নাচলে তাতে আমাকেও নাচতে হবে তা কেন?\nলেখক আইরিন সুলতানা এই লেখাটির জন্য কতটা পরিশ্রম করেছেন তা কিছুটা হলেও অনুমান করা যায়। এবং এটা যে কেবলই উপজাতিদের জন্য তার ভালবাসা থেকেই করেছেন তাও না এখানে মানুষ হিসেবে তার দায়িত্ব, মমত্ব এবং মানবতা প্রকাশ পেয়েছে। সব ধরনের সন্ত্রাসী আগ্রাসন থেকে পাহাড়ি-বাঙালি সবাই মুক্তি পাক।\n২০০৮ -এ গরু চরাতে গিয়ে ধর্ষিত হয় ১৪ বছরের অর্চত চাকমা। ২০০৮ -এ নয় বছরের এক বালিকা, ২০০৭ -এ ৬ থেকে ২৩ বছর বয়সী বেশ কয়েকজন মেয়ে ও তরুনী ধর্ষণ ও হত্যাকাণ্ডের শিকার হয়।\n– পাহাড়ের বাইরে কিন্তু এই সংখ্যাটা আরো অনেক অনেক গুন বেশি। দুঃ চরিত্র লম্পটদের হাতে নিষ্পাপ শিশু থেকে প্রতিবন্ধী বালিকারও রেহাই মেলে না।\nপাহাড়িরা সবাই দুধে ধোয়া তুলষি পাতা বা ফেরেশতা না। আর বাঙালিরাও সবাই শয়তান না। অতএব একতরফা বাঙালিদের দোষ দেয়াটা কতটুকু উচিত? অসভ্য, অমানুষ, কুলাঙ্গার, সন্ত্রাসী, পাপি, দোষী ইত্যাদি নানা বিশেষণের মানুষ যেমন বাঙালিদের মধ্যে আছে তেমন পাহাড়িদের মধ্যে আছে। কিছু ব্যাক্তির কুকর্মের ফলাফল দিয়ে জাতিকে বিচার করা অযৌক্তিক।\nজেএমবি এর সাথে পাহাড়ি জনগনের তুলনা করা উচিত না। তবে জেএমবির সাথে পাহাড়ি জঙ্গিদের তুলনা করা যথার্থ। প্রত্যেকেরই নিজস্ব দাবি আছে, যার দাবি যাই হোক, দেশের বিরুদ্ধে লড়াই করার ডাক দিলে তা সমর্থন যোগ্য না। আর যারা পাহাড়িদের এই অপতত্পরতার সমর্থন করে আমি তাদের বিরধিতা করি।\nসোমবার ২৭আগস্ট২০১২, পূর্বাহ্ন ০৩:২৭\nশনিবার ০১সেপ্টেম্বর২০১২, অপরাহ্ন ১১:১২\n@ আইরিন অপু, হৃদয়ে বাংলাদেশ এবং জাহেদ উর রহমান –\nআমি ইচ্ছা করেই নিরব ছিলাম। কারণ আলোচনাটা আবেগ কেন্দ্রিক হয়ে যাচ্ছিল। আমার লেখায় আইরিন অপু কষ্ট পেয়ে থাকলে দু:খিত। ব্যক্তিগত আক্রমণ নয় , আপনার লেখায় অসম্পূর্ণ এবং একপেশে তথ্য দেয়াতে কিছুটা ওভার একসাইটেড হয়েছিলাম।\nযাইহোক, আমি এ বিষয়ে আর কিছু বলব না এ মুহূর্তে, কারণ আমার তথ্য- প্রমাণ এবং যুক্তি আপনারা কিছুটা তথ্যের অভাবে আর কিছুটা আবেগের বশবর্তী হয়ে কাউন্টার করছেন। পার্বত্য চট্টগ্রামে বসবাসকারী ইউ-পি-ডি-এফ এবং জেএস এস এর অস্ত্রধারী সন্ত্রাসী ব্যতীত আমি কাউকেই অপছন্দ করি না বা কেউ আমার শত্রু নয়। মিলে মিশে দেশ গড়বো – আমি এই নীতিতে বিশ্বাসী। তাই আমার এদেশকে কেউ টুকরো করতে চাইলে আমি জীবন দিয়ে হলেও প্রতিরোধ করব।ধন্যবাদ আপনাদের সবাইকে।\nমঙ্গলবার ১১সেপ্টেম্বর২০১২, অপরাহ্ন ০৭:৪১\nআপনি প্রথম উপজাতিদের আদিবাসী বলে আপনার লেখার নিরপেক্ষতা হারিয়েছেন। আপনাকে বলব আদিবাসী শব্দটির সঠিক ব্যবহার করার জন্য।আপনি যেভাবে বাঙ্গালীদের দোষ দিলেন আমি বলব পার্বত্য এলাকা সম্পর্কে আপনার সঠিক ধারনা নেই। আপনাদের মত মানুষদের জন্য বাঙ্গালীরা বাংলাদেশের একদশমাংশ হারাতে পারে না।


লৌহজংয়ে যুবলীগের উদ্যোগে ৫ হাজার গাছের চারা রোপণ\nমোঃ রুবেল ইসলাম তাহমিদ, মাওয়া (মুন্সিগঞ্জ) থেকেঃ প্রধানমন্ত্রী শেখ হাসিনার নির্দেশে জলবায়ু পরিবর্তনের ঝুঁকি মোকাবিলা, প্রাকৃতিক সৌন্দর্য বৃদ্ধি, পরিবেশের ভারসাম্য রক্ষা এবং সবুজ পরিবেশ গড়তে মুন্সিগঞ্জের লৌহজংয়ে ৫ হাজার গাছের চারা রোপণ করা হয়েছে।\nউপজেলা যুবলীগের উদ্যোগে স্থানীয় সাংসদ অধ্যাপিকা সাগুফতা ইয়াসমিন এমিলি ও উপজেলা আওয়ামী লীগের সাধারণ সম্পাদক আব্দুর রশিদ শিকদারের সার্বিক সহযোগিতায় উপজেলার বিভিন্ন রাস্তা ঘাট, শিক্ষা প্রতিষ্ঠান ও নদীর পাড়ে ৫ হাজার বিভিন্ন প্রজাতির গাছের চারা রোপন করা হয়। ঢাকা-মাওয়া মহাসড়কের অংশে শিমুলিয়া সড়কে হাসিনার মোড় থেকে শিমুলিয়া ঘাট পর্যন্ত রাস্তার দু-পাশে গাছের চারা রোপণ করা হয়।\nএ সময় উপস্থিত ছিলেন, উপজেলা আওয়ামীযুবলীগের যুগ্ম সাধারন সম্পাদক মো. মতুর্জা খান, মো. রইস আহাম্মেদ রঞ্জু, মো. দিদার হাসান মোল্লা, মো. সারোয়ার হোসেন টিটু, মো. কাইয়ুম খান, মো. সুমন আল সাইদ, মো. শ্যামল মোল্লা, মো. রাকিব খান, মো. শাকিল শেখ, মো. নাইম, মো. অনিক প্রমুখ।


জয়-পরাজয়ের প্রশ্ন | মুন্সিগঞ্জের খবর\nনিয়মটা তো এ রকমেরই যে এক পক্ষ জয়ী হলে অপর পক্ষ পরাজিত হবে এবং এ নিয়মও মোটামুটি প্রতিষ্ঠিত যে জয়ীর সংখ্যা হবে অল্প, পরাজিতের সংখ্যা অধিক। তা বাংলাদেশে জয়ী হয়েছে কারা, কারা ওই অল্পসংখ্যক লোক, যারা পরাজিত করেছে বিপুলসংখ্যক দেশবাসীকে? এ প্রশ্নের মীমাংসা মোটেই জটিল নয়, বরং খুবই সহজ। যেদিকে তাকাই দেখতে পাব জয়ীদের এবং সঙ্গে সঙ্গে দূরে নয়, কাছেই, বলা যাবে পাশেই চোখ পড়বে পরাজিতদের। এ শহরে তিন কোটি টাকা দামের গাড়িও চলে। দাম জানি না, নিরূপণের সুযোগ নেই, যাঁরা জানেন, তাঁরা বলেন। এরাই তো জয়ী, এই বিত্তবানরা। আর পাশেই, ওই গাড়ি যখন যানজটের জন্য থেমে যায়, তখনই চোখে পড়বে জীর্ণশীর্ণ কিশোরীকে, যে ফুল বিক্রি করে, তিন শ নয়, তিরিশও নয়, তিন টাকা পেলেই বর্তে যায়। এই যে তিন কোটি টাকা ও তিন টাকা_এ কোনো স্থির ছবি নয়, সহাবস্থানের চমৎকার দৃশ্য বলা যাবে না একে, তিন টাকাওয়ালাকে। তিন কোটির মালিক অল্প কয়েকজন, তিন টাকার কাঙাল অসংখ্য, লাখ লাখ।\nএই জয়, এই পরাজয়_এ কোনো নতুন ব্যাপার নয়। কিন্তু জয়ী ও পরাজিতের মধ্যে ফারাকটা বাড়ছে, দিনে দিনে, বছরে বছরে। গ্রামে কাজ নেই, আশ্রয় নেই, নিরুপায় মানুষ উপায়ের খোঁজে শহরে আসে, এসে বস্তিতে ওঠে। তারপর বস্তিতে একদিন আগুন লাগে, সবকিছু পুড়ে ছাই হয়ে যায়, বস্তিবাসী নিঃস্ব হয়ে পড়ে। গ্রামে পরাজিত হয়ে যে শহরে এসেছিল, এই শহরে হেরে গিয়ে সে কোথায় চলে যায়, কে জানে! এসব তো বাইরের দৃশ্য। জয়ী মানুষের ঘরের ভেতরের ছবি দেখলে সন্দেহ থাকবে না যে আরব্য রজনীর সেই দৈত্য তাদের হাতের মুঠোয় চলে এসেছে, হুকুম করার অপেক্ষা মাত্র, অমনি যা চাইবে এনে দেবে!\nকে জয়ী আর কে-ই বা পরাজিত, তা নিয়ে কি সন্দেহের কোনো অবকাশ আছে? জয়ীর সংখ্যা শতকরা পাঁচজনের বেশি হবে না, বাদবাকি সবাই বিভিন্ন মাত্রায় পরাভূত। জয়ীরা কারা? তাদের পরিচয় কী? পরিচয় একটাই_তারা ধনী। হ্যাঁ, পেশাগত পার্থক্য আছে, আদর্শগত দূরত্বও থাকতে পারে, কিন্তু তাদের জয় সেসব বিভিন্নতাকে অবলুপ্ত করে দিয়েছে। এরাই এ দেশের ব্যবসায়ী, আমলা, রাজনীতিক এবং কিছু কিছু ক্ষেত্রে পেশাজীবী। এদের মধ্যে বিএনপি, আওয়ামী লীগ, জামায়াতে ইসলামী, জাতীয় পার্টি_সবাই রয়েছে। যেন একই পরিবারের সদস্য, কলহ যা তা পারিবারিক বটে; ভাগাভাগি নিয়ে কাড়াকাড়ি মাত্র, নইলে তারা সমান সুুবিধায়ই রয়েছে। জামায়াতের আমির নিঃসঙ্কোচে বলেছিলেন, সূর্যসেন ছিলেন এ দেশের প্রথম সন্ত্রাসী। জামায়াত একাত্তরে মানুষ খুন করেছে, কিন্তু তা নিয়ে তাদের ক্ষমা চাওয়া দূরের কথা, দুঃখ প্রকাশও করতে হয়নি। জয়ীদের কাতারে তারা অত্যন্ত আরামে বসে গিয়েছিলেন। নব্বইয়ে একটি গণ-অভ্যুত্থান হয়েছিল, পতন ঘটেছিল এক স্বৈরশাসকের। পতনের পর আটক হয়েছিলেন কিন্তু পরে কেবল ছাড়াই পাননি, ওই যে যারা জয়ী তাদের মধ্যে একজন গুরুত্বপূর্ণ হিসেবে এখন বিরাজ করছেন।\nরূপকথায় কল্পজগতের কাহিনী থাকে, সেখানে নিয়মকানুন-কায়দাকানুন সবকিছুই অন্য রকমের, আমাদের দেশে ধনীরাও ওই জগতেরই বাসিন্দা, তাদের কাজ একেবারেই ভিন্ন ধরনের। বিদেশিরা আমাদের গ্যাস-তেল নিতে চায়। বিদেশিরা বন্দর নিয়ে নেবে_এমন আশঙ্কাও থেমে থেমে দেখা দেয়। এ দেশে যাঁরা ক্ষমতায় যাতায়াত করেন, তাঁরা একই শ্রেণীর মানুষ। সেটি হলো শাসকশ্রেণী, সেই শ্রেণীতে দেশপ্রেমের বড়ই অভাব, ছড়াছড়ি আত্দপ্রেমের। একাত্তরে কি তাহলে মুক্তিযুদ্ধ হয়নি? সেই যুদ্ধে কি জয় হয়নি জনগণের? ৯৫ শতাংশই তো ছিলেন মুক্তিযুদ্ধের পক্ষে, পাঁচজন হয়তো বিপক্ষে। যুদ্ধে জনগণের জয় হয়েছে_এটা একাত্তরের শেষে এবং বাহাত্তরের শুরুতে সত্য ছিল। মনে হয়েছিল বিপ্লব ঘটে গেছে। আমরা নতুন রাষ্ট্র তো বটেই, নতুন এক সমাজও পাব। জনগণ বলতে সেই মুহূর্তে ধনী-দরিদ্র সবাইকে বোঝাত। কেননা, সবাই একসঙ্গে লড়েছিলেন একটি চিহ্নিত শত্রুর বিরুদ্ধে। কিন্তু যুদ্ধক্ষেত্রের ঐক্য তো টেকেনি।\nবিজয়ীর বেশে যারা দৃশ্যমান, তারা কি খুব উল্লাসে রয়েছে? না, তা নেই। উল্লাস নেই। তিন কোটি টাকারই হোক অথবা হোক এক কোটি টাকার গাড়ি, রাস্তায় নামালেই বিপদ। যানজট গ্রাস করে নেবে গতি। নিচ্ছেও প্রতিনয়ত। শাসকশ্রেণীকে বাস করতে হচ্ছে বাংলাদেশের দূষিত পরিবেশেই। বন্যা কেবল বস্তিই ভাসায় না, অভিজাত এলাকায় গিয়েও হানা দেয়। মানুষকেও তো তারা ভয় করে। মানুষকেই বরং বেশি ভয়। নির্মম সত্যটা হলো এই যে জনগণ পরাজিত হয়ে গেছে। সমগ্র জাতি একত্র হয়ে মুক্তিযুদ্ধ করেছে, বিজয়ের পর তারা পরাজিত হয়ে গেছে। রাষ্ট্রক্ষমতায় মুক্তিযুদ্ধের বিরোধীরাও বসেছিল।\nবলা হচ্ছে, আরো একটি মুক্তিযুদ্ধ চাই। তার চেয়ে বলা ভালো যে যুদ্ধটা শেষ হয়নি, তাকেই এগিয়ে নিয়ে যাওয়া দরকার। যুদ্ধটা ছিল একটি গণতান্ত্রিক রাষ্ট্র প্রতিষ্ঠার জন্য। আকাঙ্ক্ষাটা ছিল এই যে নতুন একটি সমাজ গড়ে উঠবে, যেখানে মানুষ মানুষের শত্রু হবে না, হবে পরস্পরের মিত্র। ওই লক্ষ্য অর্জিত হয়নি। যুদ্ধ শেষ হয়েছে, এটা সত্য নয়। আর যুদ্ধ যে একাত্তরেই শুরু হয়েছিল তাও নয়। মুক্তির সংগ্রামটা পুরনো। একাত্তরে তা একটি অত্যন্ত প্রকাশ্য ও নাটকীয় রূপ নিয়েছিল মাত্র। সেখানে তা যে শেষ হয়নি তা তো জয়-পরাজয়ের হিসাব-নিকাশের মধ্য দিয়েই পরিষ্কার হয়ে যায়। আরেকটা মুক্তিযুদ্ধ নয়, অসমাপ্ত মুক্তিযুদ্ধকেই চূড়ান্ত বিজয়ের দিকে এগিয়ে নিয়ে যেতে হবে। এ কাজ করার জন্য দরকার হবে শত্রু-মিত্র নির্ধারণের ব্যাপারে স্পষ্ট হওয়া। শত্রু কারা? মূল শত্রু বিদ্যমান ব্যবস্থা। ব্যবস্থাটা মূর্ত হয়ে রয়েছে এর যারা রক্ষক ও সুবিধাভোগী, তাদের কার্যকলাপের মধ্যে। যুদ্ধটা হবে এদের বিরুদ্ধেই। আর মিত্র হচ্ছে বাদবাকি মানুষ, সংখ্যায় যারা অনেক। তারা যদি জয়ী না হয়, তাহলে বলা যাবে না যে যুদ্ধ শেষ হয়েছে।


লিডার কে? একজন লিডারের বৈশিষ্ট্য কি রকম হওয়া উচিত?\nLeader শব্দটি ইংরেজী। এর আভিধানিক অর্থ নেতা, দলপতি, জননেতা, নায়ক, সর্দার, অধিনায়ক, চালক, জননায়ক, অগ্রনেতা, অগ্রগামী, অগ্রদূত, মুরুবি, পতি, পথপ্রদর্শক, গোষ্ঠীপতি, মোড়ল, মকদ্দমার প্রধান উকিল ইত্যাদি। তবে এখানে Leader শব্দটি নেতা অর্থে ব্যবহার করা হয়েছে।\nপারিভাষিক অর্থে, একজন লিডার সেই ব্যক্তি যিনি প্রথমে নিজে শিখেন, তারপর কাজটা নিজে করেন এবং পরবর্তীতে অন্যদের দেখান কিভাবে কাজটা করতে হয়!\nলিডার এর সংজ্ঞায় Oxford Dictionary of English এ বলা হয়েছে – The person who leads or commandsagroup, organization, or country. অর্থাৎ এমন এক ব্যক্তি যে নেতৃত্ব ও আদেশ দেয় একটি গ্রুপ, সংগঠন বা দেশকে।\nএছাড়া ইংরেজিতে সহজ ভাষায় বলা হয় – “A leader is one who knows the way, goes the way, and shows the way.” অর্থাৎ “একজন নেতা যিনি পথ জানেন, সেই পথে চলেন এবং সেই পথ অন্যকে দেখান।”\nJohn Q Adams নামক একজন নামি দামি ও গুণী ব্যক্তি (যিনি আমেরিকার ষষ্ঠ প্রেসিডেন্ট) সহজভাবে বলেছেন – “If your actions inspire others to dream more, learn more, do more and become more, you arealeader.” অর্থাৎ “যদি আপনার কাজ অন্যদেরকে আরো স্বপ্নে অনুপ্রাণিত করে, আরো শিখুন, আরো কিছু করুন এবং আরো বেশি কিছু হয়ে উঠুন, আপনি একজন লিডার বা নেতা।”


করোনা মহামারিতে বাংলাদেশে দুর্নীতির বিস্তৃতি প্রকটভাবে প্রকাশ পেয়েছে — বেনারনিউজ\nজাতীয় সংসদের সামনে ট্রান্সপারেন্সি ইন্টারন্যাশনাল বাংলাদেশের দুর্নীতি বিরোধী মানববন্ধন। ৮ ডিসেম্বর ২০১৯।\nবাংলাদেশে দুর্নীতির ব্যাপকতা ও গভীরতা এখনো উদ্বেগজনক, করোনাভাইরাস মহামারির কারণে যার ভয়াবহতা আরো প্রকটভাবে প্রকাশিত হয়েছে বলে মন্তব্য করেছে বার্লিনভিত্তিক ট্রান্সপারেন্সি ইন্টারন্যাশনাল (টিআই)।\nবৃহস্পতিবার প্রকাশিত সংস্থাটির ২০২০ সালের দুর্নীতির ধারণা সূচকে (সিপিআই) বলা হয়, কম দুর্নীতিপ্রবণ দেশগুলো করোনাভাইরাস সংক্রমণ সঠিকভাবে মোকাবেলা করেছে এবং বাংলাদেশের মতো ‘দুর্নীতিপ্রবণ’ দেশগুলোতে স্বাস্থ্যখাতে দুর্নীতির কারণে মহামারি সঠিকভাবে মোকাবিলা করা যায়নি।\nপ্রসঙ্গত, করোনাভাইরাস মহামারি শুরুর পর থেকেই বাংলাদেশে বিভিন্ন পর্যায়ে দুর্নীতির অভিযোগ উঠে। করোনাভাইরাস পরীক্ষায় জালিয়াতির অভিযোগে গ্রেপ্তারও হন বিভিন্ন বেসরকারি হাসপাতালের একাধিক কর্ণধার।\nমহামারি নিয়ন্ত্রণে অব্যবস্থাপনার অভিযোগে সমালোচনার মুখে জুলাইতে পদত্যাগ করেন স্বাস্থ্য অধিদপ্তরের মহাপরিচালক অধ্যাপক ডা. আবুল কালাম আজাদ।\n“কোভিড-১৯ শুধু স্বাস্থ্য ও অর্থনৈতিক সংকট নয়। এটি দুর্নীতিরও সংকট যা আমরা মোকাবেলা করতে ব্যর্থ হচ্ছি,” প্রতিবেদন প্রকাশ উপলক্ষে বলেন ট্রান্সপারেন্সি ইন্টারন্যাশনালের প্রধান ডেলিয়া ফেরেইরা রুবিও।\nকম দুর্নীতিপ্রবণ দেশগুলোর করোনাভাইরাস মহামারি ব্যবস্থাপনার ব্যাপারে বলা হয়েছে, ৭১ পয়েন্ট পেয়ে ২১তম অবস্থানে থাকা উরুগুয়ে স্বাস্থ্যখাতে প্রচুর বিনিয়োগ করেছে। দেশটিতে শক্তিশালী রোগতাত্ত্বিক ব্যবস্থা গড়ে উঠেছে। এর ফলে তারা কোভিড-১৯, ইয়োলো ফিভার ও জিকা ভাইরাস সংক্রমণ খুব ভালোভাবে মোকাবিলা করেছে।\nঅন্যদিকে ১৪৬তম অবস্থানে থাকা বাংলাদেশ স্বাস্থ্যখাতে খুব সামান্য বিনিয়োগ করে থাকে। ফলে মহামারিতে এখানে দুর্নীতির বিস্তার ঘটে। যেমন ক্লিনিকগুলোতে ঘুষ শুরু হয় এবং অনুদান সামগ্রী তছরুপের ঘটনা ঘটে।\nপ্রতিবেদন অনুযায়ী, মোট ১০০ পয়েন্টের মধ্যে ২৬ পয়েন্ট নিয়ে জরিপকৃত ১৮০টি দেশের মধ্যে বাংলাদেশের অবস্থান ১৪৬, যেখানে শূন্য স্কোর হচ্ছে সর্বোচ্চ ও ১০০ স্কোর হচ্ছে সর্বনিম্ন দুর্নীতির নির্দেশক।\nএবার দক্ষিণ এশিয়ার আট দেশের মধ্যে দুর্নীতিতে বাংলাদেশের পেছনে রয়েছে কেবল আফগানিস্তান (১৯ পয়েন্ট)। টিআই’র দুর্নীতি সূচকে এর আগের দুই বছরও বাংলাদেশের স্কোর পয়েন্ট ছিল ২৬।\nপ্রতিবেদনটি প্রকাশ উপলক্ষে বৃহস্পতিবার ঢাকায় এক ভার্চুয়াল সংবাদ সম্মেলন করেন ট্রান্সপারেন্সি ইন্টারন্যাশনাল বাংলাদেশের (টিআইবি) নির্বাহী পরিচালক ড. ইফতেখারুজ্জামান।\nসূচকে বাংলাদেশের স্কোর তৃতীয়বারের মতো অপরিবর্তিত থাকায় “আত্মতুষ্টির সুযোগ নেই,” বলে মন্তব্য করেন তিনি।\n“নিম্নক্রম অনুসারে বিশ্বে প্রথম অবস্থানে থাকা সোমালিয়া এবং দক্ষিণ এশিয়ায় দুর্নীতিতে শীর্ষ অবস্থানে থাকা আফগানিস্তানের মতো দেশেরও স্কোর তিন পয়েন্ট বৃদ্ধি পেয়েছে,” জানিয়ে ড. ইফতেখারুজ্জামান বলেন, বৈশ্বিক গড় স্কোরের (৪৩) তুলনায় এবারও বাংলাদেশের স্কোর উল্লেখযোগ্যভাবে কম।\n“গতবারের মতোই বাংলাদেশ দক্ষিণ এশিয়ায় দ্বিতীয় সর্বনিম্ন স্কোর ও অবস্থানে থাকায় দেশে দুর্নীতির ব্যাপকতা ও গভীরতা এখনো উদ্বেগজনক। কোভিড-১৯ অতিমারির প্রেক্ষাপটে যার ভয়াবহতা ও বিস্তৃতি প্রকটভাবে প্রকাশ পেয়েছে,” বলেন ড. ইফতেখারুজ্জামান।\nএই প্রেক্ষাপটে দুর্নীতির বিরুদ্ধে ‘শুধুই প্রতিশ্রুতি’ কিংবা ‘অস্বীকারের সংস্কৃতি’ আর ‘স্বল্প পরিসরের অভিযানে’র বাইরে গিয়ে আরো বিস্তৃত, কঠোর ও কার্যকর পদক্ষেপ গ্রহণ করতে সরকারের প্রতি জোর দাবি জানায় টিআইবি।\nপ্রতিবেদন অনুযায়ী, ১২ পয়েন্ট পেয়ে বিশ্বের সবচেয়ে দুর্নীতিগ্রস্ত দেশ বলে বিবেচিত হয়েছে সোমালিয়া ও সাউথ সুদান। ৮৮ পয়েন্ট নিয়ে যৌথভাবে সবচেয়ে কম দুর্নীতির দেশ হয়েছে ডেনমার্ক ও নিউজিল্যান্ড।\nদক্ষিণ এশিয়ায় সবচেয়ে কম দুর্নীতির দেশ ভুটান (৬৮)।\n‘সম্মিলিত উদ্যোগ দরকার’\nবাংলাদেশ থেকে দুর্নীতি নির্মূলে সরকার বদ্ধপরিকর বলে বেনারকে জানান আইন, বিচার ও সংসদ বিষয়ক সংসদীয় স্থায়ী কমিটির সভাপতি আব্দুল মতিন খসরু।\nতবে তাঁর মতে, “দুর্নীতি দূর করা সরকারের একার পক্ষে করা সম্ভব নয়, কারণ আধুনিক তথ্য প্রযুক্তি ও ইন্টারনেট দুর্নীতির ধরনকে পাল্টে দিয়েছে।”\n“আমাদের দুর্নীতি দমন কমিশনের জটিল দুর্নীতির মামলা অনুসন্ধান করে বিচার করার সক্ষমতা নেই,” মন্তব্য করে তিনি বলেন, “আধুনিক যুগে দুর্নীতি কমাতে বহুমাত্রিক পরিকল্পনা ও অ্যাপ্রোচ দরকার।”\n“দেশ থেকে দুর্নীতি কমাতে হলে শুধু সরকার নয় সকলকে এগিয়ে আসতে হবে। কারণ দুর্নীতি সর্বক্ষেত্রে ছড়িয়ে পড়েছে। এটিকে রুখতে গেলে সম্মিলিত সামাজিক আন্দোলন দরকার,” বলেন আব্দুল মতিন খসরু।\nবেনারের পক্ষ থেকে টিআই প্রতিবেদনের ব্যাপারে যোগাযোগ করা হলে আইনমন্ত্রী আনিসুল হক, তথ্যমন্ত্রী হাসান মাহমুদ ও জনপ্রশাসন প্রতিমন্ত্রী ফরহাদ হোসেন তাৎক্ষণিক মন্তব্য করেননি।\nদুর্নীতি দমন কমিশনের চেয়ারম্যানের বক্তব্যের জন্য কমিশনের পরিচালক (জনসংযোগ) প্রণব কুমার ভট্টাচার্যের সঙ্গে যোগাযোগ করা হলে তিনি জানান, কমিশন প্রতিবেদনটি দেখে পরবর্তী কার্যদিবসে প্রতিক্রিয়া জানাবে।


প্রকাশের সময় : নভেম্বর ২১, ২০১৭, ৬:৫০ অপরাহ্ণ\nআপডেট সময় : নভেম্বর ২১, ২০১৭ at ৬:৫০ অপরাহ্ণ\nস্পাের্টস ডেস্ক : গত এপ্রিলে শ্রীলঙ্কার বিপক্ষে প্রথম টি-টোয়েন্টি ম্যাচে মাঠে নামার কয়েক ঘণ্টা আগে হুট করে এ ফরম্যাট থেকে অবসরের ঘোষণা দিয়ে বসেন মাশরাফি বিন মর্তুজা। বিসিবি বা টিম ম্যানেজমেন্টের কোনো প্রভাব ছিল তা মুখ ফুটে কখনও বলেনি মাশরাফি। তবে ধারণা করা হয়ে থাকে, কোচের চাওয়াতেই অবসরের ঘোষণা দিতে হয়েছিল বাংলাদেশের ওয়ানডে ক্রিকেটের সফলতম অধিনায়ককে।\nওই সময় মনে করা হয়েছিল, টি-টোয়েন্টি ফরম্যাট থেকে মাশরাফিকে অধিনায়কত্ব ছাড়তে বলেছিলেন চণ্ডিকা হাথুরুসিংহে। কিন্তু, ব্যাপারটা আসলে তা নয়। ভিতরের খবর হলো, শুধু অধিনায়কত্ব নয়, টি-টায়েন্টি ফরম্যাট থেকেই মাশরাফিকে সড়ে পড়তে বলা হয়েছিল। বিসিবি প্রেসিডেন্ট নাজমুল হাসান পাপন ও ম্যানেজার খালেদ মাহমুদের সমর্থন নিয়েই ওই কাজ করেছিলেন হাথুরুসিংহে।\nওয়ানডের মতো টি-টোয়েন্টিতে সেভাবে ভালো করতে না পারলেও মাশরাফির নেতৃত্ব বা দলে তার অবদান নিয়ে ক্রিকেট বোদ্ধাদের কোনো প্রশ্ন ছিল না। অধিনায়কত্বের বিষয়টা বাদ দিলেও অলরাউন্ডার হিসেবে দলে মাশরাফির গুরুত্ব কম ছিল না। ব্যাট বলের পারফরম্যান্স বিচারে দলে তার যথেষ্ট প্রয়োজনীয়তা ছিল। কিন্তু কী কারণে হাথুরু মাশরাফিকে অবসরে যেতে বলেছিলেন, তা এখনও রহস্য। এটা কী ব্যক্তিগত সম্পর্কের নেতিবাচক ফল?\nহাথুরু নেই। নতুন কোচ আসবেন। টি-টায়েন্টিতে মাশরাফির পারফরম্যান্সও চোখে পড়ার মতো। মাশরাফিকে কী আবার ফেরানোর অনুরোধ করা হবে? এই প্রশ্নটাও এখন উঠছে।\nতবে ক্রিকেট সংশ্লিষ্টরা মনে করছেন, বিসিবির পক্ষ থেকে ফিরতে অনুরোধ করা হলেও তাতে রাজি হবেন না মাশরাফি। মানুষ হিসেবে মাশরাফি খুবই ব্যক্তিত্ব সম্পূর্ণ। সিদ্ধান্ত যেটা নিয়েছেন তা থেকে সরে আসার সম্ভাবনা নেই বলেই মনে করা হচ্ছে।-ঢাকাটাইমস


হতাশায় ভুগলে ফেসবুক চালানো বন্ধ রাখুন ৫ দিন! আপনি যদি নিজেকে এই স্ট্রেস থেকে মুক\nAuthor Topic: হতাশায় ভুগলে ফেসবুক চালানো বন্ধ রাখুন ৫ দিন! আপনি যদি নিজেকে এই স্ট্রেস থেকে মুক (Read 377 times)\n« on: May 07, 2018, 05:58:50 PM »\nফেসবুকে স্ক্রল ঘুরাচ্ছেন। চোখের সামনে ভেসে উঠল বিভীষিকাময় ছবি, অথবা মন খারাপের একটি স্ট্যাটাস। দিনটাই গেল মাটি হয়ে নতুবা কয়েক ঘণ্টার জন্য মনটা খারাপ হয়ে গেল। ইংরেজিতে মনের ওপর চাপ পড়া বা মনকে পীড়া দেয়ার বিষয়টিকে বলা হয় স্ট্রেস। আপনি যদি নিজেকে এই স্ট্রেস থেকে মুক্ত রাখতে চান তাহলে শুধুমাত্র পাঁচ দিনের জন্য ফেসবুক চালানো বন্ধ করে দেন।\nসম্প্রতি ডেনমার্কের হ্যাপিনেস রিচার্স ইনেস্টিটিউটের বিজ্ঞানীদের এক গবেষণায় দেখা গেছে, ফেসবুক পাঁচদিন এড়িয়ে চললে তা মানুষের স্ট্রেস কমাতে সাহায্য করে। গবেষণায় দেখা গেছে যারা সোশ্যাল মিডিয়া থেকে দূরে থাকেন তাদের মধ্যে স্ট্রেস হরমোন বা মানসিক চাপ ও দুশ্চিন্তার হরমোন কম নিঃসৃত হয়।\nগবেষকরা বিশ্বাস করেন, ফেসবুকত্যাগীরা ফেসবুকে থাকা অতিরিক্ত তথ্য গ্রহণ করা থেকে যেমন বিরত থাকে তেমনি তারা সামাজিকতা থেকেও দূরে সরে যায়। তবে তারা স্ট্রেসমুক্ত থাকেন।\n১৩৮ জন ফেসবুক ব্যবহারকারীর ওপর এই গবেষণা চালানো হয়। তাদের বলা হয়, সোশ্যাল মিডিয়া থেকে পাঁচ দিনের জন্য দূরে থাকতে বা স্বল্প সময়ের জন্য চালাতে। সময় শেষে তাদের কাছে জানতে চাওয়া হয় তাদের মধ্যে পরিবর্তনের কথা।\nসর্বশেষ গবেষণায় দেখা যায়, যারা ফেসবুক ত্যাগ করেছিলেন তাদের মধ্যে ৮০ শতাংশের বেশি মানুষ সুখী। ডেনমার্কের হ্যাপিনেস রিচার্স ইনেস্টিটিউটের বিজ্ঞানীরা দেখেন, ৮৮ শতাংশ অংশগ্রহণকারী জানিয়েছেন তারা সুখী সোশ্যাল মিডিয়ার ব্যবহার বাদ দিয়ে।\nগবেষণায় অংশ নেওয়া একজন জানিয়েছেন, কিছুদিন পর তিনি নিজের মধ্যে অনেক পরিবর্তন দেখতে পান। এর মধ্যে নিজের কর্মক্ষমতা বৃদ্ধির পাশাপাশি কাজের মানের গুণগত মান বৃদ্ধি।


কচ ও দেবযানী: ঘাত-প্রতিঘাতে ভরপুর এক ঐশী প্রেমের আখ্যান\nমহাভারতের পাতায় পাতায় জীবনের বহু চরিত্র এবং অনুভূতি এসে ভিড় করে। সংসারের সবচেয়ে সজ্জন ব্যক্তি থেকে শুরু করে কুটিলতম চরিত্রের মনস্তত্ত্ব রচিত হয় এই মহাকাব্যে। সেই কতকাল আগে সংস্কৃত ভাষায় লেখা বিশালাকায় একটি কবিতা আজো তাই কী ভীষণ প্রাসঙ্গিক হয়ে আছে। স্বল্পশিক্ষিত গ্রাম্য গৃহবধূ কিংবা বাঘা পণ্ডিত ব্যক্তি, কেউই মহাভারত থেকে খালি হাতে ফেরেন না। অনাদিকাল ধরে মহাভারতের এই সার্বজনীন গ্রহণযোগ্যতা অবাক করবার মতো।\nমহাভারতের মূল আখ্যান কুরু-পাণ্ডবের গৃহবিবাদ ও কুরুক্ষেত্রের যুদ্ধ হলেও এর মাঝে প্রসঙ্গক্রমে এসেছে অসংখ্য উপাখ্যান। ধর্মীয়ভাবে আটকে ফেলার কারণে আমরা অনেকসময় ভুলে যাই, মহাভারত প্রাচীন ভারতীয় সমাজধারার সবচেয়ে সহজাতভাবে গড়ে ওঠা একটি দলিল। বহুবার এখানে প্রেমের অবতারণা ঘটেছে বিচিত্রভাবে। প্রেম, বিচ্ছেদ, যুদ্ধ, নিষ্ঠুরতা, চক্রান্ত, কূটনীতি আর প্রগাঢ় ভালোবাসায় আর্বতিত হয়েছে মানব-মানবীদের জীবন। সেসব প্রেমের মধ্য থেকে একটি বিশেষ গাথা, মহাভারতের আদিপর্ব থেকে কচ আর দেবযানীর চমৎকার গল্পটি নিয়ে আজ আলোচনা হবে।\nপৌরাণিক নারীদের নিয়ে জানা যায় এ বইয়ে; Image Source: Sahos24.com\nমহাভারতে দেবতা আর অসুরের অহরহ দেখা-সাক্ষাৎ হয়। ত্রিলোকের ক্ষমতা নিয়ে একবার তাদের মধ্যে ভয়ানক যুদ্ধ দেখা দিল। যুদ্ধে দেবতারা বৃহস্পতি এবং অসুররা শুক্রাচার্যের পৌরোহিত্য গ্রহণ করলেন। শুক্রাচার্য মৃতসঞ্জীবনী বিদ্যা জানতেন। এই বিদ্যা দিয়ে মন্ত্রবলে মৃত ব্যক্তিকে আবার জীবিত করে তোলা সম্ভব। দানবদের তখন ভীষণ সুসময়। দেবতারা যেসকল দানবকে যুদ্ধে পরাজিত করে মারতেন, শুক্রাচার্য নিমেষেই তাদের দেহে প্রাণ প্রতিষ্ঠা করতে পারতেন। দেবতারা এ সমস্যার কোনো কূলকিনারা দেখছেন না। একে একে সব মৃত দানবের দেহে প্রাণ প্রতিষ্ঠা হলে, যুদ্ধ টিকে থাকা দুরূহ ব্যাপার।\nদেবতারা সকলে মিলে বৃহস্পতিপুত্র কচের শরণাপন্ন হলেন তখন। কচ তরুণ, সুদর্শন যুবক। শিল্পকলায় বিশেষ পারদর্শী। দেবতারা কচকে পরামর্শ দিলেন, শুক্রাচার্যের কাছ থেকে সঞ্জীবনী বিদ্যা রপ্ত করে আসতে। আর শুক্রের কন্যা দেবযানীকে মুগ্ধ করতে পারলে বিদ্যার্জন আরো সহজ হয়ে উঠবে, এই ছিল দেবতাদের পরিকল্পনা। স্বজাতির স্বার্থ রক্ষায় হাজার বছরের জন্য কচ পাড়ি জমালেন শুক্রাচার্যের কাছে বিদ্যালাভের আশায়। মহাভারতে সময়ের হিসেব বড় গোলমেলে। এখানে সহস্র বছর সময়ের হিসাব তাই দুগ্ধপোষ্য শিশু।\nব্রাহ্মণের পুত্র শিষ্যত্ব কামনা করলে, অপর ব্রাহ্মণ তা কখনোই প্রত্যাখ্যান করতেন না। ফলে, শুক্রাচার্য কচকে শিষ্য হিসাবে গ্রহণ করলেন। গুরু ও গুরুকন্যার সেবা করে কচের ব্রহ্মচর্য জীবন শুরু হলো। কিন্তু এদিকে দেবযানী এবং কচের ঘনিষ্ঠতা ক্রমশ বাড়তে থাকে। নির্জন বনপ্রান্তর এই দুই নর-নারীর যৌথ সঙ্গীতে প্লাবিত হতো। কচ বনের সবচেয়ে সুন্দর ফুলটি দেবযানীর জন্য তুলে নিয়ে আসতেন।\nশিল্পীর তুলিতে কচ ও শুক্রাচার্য; Image Source: Twitter\nপাঁচশো বছর কেটে গেল। কচ ক্রমশ বাকি দানবদের ক্রোষানলে পড়তে শুরু করলেন। তারা হয়তো কচের এখানে আসবার আসল কারণ অনুমান করতে পেরেছিল। কচ একবার সঞ্জীবনী বিদ্যা শিখে গেলে দানবদের একচেটিয়া আধিপত্য টিকবে না। সুতরাং কচকে মেরে ফেলাই ছিল তাদের জন্য সবচেয়ে নিরাপদ উপায়। কচের উপর শুক্রের গাভীদের দেখাশোনা করবার ভার ছিল। একদিন বিকালে, কচ বনে গরু চরানোর কাজে ব্যস্ত ছিলেন। এ সুযোগে দানবেরা কচকে মেরে ফেলে, তার মৃতদেহ খণ্ড খণ্ড করে কুকুরকে খাইয়ে দিল।\nসূর্য অস্ত গেল। গরুর দল ঘরে ফিরে এল। কচকে না দেখে দেবযানী দুশ্চিন্তার মধ্যে পড়ে গেলেন। শুক্রের কাছে গিয়ে নিজের আশঙ্কার জানালেন দেবযানী। দেবযানী ধারণা করতে পারছিলেন, হয়তো কচকে কোনোভাবে হত্যা করা হয়েছে। শুক্রাচার্য সঞ্জীবনী বিদ্যা প্রয়োগ করলেন। তিনবার "এসো, কচ" বলে আহ্বান করতেই কুকুরের শরীর ভেদ করে অক্ষত শরীরে কচ উপস্থিত হলেন। প্রাণ ফিরে পেয়ে কচ আবার গুরুসেবায় মন দিলেন।\nকিন্তু দানবেরা এত সহজে ক্ষান্ত হলো না। একদিন দেবযানীর খোঁপার জন্য এক বিশেষ ধরনের ফুল প্রয়োজন। কচ ফুলের সংগ্রহে ক্রমশ গভীর বনে এগিয়ে যেতে থাকলেন। সেখানে অসুরেরা আবার কচকে হত্যা করল এবং তার হাড়-মাংস ছুঁড়ে ফেলল সমুদ্রে। এবারও কন্যার করুণ আকুতিতে শুক্রাচার্য কচকে প্রাণদান করলেন।\nপরপর দু'বার এরকম নিদারুণ ব্যর্থতা দানবদের ভাবিয়ে তুলল। সহজ উপায়ে কচকে আবার হত্যা করে যে লাভ নেই, বুঝেছিলেন তারা। তাই এবার নতুন ফন্দি আঁটতে হবে। এবার কচকে মেরে তার মৃতদেহের ছাই সোমরসের সঙ্গে মিশিয়ে শুক্রাচার্যকে খাইয়ে দিলেন দানবেরা।\nসোমরস হলো মদ, মাংস ও ঘি দিয়ে বানানো একপ্রকার পানীয়। সমাজের উঁচুতলার মানুষদের জন্য এ পানীয় নিন্দনীয় ব্যাপার ছিল না সেকালে। দেবযানী পিতার কাছে কচের প্রাণ ভিক্ষা চাইলেন আবারও। শুক্রাচার্য কন্যাকে বোঝানোর চেষ্টা করলেন, মৃত ব্যক্তির জন্য বারবার বিলাপ অনর্থক। তবু দেবযানীকে কোনোক্রমেই থামানো যাচ্ছিল না। দেবযানী বললেন, কচকে ফিরে না পেলে তিনি মৃত্যুবরণ করবেন।\nশুক্র ধ্যানে বসে দেখলেন, কচ তারই উদরে। কচের কাছে থেকে সব ঘটনা শুনলেন। কচের উপর এবার সঞ্জীবনী বিদ্যা প্রয়োগ করলে কচ তার উদর ভেদ করে বেরিয়ে আসবেন। তাতে শুক্রাচার্য নিজেই মারা যাবেন। আবার কচকে না বাঁচালে তার দ্বারা ব্রাহ্মণহত্যা হবে। এদিকে তার আদরের কন্যাটিও কচের শোকে মুহ্যমান। দেবযানীর সামনে প্রবল ধর্মসংকট। পিতার জীবনের বিনিময়ে তিনি প্রেমিকের জীবন চাইতে পারেন না। যেকোনো একজনের মৃত্যুই তার কাছে নিজের মৃত্যুতুল্য। দেবযানী শোকে স্তম্ভিত হয়ে রইলেন।\nঅবশেষে শুক্রাচার্য নিজের গর্ভে থাকা কচকে মৃতসঞ্জীবনী বিদ্যা শেখালেন, যাতে মৃত্যুর পর কচ আবার তাকে জীবিত করে তুলতে পারে। গুরুর পাকস্থলী থেকে বের হয়ে কচ এ বিদ্যা প্রয়োগ করে শুক্রাচার্যকে নবজীবন দিলেন। এরপর আরো বহু বছর কচ গুরুগৃহে বিদ্যাচর্চায় কাটালেন।\nহাজার বছর কেটে গেল। কচের বিদায়ের সময় ঘনিয়ে এল। দেবযানী কচকে এ পর্যায়ে প্রেম নিবেদন করলেন এবং বিয়ের প্রস্তাব দিলেন। কিন্তু কচ প্রবল অসম্মতি জানালেন। তার যুক্তি ছিল, যেহেতু তিনি শুক্রাচার্যের শরীর থেকে নবজীবন লাভ করেছেন, সেহেতু দেবযানী তার বোনের মতো। এ বিয়ে ধর্মসঙ্গত হতে পারে না। তাছাড়া তিনি ইন্দ্রপুরী থেকে বিশেষ কাজ নিয়ে এসেছেন। এখানে এসে কোনো নারীর সাথে প্রণয়ের সম্পর্ক স্থাপন তার পক্ষে সম্ভব নয়।\nএখানে উল্লেখ্য, নারীর প্রেমপ্রস্তাব হিন্দু পুরাণের বিভিন্ন জায়গায় প্রত্যাখ্যাত হতে দেখা গেছে। শূর্পনখার প্রেম প্রত্যাখান করেছেন লক্ষণ এবং তার নাক কেটে নিয়েছেন, উর্বশীর আহ্বান অবলীলায় অস্বীকার করেছেন অর্জুন, পার্বতীর আকুতিতে শুরুতে শিব খুব একটা গুরুত্ব দিতেন না। এসব ঘটনা আদতে সমাজে পুরুষের 'মহত্ত্ব' প্রচার করে। ব্যক্তিগত কামনা-বাসনা ও প্রেমের চাইতে পুরুষ কর্তব্যকেই এগিয়ে রাখে, এ বাণীই মূলত এসব আখ্যানের মধ্যে দিয়ে প্রচার করা হয়।\nগল্পের শেষটা কাটে অভিশাপ আর বেদনায়; Image Source: BAARTA TODAY\nতবে দেবযানী এখানে আর্দশ ভারতীয় নারীর সেই তথাকথিত রূপটি পালন করেন না, যে নারী যাবতীয় অবমাননা নীরবে সহ্য করে। কচের প্রতি ক্ষিপ্ত হয়ে দেবযানী কচকে অভিশাপ দেন। মহাভারত বা রামায়ণে নারীদের অভিশাপ দেওয়ার ঘটনা খুব একটা দেখা যায় না। বেশিরভাগ ক্ষেত্রেই পুরুষেরা বিভিন্ন উপলক্ষ্যে অধস্তন নারীদের শাপ দিতেন। দেবযানী এখানে ব্যতিক্রম।\nতিনি কচকে অভিশাপ দেন, তিনি কখনো সঞ্জীবনী বিদ্যা প্রয়োগ করতে পারবেন না। শুধুমাত্র অপরকে শেখাতে পারবেন। হাজার বছর ধরে অর্জিত বিদ্যার ভারবাহক হয়ে থাকতে হবে তাকে। প্রমনাথ বিশী একবার বলেছেন, "দেবযানী প্রাচীনতম মর্ডান উইমেন"। এ অভিশাপে ক্রোধান্বিত হয়ে কচও পাল্টা অভিশাপ দেন, দেবযানীর কখনোই ব্রাহ্মণ পু্ত্রের সঙ্গে বিয়ে হবে না। কুলীন ব্রাহ্মণের কন্যা হয়েও তার বিয়ে হবে ক্ষত্রিয়ের সঙ্গে। এ অভিশাপ দেবযানীর পরবর্তী জীবনে সত্যি হয়েছিল।\nপৌরাণিক এ প্রেমের অবসান ঘটে পারস্পরিক অভিশাপের ছোবলে। অভিশাপ পর্ব সমাপ্ত হলে কচ ফিরে যান স্বর্গরাজ্যে। আদতে কচের জীবনে বৃহত্তর উদ্দেশ্য ছিল। প্রেমকে কখনোই জীবনের কেন্দ্রবিন্দুতে তিনি রাখেননি। বরং বৃহত্তর উদ্দেশ্যের পথে চমৎকার অবলম্বন হয়েছে তার প্রেম। উদ্দেশ্য সম্পন্ন হবার পর আলাদা করে মূল্য পায়নি তার প্রেম। ভাবভঙ্গিতে মনে হয়, দেবযানী হাজার বছর পর হঠাৎ একদিন প্রেমপ্রস্তাব নিয়ে এসেছে, আগে তার পক্ষ থেকে কোনো আগ্রহই ছিল না- যা সত্য নয়।\nরবি ঠাকুরের সাহিত্যে পৌরাণিক চরিত্রের আনাগোনা প্রচুর; Image Source: Jugantor.com\nএ কাহিনী নিয়েই রবীন্দ্রনাথ ঠাকুর ১৩০০ বঙ্গাব্দে রচনা করেন 'বিদায় অভিশাপ' কবিতা। মহাভারতের একাধিক আখ্যান ও চরিত্র রবীন্দ্রসাহিত্যে দেখতে পাওয়া যায়। এ গল্পের শেষের অংশ অবশ্য তিনি বদলে দেন। দেবযানীর অভিশাপ দেওয়া পর্যন্ত গল্প প্রায় ব্যাসদেবের মহাভারতের সঙ্গে মিলে যায়। তবে অভিশাপের বদলে কচকে দিয়ে তিনি প্রচার করেন প্রেমের চিরন্তন বাণী। কচ স্বর্গে ফিরে যাওয়ার আগে দেবযানীর নিখাদ মঙ্গলকামনা করেন। নিজে অভিশাপে জর্জরিত হয়েও কচ বলে ওঠেন,\n"আমি বর দিনু, দেবী তুমি সুখী হবে-\nভুলে যাবে সর্বগ্লানি বিপুল গৌরবে"\nবিদায় অভিশাপ নিয়ে পরবর্তী আলোচনায় ১৩৪৬ বঙ্গাব্দে রবীন্দ্রনাথ বলেন,\n"মেয়েদের ব্রত পুরুষকে বাঁধা আর পুরুষের ব্রত মেয়ের বাঁধন কাটিয়ে স্বর্গলোকের রাস্তা বানানো।....যে দুর্গম পথে মেয়ে-পুরুষের চিরকালের দ্বন্দ্ব, সেখানে পুরুষেরা হোক জয়ী....।"\nকাব্যনাট্য বিদায় অভিশাপের অংশবিশেষ; Image Source: bn.wikisource.org\nএ কাহিনীকে উপজীব্য করে ১৮৫৯ সালে মাইকেল মধুসূদন দত্ত পাশ্চাত্য শৈলীতে 'শর্মিষ্ঠা' নামক একটি নাটক উপস্থাপন করেন। পাশ্চাত্য রোমাঞ্চ এবং প্রাচ্যের সমাজব্যবস্থা ও মূল্যবোধের অদ্ভুত মেলবন্ধন দেখানো হয়েছে নাটকটিতে। দেবযানী, দেবযানীর স্বামী যযাতি ও কচের ত্রিভুজ প্রেম চিত্রিত হয়েছে এখানে। এটিই বাংলা সাহিত্যে রচিত প্রথম মৌলিক নাটক। সে যুগে ইংরেজি শিক্ষিত পাঠক সমাজে নাটকটি সমাদৃত হয়। বেলগাছিয়ার রঙ্গমঞ্চে নাটকটি অভিনীত হয়।\nএকই পটভূমিতে মাইকেল মধুসূদনও নাটক লিখেছিলেন; Image: Public Domain\nপ্রেম আর প্রতিশোধের এই পৌরাণিক প্রেম পাঠকের মনে চিরকালীন আবেদন তৈরি করেছে। মহাকাব্যের পাতা থেকে এ গল্প সেলুলয়েডও উঠে এসেছে আধুনিক যুগে। ১৯৪১ সালে ভারতে তামিল চলচ্চিত্র তৈরি হয়েছে কচ আর দেবযানীকে নিয়ে। কালে কালে অনুভূতির তীব্রতায় পাঠক মগ্ন হয়েছে এই গল্পে।\nThis article is in Bangla language. It is aboutalove story from the literature of Mahabharata, an epic plotted with an Indian background.\n1. প্রাচ্যে পুরাতন নারী- পূরবী বসু\n2. মহাভারত- রাজসিংহ বসু\nFeatured Image: Ekushey TV


জানুয়ারী 7, 2016 কারেন্সি ট্রেডিং লেখক আনোয়ার আমিন 44016 দর্শকরা\nপ্রশ্ন: ২৩: কারা ট্রেড লাইসেন্স করতে পারবেন? আপনি একবার কে দেখতে চান তা নির্ধারণ করার পরে, শো মেঝের একটি মানচিত্র পান এবং আপনার রুট অগ্রাধিকার। একটি বাণিজ্য শো হাঁটা একটি ক্লান্তিকর ব্যায়াম হতে পারে, তাই কনভেনশন কেন্দ্রের কাছাকাছি একটি হোটেল রুম সুরক্ষিত করে নিজের উপর সহজ করে তুলুন। অগ্রিম আপনার রুম বুকিং আপনি ডিসকাউন্ট হার ভোগ করতে পারবেন।\n১৯৮৬ সালে লক্ষ লক্ষ ফিলিপিনো ম্যানিলার রাস্তায় নেমে এসে শান্তিপূর্ণভাবে প্রার্থনা করতে থাকে। অন্যান্য নির্দিষ্ট পরীক্ষা রয়েছে যা দেহে যেমন পদার্থের উপাদান নির্ধারণ করে, এমনকি এটি ব্যবহারের এক বছর পরেও নির্ধারণ করতে পারে। এটা প্রায়ই চুল follicles বিশ্লেষণ জন্য ব্যবহৃত হয়। তারা গত কয়েক বছরে শরীরের মধ্যে প্রবেশ করা সব ট্রেডারস ডেস্ক বিষাক্ততা সম্পর্কে তথ্য সংরক্ষণ।\nযুক্তরাষ্ট্রের প্রেসিডেন্ট নির্বাচনে ডোনাল্ড ট্রেডারস ডেস্ক ট্রাম্পের পক্ষে কাজ করেছিল। প্রকৃত সারস উড়ে যায়\nদ্রষ্টব্য: ডোনাট চার্ট পড়া কঠিন। পরিবর্তে, আপনি স্ট্যাকড বার চার্ট বা স্ট্যাকড বার চার্ট ব্যবহার করতে পারেন। আপনার আইফোনের অ্যাপ স্টোরে যান MT5 ডাউনলোড\n2. বাণিজ্যিক রিয়েল এস্টেট বস্তুর উদাহরণ দ্বারা মূল্যবান বস্তুর বাজার মূল্য নির্ধারণ - প্রশাসনিক ভবন ১. পরমাণুর গঠনঃ মূল কণিকা; ডালটনের পরমাণুবাদ; রাদারফোর্ড পরমাণু মডেল; বোর পরমাণু মডেল; কোয়ান্টাম সংখ্যা; পলির বর্জননীতি; ইলেকট্রন বিন্যাস। ২. রাসায়নিক বন্ধনঃ ইলেক্ট্রনীয় কাঠামো অনুসারে সাধারণ ধারণা; শ্রেণীবিভাগ তড়িৎযোজী বন্ধন, সমযোজী বন্ধন, সন্নিবেশ বন্ধন ও ধাতব বন্ধন, অরবিটালের সংকরণ; অনু-আয়তনের আকৃতি।\nমুদ্রা কিনতে একটি আদেশ পূরণ করুন। আমরা অবশ্যই যে আমরা আগ্রহী, অথবা বাজারে একমত দিলেন। স্টক এক্সচেঞ্জ আপনার রাজধানীর 50% জন্য মুদ্রা বিনিয়োগ করবেন না। ডিএনএ -63115 ক্র্যাশ কী ট্রেডারস ডেস্ক শুরু-প্রধান ফ্রেম-হ্যাং-কম্পোজিটরি-স্টেট ডিজিট্রেট ডিজিএইচএকেক\nদুই pinches বড় শস্য সামুদ্রিকলবণস্কাল্প ছড়িয়ে, পূর্বে wetting। আস্তে আস্তে 10 মিনিটের জন্য চামড়া মধ্যে ঘষা। জল দিয়ে ভাল কুঁচকে। মাথা ধৌত করার আগে সপ্তাহে3বার এই পদ্ধতিটি পরিচালনা করা। রক্ত সঞ্চালন পুনরুদ্ধারের প্রচার, follicles থেকে রক্ত প্রবাহ উন্নত, মৃত কোষ অপসারণ। এই পিলিং পুষ্টির কারণে শরীরের মধ্যে ভাল অনুপ্রবেশ করা। কক্সবাজার-জেলার আরেকটি সুন্দর্য্য এটি।রামুর শ্রীকুলস্থ বাঁকখালী নদীর তীরেছেংখাইব ক্যাং (বৌদ্ধ বিহার টি) অবস্থিত। এ বৌদ্ধ বিহারে নানা রকম নক্সাখচিত আসন ও কাঁচের পাত্রে সংরক্ষিত ১০টিরও বেশী পিতল এবং আরো অনেক শ্বেতপাথরের মূর্তি শোভা পাচ্ছে। সব মিলে রামু থানায় ২৩টি বৌদ্ধ বিহারে শতাধিকমূল্যবান বৌদ্ধ মূর্তি রয়েছে।\nক্যালিফোর্নিয়ায় বকা ইন্সটিটিউট অন এজিংয়ের বিজ্ঞানীদের মতে, ডায়াবেটিসের চিকিত্সার জন্য ওষুধের একটিতে 120 বছর পর্যন্ত মানুষ বসবাস করতে পারে। পরের বছর, বিশেষজ্ঞদের প্রথমবারের মত মেটফর্মিন পরীক্ষা শুরু করবে যে এটি অ্যালজাইমার্স এবং পার্কিনসনের মতো বয়সের সম্পর্কিত রোগগুলি প্রতিরোধ করতে পারবে। এখন বেশ মর্যাদাপূর্ণ উইন্ডো panoramic উইন্ডো ব্যবহার করুন। এবং অনেকেই এই ধাপে যান, তার মাথার উপর প্রাচীর জুড়ে জানালা দিয়ে সুন্দর ছবি আঁকেন, সূর্যের নেশা, এবং উজ্জ্বল বাতাসের অভ্যন্তর। পক্ষপাতিত্বের ঝুঁকির মুখে, আমরা এখনও এই পদ্ধতির সমস্ত সুবিধা এবং অসুবিধাগুলি প্রকাশ করতে চাই, যাতে পরবর্তী পাঠকদের ফুসকুড়ি সিদ্ধান্তের জন্য ব্যথাজনকভাবে আঘাত করা না হয়, এর পরিণতিগুলি সঠিক করার ট্রেডারস ডেস্ক পক্ষে বরং কঠিন।


‘বাংলাদেশ পুলিশ জাদুঘর, লালমনিরহাট’ উদ্বোধন করলেন পুলিশের আইজিপি ‘বাংলাদেশ পুলিশ জাদুঘর, লালমনিরহাট’ উদ্বোধন করলেন পুলিশের আইজিপি – দৈনিক আমাদের পত্রিকা\nবুধবার, ২৯ জুন ২০২২, ১০:৩০ অপরাহ্ন\nদেশে প্রথমবারের মতো ‘বাংলাদেশ পুলিশ জাদুঘর’ যাত্রা শুরু করলো লালমনিরহাটে। বুধবার লালমনিরহাটের হাতীবান্ধা থানা চত্বরে নির্মিত এ জাদুঘরের আনুষ্ঠানিক উদ্বোধন করেন পুলিশ মহাপরিদর্শক(আইজিপি) ড. বেনজীর আহমেদ। থানা চত্বরে ব্রিটিশ শাষনামলের ভবনটিকে জাদুঘরে রূপান্তর করা হয়েছে।\nবুধবার দুপুরে পুলিশের আইজিপি থানা চত্বরে পৌঁছলে একটি চৌকস দল তাঁকে গার্ড অব অর্নার প্রদান করেন। এরপর তিনি ফিতা কেটে ও ফলক উন্মোচন করে জাদুঘরের উদ্বোধন শেষে তা ঘুরে দেখেন। পরে উদ্বোধনী অনুষ্ঠানে প্রধান অতিথির বক্তব্য রাখেন তিনি। অনুষ্ঠানে আরও বক্তব্য রাখেন রংপুর পুলিশের ডিআইজি দেবদাস ভট্টাচার্য্য ও লালমনিরহাটের পুলিশ সুপার আবিদা সুলতানা। অনুষ্ঠানে পুলিশ, বিজিবিসহ প্রশাসনের উর্দ্ধতন কর্মকর্তারাসহ রাজনীতিক, শিক্ষক ও সাংবাদিকরা উপস্থিত ছিলেন।\nড. বেনজীর আহমেদ বলেন, ‘আমরা একটা ইতিহাসের স্বাক্ষী হলাম। হাতীবান্ধায় যে পুলিশ জাদুঘর উদ্বোধন করা হয়েছে সেটাকে প্রাথমিকভাবে পুলিশের কার্যক্রম মনে হতে পারে। কিন্তু আমি মনে করি আমাদের জাতিগত অগ্রযাত্রার ক্ষেত্রে একটি অন্যতম সন্নিবেশন। কারণ এখানে অনেক ইতিহাস কথা বলছে। তিনি আরও বলেন, ‘যারা গবেষক যারা বাংলাদেশ নিয়ে কাজ করেন যারা ভবিষ্যতে পুলিশ বহিনীতে করবেন তাদের অন্যতম আগ্রহের কেন্দ্রবিন্দু হবে এ জাদুঘর’।\nজাদুঘরটি লালমনিরহাট জেলার হাতীবান্ধা থানা চত্বরে ১৯১৬ সালে নির্মিত একটি পাকা ভবনে অবস্থিত। ঐতিহাসিক একটি দালানকে জাদুঘরে রূপান্তরের উদ্যোগ নেন লালমনিরহাট পুলিশ সুপার (এসপি) আবিদা সুলতানা (বিপিএম,পিপিএম)। বাংলাদেশ পুলিশ জাদুঘর লালমনিরহাটে মোট সাতটি গ্যালারি রয়েছে। প্রতিটি গ্যালারিতে রাখা নিদর্শনগুলো দর্শক ও গবেষকদের সামনে তুলে ধরতে কাচের আবরণ ও আলোর ব্যবস্থা করা হয়েছে। এই জাদুঘরে বিভিন্ন সময়ে পুলিশ বাহিনীর নানা স্মারক ও তথ্য সবার জন্য উপস্থাপন করা হয়েছে। প্রাচীন এই ভবনের ঐতিহ্ন্যও রক্ষা করা হয়েছে এই জাদুঘরের মাধ্যমে। ৭টি গ্যালারির মধ্যে প্রথমটিতে থাকছে সুলতানি ও মোঘল আমল ভারতীয় উপমহাদেশে পুলিশের উদ্ভব ও ক্রমবিকাশ সম্পর্কে তুলে ধরা হচ্ছে। গ্যালারি দুইয়ে এ থাকছে ব্রিটিশ আমল, আধুনিক পুলিশের যাত্রা। তিন নম্বর গ্যালারিতে রয়েছে পাকিস্তান আমল ভারতীয় উপমহাদেশ ও বাংলাদেশের স্বাধীনতা যুদ্ধে পুলিশ। গ্যালারি চারে থাকছে স্বাধীন বাংলাদেশের অভ্যূদয়ের ইতিহাস, বঙ্গবন্ধুর ৭ই মার্চের ঐতিহাসিক ভাষনসহ বাংলাদেশের ইতিহাস। এভাবে পাঁচে রয়েছে মুক্তাঞ্চলে মুক্তি পুলিশ। ১৯৭১ সালের মহান মুক্তিযুদ্ধ চলাকালে ৬ নম্বর সেক্টরের হেডকোয়ার্টার ছিল লালমনিরহাট জেলার পাটগ্রাম উপজেলার বুড়িমারীতে। সে সময় গঠন করা হয়েছিল মুক্তাঞ্চলের মুক্তি পুলিশ। ওই সময়ের কর্মকান্ড তুলে ধরাসহ নানান নিদর্শন থাকছে এই গ্যালারিতে। গ্যালারি ছয়ে আছে বাংলাদেশের জাতির পিতা বঙ্গবন্ধু ও বাংলাদেশ, প্রামাণ্যচিত্র প্রদর্শনী। গ্যালারি সাতে রয়েছে বাংলাদেশ পুলিশ গ্যালারি, আধুনিক সময়কাল। যাদুঘরে এছাড়াও থাকছে পুলিশ যানবাহন ও শিশু কর্নারে থাকছে শিশু বান্ধব পুলিশিং। যাদুঘরের অুনষ্টানের শেষে বিকেলে পুলিশ প্রধান তিনবিঘা করিডোরে যান ।সেখানে ভারতীয় বিএসএফ অভ্যথনাসহ ফুলেল শুভেচ্ছা জানান।এরপর তিনি দহগ্রাম পুলিশ ফাঁড়ি পরিদশনের পর সেখানে বৃক্ষরোপন করেন।\nপুলিশ যাদুঘরে যে কেউ দশ টাকা মূল্য দিয়ে প্রবেশাধিকারের সুযোগ পাচ্ছে। সময় সূচী হিসেবে গ্রীষ্মকালে শনি, মঙ্গল ও বৃহস্পতিবার সকাল ১০টা থেকে ৬টা পর্যন্ত আর শীতকালে সকাল ১০টা থেকে বিকেল ৫টা পর্যন্ত খোলা থাকবে যাদুঘরটি। শুক্রবারও বিকেল ৩টা থেকে সন্ধ্যা ৬টা পর্যন্ত খোলা থাকবে। সাপ্তাহিক বন্ধ হিসেবে রাখা হয়েছে বুধবারের দিনটি।\n২০২০ সালের ১৫ জানুয়ারি লালমনিরহাট জেলায় পুলিশ সুপার এসপি হিসেবে যোগদান করেন আবিদা সুলতানা। সেই সময়েই জানতে পারেন হাতীবান্ধা থানার একটি প্রাচীন পাকা ভবনের কথা। এই ভবন ভেঙে না ফেলে বা নিলামে তুলে বিক্রি না করে কীভাবে ঐতিহ্য হিসেবে এটি রক্ষা করা যায়, সেটি মাথায় রেখেই শুরু করেন ভাবনা চিন্তা।


পড়াশোনা নোট করার ৫টি কার্যকর উপায় - YSI Bangla Blog\nBy Sadia Islam Last updated Jul 14, 2018\nক্লাসে নোট নেওয়া অত্যন্ত কার্যকর একটি পদ্ধতি; Source: Cengage Blog\nনোট আমরা কে না নিয়ে থাকি? বিশেষ করে পড়াশোনা যারা করছেন, তাদের জন্য ক্লাস লেকচার থেকে শুরু করে যেকোনো শিক্ষণীয় বিষয় নোট করে নেওয়া একটি ইতিবাচক অভ্যাসের মধ্যে পড়ে। তবে সমস্যা হয় যখন অনেক বেশি নোট একসাথে খুব কম সময়ে করতে হয়, কিংবা নোট করার পরেও বিষয়টি বোঝা সম্ভব হয় না। এই অযাচিত সমস্যাগুলোর হাত থেকে বাঁচতে নোট করার সময় অনুসরণ করুন এই ব্যাপারগুলো আর কার্যকর করে তুলুন আপনার নোট নেয়াকে।\nনিজের ভাষায় নোট লিখুন\nশিক্ষক যে ভাষায় বোঝাচ্ছেন, কিংবা আপনার বন্ধু যেমন নোট করেছেন; সেখান থেকে টুকে নেওয়ার সময় এবং নিজে নোট করার সময় কখনোই হুবহু সেই লেখা কপি করবেন না। কারণ, প্রত্যেকটি মানুষের বোঝার এবং ভাব প্রকাশ করার নিজস্ব ধরণ রয়েছে। এতে করে সময়টাও লাগে বেশি এবং পরবর্তী সময়ে কিছু না বুঝতে পারলে দ্বারস্থ হতে হয় অন্যকারো। তাই নিজের যেটা বুঝেছেন সেটাই নিজের ভাষায় নোটবুকে টুকে নিন।\nসম্ভব হলে আগে থেকে প্রিন্ট করে নিন\nঅনেক সময় শিক্ষকেরা লেকচার দেওয়ার আগেই স্লাইড হিসেবে লেখা দিয়ে দেন ছাত্রছাত্রীদের। এক্ষেত্রে আপনি হয়ত ভাবতেই পারেন যে, ক্লাসেই তো স্লাইডগুলো পাওয়া যাবে। তাহলে আর প্রিন্ট করা কেন। কিন্তু বাস্তবে ক্লাসের আগে আপনি যদি শিক্ষকের লেকচার স্লাইড প্রিন্ট করে একবার চোখ বুলিয়ে নিতে পারেন, তাহলে ক্লাসে পড়ানো সবকিছু সহজেই বুঝতে পারা এবং নোট করা সহজ হয়ে যাবে। কারণ, এতে করে আপনার মস্তিষ্ক আগে থেকেই প্রস্তুত হয়ে থাকবে ব্যাপারটি নিয়ে।\nকার্যকর পন্থাটিই গ্রহণ করুন\nখাতা কলম বা ল্যাপটপ- যে পদ্ধতিটি আপনার জন্য ভালো হয় সেটাই ব্যবহার করুন; Source: NPR\nনানাভাবেই নোট নেওয়া সম্ভব। সেটা হাতে লিখেও হতে পারে, আবার ল্যাপটপে টাইপ করেও হতে পারে। অনেকে ভাবেন যে, হাতে লিখে নোট নেওয়া তুলনামূলকভাবে ভালো। কারণ, এতে করে পরীক্ষার সময় লিখতে পারার ক্ষমতা এবং দ্রুততা বেড়ে যায়। মূলত, আপনি যে মাধ্যমে লিখে বেশি স্বাচ্ছন্দ্যবোধ করেন সেটাই ব্যবহার করুন। কারণ, দিনশেষে আপনাকে পুরোটা লেকচার নোট করতে হবে। আর যদি ল্যাপটপ ব্যবহার করে থাকেন তাহলে গুগল ডক ব্যবহার করুন। এতে করে যেকোনো স্থান থেকে কোনো ফাইল না হারিয়েই পাবেন আপনি।\nকথা নয়, লেখনীতে মনোযোগ দিন\nলেকচারের চুম্বকাংশ নোট করুন; Source: edudemic.com\nশিক্ষক একসাথে অনেক কথা হয়তো বলবেন। তার সবগুলো লেখা কি প্রয়োজন? না! তাহলে কোন কোন বিষয় লিখবেন এটাই ভাবছেন তো? এতা তো অবশ্যই মানবেন যে, লেখার চাইতে বলা সহজ। তাই একসাথে অনেক কথা এবং অনেক কঠিন শব্দ ব্যবহার করে কথা বলা সম্ভব। নোট নেওয়ার সময় আপনি আপনার বোঝার মতো করে পুরো বিষয়টিকে সংক্ষেপে ব্যক্ত করুন। শিক্ষকের কথা লাইনের পর লাইন তুলে নেওয়ার কোনো দরকার নেই। নানারকম চিহ্ন ব্যবহার করুন, কিছু শব্দ চুম্বকাংশ হিসেবে বাছাই করুন। দেখবেন, লেখার ব্যাপারটি আপনার জন্য অনেক বেশি সহজ হয়ে গিয়েছে।\n২৪ ঘন্টার মধ্যেই নোট পড়ুন\nবাসায় গিয়ে অবশ্যই নোটগুলো একবার পড়ুন; Source: NoteShel\nআর নোট করার সবচাইতে মজার ব্যাপারটি এখানেই। আপনি যত ভালো করেই লিখে নিন না কেন কোনো নোট, সেটা কিছু সময় বাদে ভুলে যাবেন। এক্ষেত্রে মনে রাখার সবচাইতে সেরা উপায়টি হচ্ছে নোট নেওয়ার ২৪ ঘণ্টার মধ্যে, কিংবা যতটা দ্রুত সম্ভব সেটাকে পড়ে ফেলা। এতে করে আপনি নোটে কী বলা হয়েছে সেটাও বুঝতে পারবেন। সেই সাথে, শিক্ষক যে কথাগুলো বলেছিলেন, যেগুলোর চুম্বকাংশ আপনি ব্যবহার করেছেন নোটে, সেগুলোর বিস্তারিত ভাবটাও নোটের পাশে লিখে নিতে পারবেন।\nতাই, আর অপেক্ষা কীসের? কালকের ক্লাসে নোট তোলার সময় ব্যবহার করুন এই কৌশলগুলো আর অন্যদের চাইতে আরো বেশি চমৎকারভাবে তুলে নিন।\nক্লাস লেকচারনোটপড়াশোনালেকচারসহজে নোট নেওয়া


আন্তঃমন্ত্রণালয় সভায় ধর্ম প্রতিমন্ত্রীর অনুরোধ\nচলতি বছর হজযাত্রীদের বিমান ভাড়া ১ লাখ ২৮ হাজার টাকা নির্ধারণ করেছে সরকার। এ বিষয়টি অনুমোদনের জন্য শিগগিরই মন্ত্রিসভায় উত্থাপন করা হবে। ধর্ম প্রতিমন্ত্রী আলহাজ এডভোকেট শেখ মো. আব্দুল্লাহর জোরালো অনুরোধে গত বছরের চেয়ে এবার হজযাত্রীদের বিমান ভাড়া ১০ হাজার ১শ’ ৯১ টাকা কমলো। গত বছর হজযাত্রীদের বিমান ভাড়া ছিল ১ লাখ ৩৮ হাজার ১শ’ ৯১ টাকা। গতকাল বৃহস্পতিবার বেসামরিক বিমান পরিবহন ও পর্যটন মন্ত্রণালয় সভাকক্ষে হজ সংক্রান্ত আন্তঃমন্ত্রণালয় সভায় বিমান প্রতিমন্ত্রী মো. মাহবুব আলী এ ঘোষণা দেন। সভায় ধর্ম প্রতিমন্ত্রী আলহাজ এডভোকেট শেখ মো. আব্দুল্লাহও উপস্থিত ছিলেন। সভায় হাবের পক্ষ থেকে বিমান ভাড়া কমানোর জোর দাবি উঠে।\nসভায় অন্যান্যের মধ্যে উপস্থিত ছিলেন, বেসামরিক বিমান পরিবহন ও পর্যটন মন্ত্রণালয়ের সচিব মো. মহিবুল হক, ধর্ম মন্ত্রণালয়ের সচিব মো. আনিছুর রহমান, ধর্ম মন্ত্রণালয়ের যুগ্ম-সচিব আমান উল্লাহ নূরী, হাবের সভাপতি আলহাজ আব্দুস ছোবহান ভূঁইয়া, মহাসচিব এম শাহাদাত হোসাইন তসলিম, সিনিয়র সহ-সভাপতি মাওলানা ইয়াকুব শরাফতী, পরিচালক হজ মো. সাইফুল ইসলাম, আটাবের মহাসচিব আব্দুস সালাম আরেফ ও আটাব নেতা আব্দুল হামিদ, বিমানের ম্যানেজার (সেলস এন্ড মার্কেটিং) আশরাফুল ইসলাম, ধর্ম মন্ত্রণালয়ের উপ-সচিব (হজ) শরাফত জামান ও জনসংযোগ কর্মকর্তা আনোয়ার হোসাইন।\nসভা শেষে এক প্রেস ব্রিফিংয়ে বিমান প্রতিমন্ত্রী মাহবুব আলী বলেন, পবিত্র হজ একটি অত্যন্ত স্পর্শকাতর বিষয়। প্রধানমন্ত্রী শেখ হাসিনা চান আল্লাহর মেহমানগণ যাতে সুন্দরভাবে হজ পালন করতে পারেন। হজযাত্রা যাতে সুন্দর ও নির্বিঘœ হয় তা নিশ্চিতকরণে সর্বাত্মক প্রচেষ্টা চালাতে হবে। বিমান প্রতিমন্ত্রী বলেন, হজযাত্রীগণ যাতে ভোগান্তির শিকার না হন সে জন্য ভালো বিমান যথা সময়ের মধ্যেই চার্টার্ড করতে হবে। হজযাত্রীদের সেবা নিশ্চিতকরণে সংশ্লিষ্ট কর্মকর্তাদের দায়িত্ব পালনে সজাগ দৃষ্টি রাখতে হবে।\nধর্ম প্রতিমন্ত্রী আলহাজ এডভোকেট শেখ মো. আব্দুল্লাহ বলেন, আল্লাহর মেহমান হজযাত্রীদের ভোগান্তি লাঘবে সম্মিলিত প্রচেষ্টা চালাতে হবে। প্রধানমন্ত্রী শেখ হাসিনার দিকনির্দেশনায় হাজীদের খেদমতে সবাইকে একযোগে কাজ করতে হবে। অন্যান্য বছরের তুলনায় এবারের হজ ব্যবস্থাপনার কার্যক্রম অত্যন্ত সুন্দর ও নির্বিঘ্ন করতে যা যা করার দরকার তাই করা হবে। সকলের কাছে গ্রহণযোগ্য একটি সুন্দর হজ ব্যবস্থাপনার কার্যক্রম উপহার দিয়ে প্রধানমন্ত্রী শেখ হাসিনার ভাবমর্যাদা উজ্জ্বল করা হবে বলেও ধর্ম প্রতিমন্ত্রী শেখ মো. আব্দুল্লাহ ঘোষণা দেন। তিনি বলেন, আল্লাহর মেহমানদের চোখের পানি আমরা আর দেখতে চাই না। কারো প্রতারণার কারণে হজযাত্রীদের চোখের পানি পড়লে দায়ী ব্যক্তিদের চোখের রক্ত বের করা হবে। ধর্ম প্রতিমন্ত্রী বলেন, হজযাত্রীদের বিমান ভাড়া গত বছরের চেয়ে দশ হাজার টাকা কমায় আমি কিছুটা হলেও সন্তুুষ্ট। সভায় হাব মহাসচেব এম শাহাদাত হোসাইন হজযাত্রীদের বিমান ভাড়া তিন গুণ আদায়ের ব্যাখ্যা দিয়ে হজ টিকিটের ভাড়া সর্বোচ্চ এক লাখ টাকা নির্ধারণের জোর দাবি জানান। এদিকে, বাংলাদেশ হজযাত্রী ও হাজী কল্যাণ পরিষদের সভাপতি ড. আব্দুল্লাহ আল নাসের এক বিবৃতিতে গত বছরের চেয়ে এবার ১০ হাজার টাকা কমানোয় বিমান প্রতিমন্ত্রী ও ধর্ম প্রতিমন্ত্রীকে আন্তরিক অভিনন্দন জানিয়েছেন। তিনি হজযাত্রীদের সুবিধার্থে এবং সুষ্ঠু হজ ব্যবস্থাপনার লক্ষ্যে চলতি বছর হজযাত্রী পরিবহনের থার্ড ক্যারিয়ার চালুর জন্য প্রধানমন্ত্রী শেখ হাসিনার আশু হস্তক্ষেপ কামনা করেছেন।


পাওয়ার কেবেল জন্য Lszh বাইরের জ্যাকেট\nবাড়ি > পণ্য > পাওয়ার কেবেল জন্য Lszh বাইরের জ্যাকেট\n(মোট 24 পাওয়ার কেবেল জন্য Lszh বাইরের জ্যাকেট জন্য পণ্য)\nHuayuan Gaoke Cable Co.,Ltd. চীন মধ্যে পাওয়ার কেবেল জন্য Lszh বাইরের জ্যাকেট নেতৃস্থানীয় ব্রান্ডের এক। এটা পাওয়ার কেবেল জন্য Lszh বাইরের জ্যাকেট উত্পাদন উত্পাদন বিশেষজ্ঞ কারখানা এবং সরবরাহকারী। একটি সস্তা পাইকারি মূল্য উচ্চ মানের পাওয়ার কেবেল জন্য Lszh বাইরের জ্যাকেট অফার।\nপাওয়ার কেবেল জন্য Lszh বাইরের জ্যাকেট চীন থেকে পাইকারি, সস্তা কারখানা দামে চীন নেতৃস্থানীয় নির্মাতারা থেকে সরাসরি কিনুন। পাওয়ার কেবেল জন্য Lszh বাইরের জ্যাকেট উপর পাইকারি Huayuan Gaoke Cable Co.,Ltd. পণ্য খুঁজুন এবং বিশ্বস্ত চীনা পাওয়ার কেবেল জন্য Lszh বাইরের জ্যাকেট পাইকারি এবং সরবরাহকারী থেকে সরাসরি উচ্চ মানের পাওয়ার কেবেল জন্য Lszh বাইরের জ্যাকেট পেতে। আপনার কিনতে প্রয়োজনীয়তা পাঠান এবং তাত্ক্ষণিক প্রতিক্রিয়া পান।


আদরের ছলে যা করছেন শিক্ষক –বিস্তারিত ভিতরে\nগ্রামের মুরব্বিরা একটি কথা প্রায়ই বলে থাকেন, রক্ষকই এখন ভক্ষক। আসলেই তাই। বেশ কয়েকজন শিক্ষক এবং হুজুরদের কারণে বাংলাদেশের গোটা হুজুরদের অ’পমান করছে সবাই। আর এ জন্যই ন্যায় নীতিবান শিক্ষকরা হয়ে পড়েছেন কোনঠাসায়।\nঅথচ তারাই সমাজে সবচেয়ে বেশি সম্মানিত। সত্যিকার অর্থে যৌ’’ন হয়’রানির বি’ষয়ে আমা’দের গাফিলতির অভাব। ফলাফল হিসেবে কেউ ল’ড়ছে রাজপথে বিচারের দাবিতে, কেউ মেডিকেলের বার্ন ইউনিটে মৃ’ত্যুর স’ঙ্গে ল’ড়াইয়ে হেরে যাচ্ছে। এখন আপনাদের বলবো নিউজে উল্লেখিত ছবি প্রস’ঙ্গে।\nছবিতে আপনারা যাদের দেখতে পাচ্ছেন তারা স’ম্পর্কে ছাত্র এবং শিক্ষক। আদরের ছলে এই শিক্ষক কি করছে সেটা নিশ্চয় এতক্ষণে আপনারা বুঝতে পেরেছেন।ঠিক তেমনই আজ লালমনিরহাটের একজন ল’’ম্পট শিক্ষককে গ্রে’ফতার করেছে পু’লিশ।\nতিনি কিনা তার বিদ্যালয়ের ছা’ত্রীদের বিভিন্ন অজুহাতে স্প’র্শ’কা’তর স্থা’নে হাত দিয়ে যৌ’’ন হ’য়’রানি করতেন। নানা উপায়ে ছা’ত্রী’দের বু’কে এবং প’কে’টে হাত দিয়ে স্প’র্শ’কাত জায়গায় হা’তও দিতেন । আর এই বি’ষয়টি জানাজানি হয়ে গেছে অ’ভিভাবকরা তার বিরু’দ্ধে থা’নায় লিখিত অ’ভিযোগ করে করে।\nসে ভিত্তিতে তাকে গ্রে’ফতার করা হয।তাই অ’ভিভাবকরা সাবধান। আপনাদের বাচ্চাকে সামাজিক পরিস্থিতি বুঝানোর চেষ্টা করুন। তাদের স’ঙ্গে মেশার চেষ্টা করুন। কৌশলে শিক্ষক এবং আ’ত্মীয়স্বজন তাদের স’ঙ্গে কেমন আচরণ করে তা জেনে নিন।\nআরও পড়ুনঃ অর্থ যেন ন’ষ্টের মূ’ল! অর্থের বিনিময়ে মানুষ কতটা চ’রিত্রহীন তা ভাবতেই অবাক লাগে! একজন শিক্ষিকা সমাজের প্রতিষ্ঠিত না’রী। তিনি শিক্ষকতা ছেড়ে বেঁচে নিয়েছে প’তিতাবৃত্তি। চাইলে স্কুলে শিক্ষকতা করতপারেন তিনি। তবে শিক্ষকতার চেয়ে এটা হয়ে থাকা’টাই তার কাছে উচ্চ বিলাসী মনে হচ্ছে।আশ্চর্যের বি’ষয় হলো, অবিবা’হিত মেয়ে হয়েও বর্তমানে চার স’ন্তানের মা।\nইংল্যান্ডের নটিংহামে বসবাস করেন ৩৪ বছর ব’য়সভিক্টোরিয়া। নামিদামি স্কুলে শিক্ষকতা করতেন। আরও পড়ুন : গত কয়দিন ধরে খুশির জোয়ার বইছে। খুশিতে আমি কেঁদে ভাসিয়েছি। বৈশাখী টিভি যে কাজটি করেছে, এতে করে রুপান্তরিত নারী-পুরুষরা তাদের সক্ষমতঅনুযায়ী কাজ করার সুযোগ পাবে।\nকথাগুলো বলছিলেন ট্রান্সজেন্ডার তাসনুভা আনান শিশির। যিনি দেশের প্রথম ট্রান্সজেন্ডার হিসেবে টেলিভিশন চ্যানেলে খবর পাঠ করেছেন।স্বাধীনতার মাস মার্চ ও সূবর্ণজয়ন্তীর বছরে বৈশাখী টেলিভিশনের ব্যতিক্রমী এ উদ্যোগ সবার নজর কেড়েছে। স্বাধীনতার ৫০ বছরে প্রথমবারের মতো সংবাদ পাঠ করেন ট্রান্সজেন্ডার নারী তাসনুভা আনান শিশির।\n৮ মার্চ আন্তর্জাতিক নারী দিবসে প্রথম সংবাদ বুলেটিন উপস্থাপন করেন তিনি দুপুর ১২টায় এবং দ্বিতীয়টি বিকাল ৪টায় উপস্থাপন করার কথা। বাংলাদেশের ইতিহাসে প্রথম ট্রান্সজেন্ডার সংবাদপাঠক হিসেবে ক্যারিয়ার শুরুর অনুভূতি জানাতে তাসনুভা বলেন, এ অনুভূতি আসলে বলে বোঝানো সম্ভব নয়। বাংলাদেশে একটি নতুন মাত্রা তৈরি হলো। নতুনভাবে একটি কমিউনিটির মানুষদের সম্মান করা হলো।


ঢাকা, ০৪ সেপ্টেম্বর (ইউএনবি)- বিএনপি চেয়ারপার্সন খালেদা জিয়ার শারীরিক অবস্থা এবং ব্যারিস্টার মইনুল হোসেনের কারাবরণসহ দেশের সাম্প্রতিক পরিস্থিতি এবং কিছু রাজনৈতিক বিষয়ে বুধবার ঢাকাস্থ বিদেশি কূটনীতিকদের অবহিত করেছে ড. কামাল হোসেনের নেতৃত্বাধীন জাতীয় ঐক্যফ্রন্ট।\nবৈঠক শেষে ড. কামাল সাংবাকিদের বলেন, তারা দেশের বর্তমান পরিস্থিতি সম্পর্কে কূটনীতিকদের সাথে আলোচনা করেছেন। ‘তারা (কূটনীতিকরা) দেশের সার্বিক পরিস্থিতি সম্পর্কে আমাদের কাছে জানতে চান এবং আমরা আমাদের মতামত তুলে ধরি।’\nড. কামাল বলেন, গত বছরের ৩০ ডিসেম্বর কোন ধরনের জাতীয় নির্বাচন হয়েছে তা দেশের মানুষ এবং বিদেশিরা জানে। ‘এ বিষয়ে বিদেশি দূতরা আমাদের বক্তব্য শুনেছে।’


নন্দিত কথাসাহিত্যিক, হুমায়ুন আহমেদ | বাংলা ইনিশিয়েটর\nমঙ্গলবার, ১৭ জুলাই ২০১৮, ১৭:৫৩:৪৫ অপরাহ্ন\nপ্রচ্ছদ » বাংলাদেশ » নন্দিত কথাসাহিত্যিক, হুমায়ুন আহমেদ\nনন্দিত কথাসাহিত্যিক, হুমায়ুন আহমেদ\nপ্রকাশ : ১৩ নভেম্বর ২০১৭৩:০৩:১০ অপরাহ্ন\nসুরাইয়া আক্তার জীম\nআজ ১৩ নভেম্বর,সোমবার ! ১৯৪৮ সালের এ দিনেই পৃথিবীকে আলো করে জন্ম নেন বাংলা সাহিত্যের জননন্দিত লেখক হুমায়ুন আহমেদ। তিনি বাংলা সাহিত্যকে এক অন্য পর্যায়ে নিয়ে যান। একাধারে ঔপন্যাসিক, ছোটগল্পকার, নাট্যকার এবং গীতিকার ছিলেন তিনি। বলা হয়, বাংলা কল্পবিজ্ঞান সাহিত্যের তিনি পথিকৃৎ। নাটক ও চলচ্চিত্র পরিচালক হিসাবেও তিনি বেশ সমাদৃত। তিনি মধ্যবিত্ত জীবনের কথকতা সহজ-সরল গদ্যে তুলে ধরে পাঠককে মন্ত্রমুগ্ধ করে রেখেছেন।\nহুমায়ূন আহমেদের জন্ম নেত্রকোনার কুতুবপুরে। তার বাবা ফয়জুর রহমান আহমেদ ছিলেন পুলিশ কর্মকর্তা। তিনি মুক্তিযুদ্ধে পাকিস্তানি সেনাবাহিনীর হাতে শহীদ হন। মায়ের নাম আয়েশা ফয়েজ। তাঁর বাবার চাকুরী সূত্রে দেশের বিভিন্ন স্থানে অবস্থান করেছেন বিধায় হুমায়ূন আহমেদ দেশের বিভিন্ন স্কুলে লেখাপড়া করার সুযোগ পেয়েছেন। তিনি বগুড়া জিলা স্কুল থেকে ম্যাট্রিক পরীক্ষা দেন এবং রাজশাহী শিক্ষা বোর্ডে দ্বিতীয় স্থান অধিকার করেন। তিনি পরে ঢাকা কলেজে ভর্তি হন এবং সেখান থেকেই বিজ্ঞানে ইন্টারমিডিয়েট পাশ করেন। ঢাকা বিশ্ববিদ্যালয়ে রসায়ন শাস্ত্রে অধ্যয়ন করেন এবং প্রথম শ্রেণীতে বিএসসি (সম্মান) ও এমএসসি ডিগ্রি লাভ করেন। তিনি মুহসীন হলের ৫৬৪ নং কক্ষে তার ছাত্রজীবন অতিবাহিত করেন। পরে তিনি মার্কিন যুক্তরাষ্ট্রের নর্থ ডাকোটা স্টেট ইউনিভার্সিটি থেকে পলিমার রসায়ন বিষয়ে গবেষণা করে পিএইচডি লাভ করেন।\n১৯৭৩ সালে বাংলাদেশ কৃষি বিশ্ববিদ্যালয়ে প্রভাষক হিসেবে কর্মজীবন শুরু করেন। এই বিশ্ববিদ্যালয়ে কর্মরত থাকা অবস্থায় প্রথম বৈজ্ঞানিক কল্পকাহিনীতোমাদের জন্য ভালোবাসা রচনা করেন। ১৯৭৪ সালে তিনি ঢাকা বিশ্ববিদ্যালয়ে যোগদান করেন। লেখালেখিতে ব্যস্ত হয়ে পড়ায় একসময় তিনি অধ্যাপনা ছেড়ে দেন৷ শিক্ষক হিসেবে ছাত্র-ছাত্রীদের কাছে অত্যন্ত জনপ্রিয় ছিলেন এই অধ্যাপক৷\nহুমায়ূন আহমেদ মুক্তিযুদ্ধ নিয়ে অসংখ্য লেখাই শুধু লিখেন নি বরং বানিয়েছেন বহু সিনেমা । বাংলাদেশের মুক্তিযুদ্ধ নিয়ে যে কয়টি চমৎকার উপন্যাস রয়েছে, তার মধ্যে হুমায়ুন আহমেদের লেখা এবং তার চলচিত্র অবশ্যই উল্লেখযোগ্য। আগুনের পরশমনির মত চলচিত্র যেমন লক্ষ লক্ষ দর্শককে কাঁদিয়েছে, তেমনি তার উপন্যাসের বিভিন্ন চরিত্র বাঙালী হৃদয়ে এখনও গেঁথে আছে । হিমু আর মিসির আলীর মত জনপ্রিয় এবং অনন্য চরিত্র সৃষ্টিও বাংলাদেশের পাঠকের মধ্যে আলোড়ন তুলেছে।\nমৃত্যুর আগ পর্যন্ত তিনি দুই শতাধিক গল্পগ্রন্থ ও উপন্যাস রচনা করেছেন। তাঁর রচনার প্রধান কয়েকটি বৈশিষ্ট্যের মধ্যে অন্যতম হলো ‘গল্প-সমৃদ্ধি’। এছাড়া তিনি অনায়াসে ও বিশ্বাসযোগ্যভাবে অতিবাস্তব ঘটনাবলীর অবতারণা করেন যাকে একরূপ যাদু বাস্তবতা হিসেবে গণ্য করা যায়। তাঁর গল্প ও উপন্যাস সংলাপপ্রধান। তাঁর বর্ণনা পরিমিত এবং সামান্য পরিসরে কয়েকটি মাত্র বাক্যের মাধ্যমে চরিত্র চিত্রণের অদৃষ্টপূর্ব প্রতিভা তাঁর রয়েছে। যদিও সমাজ-সচেতনতার অভাব নেই তবু লক্ষ্যণীয় যে তাঁর রচনায় রাজনৈতিক প্রণোদনা অনুপস্থিত। সকল রচনাতেই একটি প্রগাঢ় শুভবোধ ক্রিয়াশীল থাকে; ফলে ‘নেতিবাচক’ চরিত্রও তাঁর লেখনীতে লাভ করে দরদী রূপায়ণ। বাংলাদেশের সাহিত্যাঙ্গনে হুমায়ুন আহমেদ যে একটি উজ্জ্বল নক্ষত্র, এতে কোন সন্দেহ নেই।\nহুমায়ুন আহমেদ তাঁর অসংখ্য বহুমাত্রিক সৃষ্টির জন্য নানা পুরস্কারে ভূষিত হন- বাংলা একাডেমী পুরস্কার (১৯৮১) শিশু একাডেমী পুরস্কার একুশে পদক (১৯৯৪) জাতীয় চলচ্চিত্র পুরস্কার (শ্রেষ্ঠ কাহিনী ১৯৯৪, শ্রেষ্ঠ চলচ্চিত্র ১৯৯৪, শ্রেষ্ঠ সংলাপ ১৯৯৪) লেখক শিবির পুরস্কার (১৯৭৩) মাইকেল মধুসুদন পদক (১৯৮৭) বাচসাস পুরস্কার (১৯৮৮) হুমায়ূন কাদির স্মৃতি পুরস্কার (১৯৯০) জয়নুল আবেদীন স্বর্ণপদক ২০১২ সালের ১৯ জুলাই এই নন্দিত কথাসাহিত্যিক কোলন ক্যান্সারে আক্রান্ত হয়ে যুক্তরাষ্ট্রের নিউইয়র্ক শহরের বুলভিল হাসপাতালে পৃথিবীকে চিরবিদায় জানান। সকলের মাঝে হাহাকার সৃষ্টি করে রাত ১১:২০ মিনিটে শেষ নিঃশ্বাস ত্যগ করেন । তাঁকে নুহাশ পল্লীতে দাফন করা হয়।\nকথা সাহিত্যিক হুমায়ূন আহমেদ\t২০১৭-১১-১৩\nসম্পর্কিত বিষয়ঃ কথা সাহিত্যিক হুমায়ূন আহমেদ\nPrevious: চলছে নিয়ম ভঙ্গের মহড়া!!\nNext: ছুটির পর স্কুলগুলোর সামনে উপচে পড়া ভীড়, দীর্ঘ যানজটের সৃষ্টি